
**STROKOVNI IZPIT**

**VZGOJA IN IZOBRAŽEVANJE**

****

[I USTAVNA UREDITEV REPUBLIKE SLOVENIJE 2](#_Toc94988660)

[1 SPLOŠNE DOLOČBE 3](#_Toc94988661)

[2 ČLOVEKOVE PRAVICE IN TEMELJNE SVOBOŠČINE 5](#_Toc94988662)

[3 GOSPODARSKA IN SOCIALNA RAZMERJA 15](#_Toc94988663)

[4 DRŽAVNA UREDITEV 17](#_Toc94988664)

[5 SAMOUPRAVA 32](#_Toc94988665)

[6 JAVNE FINANCE 34](#_Toc94988666)

[7 USTAVNOST IN ZAKONITOST 35](#_Toc94988667)

[8 USTAVNO SODIŠČE 36](#_Toc94988668)

[9 POSTOPEK ZA SPREMEMBO USTAVE 39](#_Toc94988669)

[10 PREHODNE IN KONČNE DOLOČBE 39](#_Toc94988670)

[II UREDITEV INSTITUCIJ EVROPSKE UNIJE IN NJENEGA PRAVNEGA SISTEMA 40](#_Toc94988671)

[1 ČLANSTVO SLOVENIJE V EU 40](#_Toc94988672)

[2 SIMBOLI EVROPSKE UNIJE 40](#_Toc94988673)

[3 DRŽAVLJANSTVO EU 40](#_Toc94988674)

[4 INSTITUCIJE IN ORGANI EU 42](#_Toc94988675)

[Naloge Sveta EU: 42](#_Toc94988676)

[Organiziranost in naloge 42](#_Toc94988677)

[Organiziranost 42](#_Toc94988678)

[Naloge Evropske komisije 43](#_Toc94988679)

[Organiziranost 43](#_Toc94988680)

[Pristojnosti 43](#_Toc94988681)

[Organiziranost 44](#_Toc94988682)

[Pristojnosti 44](#_Toc94988683)

[5 PRAVNI SISTEM EU 46](#_Toc94988684)

[III KONVENCIJA O OTROKOVIH PRAVICAH 49](#_Toc94988685)

[IV PREDPISI, KI UREJAJO PODROČJE VZGOJE IN IZOBRAŽEVANJA 59](#_Toc94988686)

[1 ORGANIZACIJA IN FINANCIRANJE VZGOJE IN IZOBRAŽEVANJA TER DELOVNA RAZMERJA IN PLAČE ZAPOSLENIH 59](#_Toc94988687)

[3 ŠOLSKA INŠPEKCIJA 120](#_Toc94988688)

# I USTAVNA UREDITEV REPUBLIKE SLOVENIJE

USTAVA REPUBLIKE SLOVENIJE je navišji pravni akt države, ki ureja temeljno državno in družbeno ureditev in kateremu se morajo podrejati vsi ostali pravni akti države. Sprejel jo je DZ, 23. 12. 1991.

PODLAGE ZA SPREJEM USTAVE RS:

* 23. 12 1990 je v Sloveniji potekal plebiscit o samostojnosti Slovenije.
* Plebiscit se je glasil: "Ali naj Republika Slovenija postane samostojna in neodvisna država?".
* Rezultati so bili uradno razglašeni 26. 12. 1990 – DAN SAMOSTOJNOSTI IN ENOTNOSTI!
* Nato je 25. 6. 1991 slovenski parlament sprejel ustavni zakon za uresničitev Temeljne ustavne listine o samostojnosti in neodvisnosti, Deklaracijo o neodvisnosti in več zakonov, s katerimi je Slovenija prevzela prejšnje pristojnosti federacije na svojem ozemlju – DAN DRŽAVNOSTI!
* JLA (Jugoslovanska ljudska armada) je 26. 6. 1991 poskusila s silo zatreti slovensko samostojnost, zato se je začela 10 dnevna vojna, v kateri sta slovenska teritorialna obramba in policija porazila JLA.
* 23. 12. 1991 je bila sprejeta Ustava RS!
* S sprejetjem ustave pridobimo državne meje in narodne manjšine.

IZHODIŠČNI TEMELJI:

* 1. Temeljna ustavna listina o samostojni in neodvisni RS (25. 6. 1991).
  2. Temeljne človekove pravice in svoboščine.
  3. Temeljne in trajne pravice slovenskega naroda do samoodločbe.
  4. Zgodovinsko dejstvo, da smo Slovenci v večstoletnem boju za narodno osvoboditev izoblikovali svojo narodno samobitnost in uveljavili svojo državnost.

ZGRADBA USTAVE:

PREAMBULA: (uvod, temelj neke pomembne listine) Nanaša se na Temeljno ustavno listino o samostojnosti in neodvisnosti RS.

NORMATIVNI DEL: vsebuje 176 členov (številčeni do 174, dodan 3a člen in 70.a člen).

1. SPLOŠNE DOLOČBE
2. ČLOVEKOVE PRAVICE IN TEMELJNE SVOBOŠČINE
3. GOSPODARSKA IN SOCIALNA RAZMERJA
4. DRŽAVNA UREDITEV (državni zbor, državni svet, predsednik Republike, vlada, uprava, obramba države, sodstvo, državno tožilstvo, odvetništvo in notariat)
5. SAMOUPRAVA (lokalna in druga samouprava)
6. JAVNE FINANCE
7. USTAVNOST IN ZAKONITOST
8. USTAVNO SODIŠČE
9. POSTOPEK ZA SPREMEMBO USTAVE
10. PREHODNE IN KONČNE DOLOČBE

## 1 SPLOŠNE DOLOČBE

**a) OPREDELITEV DRŽAVE**

Slovenija je DEMOKRATIČNA republika:

* Oblast ima ljudstvo, državo kroji ljudstvo.
* Vsak državljan, ki je dopolnil 18 let, ima pravico voliti (aktivna volilna pravica) in biti voljen (pasivna volilna pravica).
* Odločanje o družbeni stvareh posredno – volitve ali neposredno – referendum, plebiscit
* REFERENDUM: je demokratičen postopek, v katerem lahko sodelujejo vsi državljani z volilno pravico in podajo svoj glas o referendumskem vprašanju.
* PLEBISCIT: je glasovanje prebivalstva na kakem ozemlju o priključitvi le-tega določeni državi ali o razdružitvi od nje.

DELITEV OBLASTI:

* + ZAKONODAJNA OBLAST: oblikuje in sprejema zakone (DZ in državni svet);
  + SODNA OBLAST: ugotavlja skladnost delovanja z zakoni in ustavo (sodišča);
  + IZVRŠILNA OBLAST: izvršuje zakone (vlada in predsednik republike).

Slovenija je PRAVNA država:

* Pravna država temelji na pravilih, predpisanih v ustavi in zakonih ter zagotavlja presojo konkretnih primerov s strani neodvisnih sodišč.

NAČELA PRAVNE DRŽAVE:

* + sodni nadzor nad pravilnostjo delovanja državnih organov;
  + neodvisnost sodstva;
  + spoštovanje splošno priznanih človekovih pravic in temeljnih svoboščin;
  + pravičnost;
  + varnost;
  + načelo delitve oblasti.

Slovenija je SOCIALNA država:

* Zagotavljati vsakomur življenje, vredno človekovega dostojanstva in pogoje za osebni razvoj. Država zagotavlja osnovni življenjski standard, zagotovljena je pravica do osnovne življenjske varnosti. Pomoč revnim, brezposelnim, upokojencem, invalidom ...

**b) DRŽAVNI SIMBOLI**

1. GRB:

Grb Slovenije ima obliko ščita. V sredini ščita je na modri podlagi lik Triglava v beli barvi, pod njim sta dve valoviti modri črti, ki ponazarjata morje in reke, nad njim pa so v obliki navzdol obrnjenega trikotnika razporejene tri zlate šesterokrake zvezde. Ščit je ob stranicah rdeče obrobljen. Grb se oblikuje po določenem geometrijskem in barvnem pravilu.

2. ZASTAVA:

Zastava Slovenije je belo-modro-rdeča slovenska narodna zastava z grbom Slovenije. Razmerje med širino in dolžino zastave je ena proti dve. Barve zastave gredo po vrstnem redu: bela, modra, rdeča. Vsaka barva zavzema po širini tretjino prostora zastave. Grb je v levem gornjem delu zastave tako, da sega z eno polovico v belo polje, z drugo pa v modro.

3. HIMNA:

* Himna Slovenije je Zdravljica (France Prešeren; 1800–1849).
* Po zakonu 7. kitica Zdravljice, po Ustavi cela Zdravljica.
* Melodijo je leta 1989 napisal Stanko Premrl.

**c) URADNI JEZIK SLOVENIJE**

* Uradni jezik v Sloveniji je slovenščina.
* Na območjih občin, v katerih živita italijanska ali madžarska narodna skupnost, je uradni jezik tudi italijanščina ali madžarščina.
* V Republiki Sloveniji je slovenščina tako državni kot uradni jezik. Na omejenem delu ozemlja sta uradna jezika tudi italijanščina in madžarščina.
* DRŽAVNI JEZIK: je jezik, ki je povezan z določeno državo v simbolnem, predstavitvenem smislu – običajno jezik, ki ga uporablja in s katerim se identificira večina prebivalstva,
* URADNI JEZIK: je jezik, v katerem poteka uradna oz. javna komunikacija s prebivalstvom, npr. komunikacija na sodiščih, policiji, upravnih enotah ipd.

**d) VERSKE SKUPNOSTI**

Država in verske skupnosti so ločene. Verske skupnosti so enakopravne; njihovo delovanje je svobodno.

**e) PODLAGE ZA PRENOS SUVERENIH PRAVIC NA MEDNARODNE ORGANIZACIJE**

* Slovenija lahko z mednarodno pogodbo, ki jo ratificira DZ z 2/3 večino glasov vseh poslancev, prenese izvrševanje dela suverenih pravic na mednarodne organizacije, ki temeljijo na spoštovanju človekovih pravic in temeljnih svoboščin, demokracije in načel pravne države, ter vstopi v obrambno zvezo z državami, ki temeljijo na spoštovanju teh vrednot.
* DZ lahko razpiše referendum.
* Predlog je na referendumu sprejet, če zanj glasuje večina volivcev, ki so veljavno glasovali. DZ je vezan na izid referenduma. Če je bil referendum izveden, glede zakona o ratifikaciji take mednarodne pogodbe referenduma ni dopustno razpisati.
* Pravni akti in odločitve, sprejeti v okviru mednarodnih organizacij, na katere Slovenija prenese izvrševanje dela suverenih pravic, se v Sloveniji uporabljajo v skladu s pravno ureditvijo teh organizacij.
* V postopkih sprejemanja pravnih aktov in odločitev v mednarodnih organizacijah, na katere Slovenija prenese izvrševanje dela suverenih pravic, vlada sproti obvešča DZ o predlogih takih aktov in odločitev ter o svoji dejavnosti.

**f) POLOŽAJ TUJCEV**

* Tujci imajo v Sloveniji v skladu z mednarodnimi pogodbami vse pravice, zagotovljene s to ustavo in z zakoni, razen tistih, ki jih imajo po ustavi ali po zakonu samo državljani Slovenije.
* Volilne pravice, omejitev vstopa in časa bivanja v RS.

## 2 ČLOVEKOVE PRAVICE IN TEMELJNE SVOBOŠČINE

* Človekove pravice so pravice vseh ljudi.
* Zapisane so v Splošni deklaraciji o človekovih pravicah, v različnih mednarodnih aktih, tudi konvencijah in v Ustavi RS.
* V Sloveniji Ustava RS ureja človekove pravice.
* 10. 12. – SVETOVNI DAN ČLOVEKOVIH PRAVIC (tudi dan sprejetja Splošne deklaracije o človekovih pravicah leta 1948, ki jo je sprejela Generalna skupščina OZN).

**a) ENAKOST PRED ZAKONOM:**

* V Sloveniji so vsakomur zagotovljene enake človekove pravice in temeljne svoboščine, ne glede na narodnost, raso, spol, jezik, vero, politično ali drugo prepričanje, gmotno stanje, rojstvo, izobrazbo, družbeni položaj, invalidnost ali katerokoli drugo osebno okoliščino.
* Vsi so pred zakonom enaki.

**b) URESNIČEVANJE IN OMEJEVANJE PRAVIC:**

* Človekove pravice in temeljne svoboščine se uresničujejo neposredno na podlagi ustave.
* Z zakonom je mogoče predpisati način uresničevanja človekovih pravic in temeljnih svoboščin, kadar tako določa ustava, ali če je to nujno zaradi same narave posamezne pravice ali svoboščine.
* Človekove pravice in temeljne svoboščine so omejene samo s pravicami drugih in v primerih, ki jih določa ta ustava.
* Zagotovljeni sta sodno varstvo človekovih pravic in temeljnih svoboščin ter pravica do odprave posledic njihove kršitve.
* Nobene človekove pravice ali temeljne svoboščine, urejene v pravnih aktih, ki veljajo v Sloveniji, ni dopustno omejevati z izgovorom, da je ta ustava ne priznava ali da jo priznava v manjši meri.

**c) ZAČASNA RAZVELJAVITEV IN OMEJITEV PRAVIC:**

* S to ustavo določene človekove pravice in temeljne svoboščine je izjemoma dopustno začasno razveljaviti ali omejiti v vojnem in izrednem stanju.
* Človekove pravice in temeljne svoboščine se smejo razveljaviti ali omejiti le za čas trajanja vojnega ali izrednega stanja, vendar v obsegu, ki ga tako stanje zahteva in tako, da sprejeti ukrepi ne povzročajo neenakopravnosti, ki bi temeljila le na rasi, narodni pripadnosti, spolu, jeziku, veri, političnem ali drugem prepričanju, gmotnem stanju, rojstvu, izobrazbi, družbenem položaju ali katerikoli drugi osebni okoliščini.
* Nekaterih pravic se ne sme omejevati niti v izrednih in vojnih okoliščinah:
  + nedotakljivost človekovega življenja,
  + prepoved mučenja,
  + varstvo človekove osebnosti in dostojanstva,
  + domneva nedolžnosti,
  + načelo zakonitosti v kazenskem pravu,
  + pravna jamstva v kazenskem postopku,
  + svoboda vesti.

**1. OSEBNE PRAVICE IN TEMELJNE SVOBOŠČINE**

a) NEDOTAKLJIVOST ČLOVEKOVE TELESNE CELOVITOSTI:

NEDOTAKLJIVOST ČLOVEKOVEGA ŽIVLJENJA:

* Človekovo življenje je nedotakljivo. V Sloveniji ni smrtne kazni.

PREPOVED MUČENJA:

* Nihče ne sme biti podvržen mučenju, nečloveškemu ali ponižujočemu kaznovanju ali ravnanju.
* Na človeku je prepovedano delati medicinske ali druge znanstvene poskuse brez njegove svobodne privolitve.

VARSTVO OSEBNE SVOBODE:

* Vsakdo ima pravico do osebne svobode.
* Nikomur se ne sme vzeti prostost, razen v primerih in po postopku, ki ga določa zakon.
* Vsakdo, ki mu je odvzeta prostost, mora biti v materinem jeziku ali v jeziku, ki ga razume, takoj obveščen o razlogih za odvzem prostosti.
* V čim krajšem času mu mora biti tudi pisno sporočeno, zakaj mu je bila prostost odvzeta.
* Takoj mora biti poučen o tem, da ni dolžan ničesar izjaviti, da ima pravico do takojšnje pravne pomoči zagovornika, ki si ga svobodno izbere, in o tem, da je pristojni organ na njegovo zahtevo dolžan o odvzemu prostosti obvestiti njegove bližnje.

ODREDITEV IN TRAJANJE PRIPORA:

* Oseba, za katero obstaja utemeljen sum, da je storila kaznivo dejanje, se sme pripreti samo na podlagi odločbe sodišča, kadar je to neogibno potrebno za potek kazen­skega postopka ali za varnost ljudi.
* Ob priporu, najkasneje pa v 24 urah po njem, mora biti priprtemu vročena pisna, obrazložena odločba. Proti tej odločbi ima priprti pravico do pritožbe, o kateri mora sodišče odločiti v 48 urah. Pripor sme trajati samo toliko časa, dokler so za to dani zakonski razlogi, vendar največ tri mesece od dneva odvzema prostosti. Vrhovno sodišče sme pripor podaljšati še za nadaljnje tri mesece.
* Če do izteka teh rokov obtožnica ni vložena, se obdolženec izpusti.

VARSTVO ČLOVEKOVE OSEBNOSTI IN DOSTOJANSTVA:

* Zagotovljeno je spoštovanje človekove osebnosti in njegovega dostojanstva v kazenskem in v vseh drugih pravdnih postopkih, in prav tako med odvzemom prostosti in izvrševanjem kazni.
* Prepovedano je vsakršno nasilje nad osebami, ki jim je prostost kakorkoli omejena, ter vsakršno izsiljevanje priznanj in izjav.

ENAKO VARSTVO PRAVIC:

* Vsakomur je zagotovljeno enako varstvo njegovih pravic v postopku pred sodiščem in pred drugimi državnimi organi, organi lokalnih skupnosti in nosilci javnih pooblastil, ki odločajo o njegovih pravicah, dolžnostih ali pravnih interesih.

PRAVICA DO OSEBNEGA DOSTOJANSTVA IN VARNOSTI:

* Vsakdo ima pravico do osebnega dostojanstva in varnosti.

SVOBODA GIBANJA:

* Vsakdo ima pravico, da se prosto giblje in si izbira prebivališče, da zapusti državo in se vanjo kadarkoli vrne.
* Ta pravica se sme omejiti z zakonom, vendar samo, če je to potrebno, da bi se zagotovil potek kazenskega postopka, da bi se preprečilo širjenje nalezljivih bolezni, se zavaroval javni red, ali če to zahtevajo interesi obrambe države.
* Tujcem se na podlagi zakona lahko omeji vstop v državo in čas bivanja v njej.

VARSTVO PRAVIC ZASEBNOSTI IN OSEBNOSTNIH PRAVIC:

* Zagotovljena je nedotakljivost človekove telesne in duševne celovitosti, njegove zasebnosti ter osebnostnih pravic.

IZROČITEV:

* Državljana Slovenije ni dovoljeno izročiti ali predati, razen če obveznost izročitve ali predaje izhaja iz mednarodne pogodbe.

b) PRAVICE V KAZENSKEM POSTOPKU:

PRAVICA DO SODNEGA VARSTVA:

* Vsakdo ima pravico, da o njegovih pravicah in dolžnostih ter o obtožbah proti njemu brez nepotrebnega odlašanja odloča neodvisno, nepristransko in z zakonom ustanovljeno sodišče.
* Sodi mu lahko samo sodnik, ki je izbran po pravilih, vnaprej določenih z zakonom in s sodnim redom.

PRAVICA DO PRAVNEGA SREDSTVA:

* Vsakomur je zagotovljena pravica do pritožbe ali drugega pravnega sredstva proti odločbam sodišč in drugih državnih organov, organov lokalnih skupnosti in nosilcev javnih pooblastil, s katerimi ti odločajo o njegovih pravicah, dolžnostih ali pravnih interesih.

PRAVICA DO POVRAČILA ŠKODE:

* Vsakdo ima pravico do povračila škode, ki mu jo v zvezi z opravljanjem službe ali kakšne druge dejavnosti državnega organa, organa lokalne skupnosti ali nosilca javnih pooblastil s svojim protipravnim ravnanjem stori oseba ali organ, ki tako službo ali dejavnost opravlja.
* Oškodovanec ima pravico, da v skladu z zakonom zahteva povračilo tudi neposredno od tistega, ki mu je škodo povzročil.

NAČELO ZAKONITOSTI V KAZENSKEM PRAVU:

* Nihče ne sme biti kaznovan za dejanje, za katero ni zakon določil, da je kaznivo, in ni zanj predpisal kazni, še preden je bilo dejanje storjeno.
* Dejanja, ki so kazniva, se ugotavljajo in kazni zanje izrekajo po zakonu, ki je veljal ob storitvi dejanja, razen če je novi zakon za storilca milejši.

DOMNEVA NEDOLŽNOSTI:

* Kdor je obdolžen kaznivega ravnanja, velja za nedolžnega, dokler njegova krivda ni ugotovljena s pravnomočno sodbo.

VARSTVO ČLOVEKOVE OSEBNOSTI IN DOSTOJANSTVA:

* Zagotovljeno je spoštovanje človekove osebnosti in njegovega dostojanstva v kazenskem in v vseh drugih pravdnih postopkih, in prav tako med odvzemom prostosti in izvrševanjem kazni.
* Prepovedano je vsakršno nasilje nad osebami, ki jim je prostost kakorkoli omejena, ter vsakršno izsiljevanje priznanj in izjav.

PRAVNA JAMSTVA V KAZENSKEM POSTOPKU:

Vsakomur, ki je obdolžen kaznivega dejanja, morajo biti ob popolni enakopravnosti zagotovljene tudi naslednje pravice:

* + da ima primeren čas in možnosti za pripravo svoje obrambe;
  + da se mu sodi v njegovi navzočnosti in da se brani sam ali z zagovornikom;
  + da mu je zagotovljeno izvajanje dokazov v njegovo korist;
  + da ni dolžan izpovedati zoper sebe ali svoje bližnje, ali priznati krivdo.

JAVNOST SOJENJA:

* Sodne obravnave so javne.
* Sodbe se izrekajo javno.
* Izjeme določa zakon.

ENAKO VARSTVO PRAVIC:

* Vsakomur je zagotovljeno enako varstvo njegovih pravic v postopku pred sodiščem in pred drugimi državnimi organi, organi lokalnih skupnosti in nosilci javnih pooblastil, ki odločajo o njegovih pravicah, dolžnostih ali pravnih interesih.

PREPOVED PONOVNEGA SOJENJA O ISTI STVARI:

* Nihče ne sme biti ponovno obsojen ali kaznovan zaradi kaznivega dejanja, za katero je bil kazenski postopek zoper njega pravnomočno ustavljen ali je bila obtožba zoper njega pravnomočno zavrnjena, ali je bil s pravnomočno sodbo oproščen ali obsojen.

PRAVICA DO REHABILITACIJE IN ODŠKODNINE:

* Kdor je bil po krivem obsojen za kaznivo dejanje ali mu je bila prostost neutemeljeno odvzeta, ima pravico do rehabilitacije, do povrnitve škode, in druge pravice po zakonu.

ODREDITEV IN TRAJANJE PRIPORA:

* Oseba, za katero obstaja utemeljen sum, da je storila kaznivo dejanje, se sme pripreti samo na podlagi odločbe sodišča, kadar je to neogibno potrebno za potek kazenskega postopka ali za varnost ljudi.
* Ob priporu, najkasneje pa v 24 urah po njem, mora biti priprtemu vročena pisna, obrazložena odločba. Proti tej odločbi ima priprti pravico do pritožbe, o kateri mora sodišče odločiti v 48 urah.
* Pripor sme trajati samo toliko časa, dokler so za to dani zakonski razlogi, vendar največ tri mesece od dneva odvzema prostosti. Vrhovno sodišče sme pripor podaljšati še za nadaljnje tri mesece.
* Če do izteka teh rokov obtožnica ni vložena, se obdolženec izpusti.

c) NEDOTAKLJIVOST ČLOVEKOVE ZASEBNOSTI:

PRAVICA DO ZASEBNE LASTNINE IN DEDOVANJA:

* Zagotovljena je pravica do zasebne lastnine in dedovanja.

NEDOTAKLJIVOST STANOVANJA:

* Stanovanje je nedotakljivo.
* Nihče ne sme brez odločbe sodišča proti volji stanovalca vstopiti v tuje stanovanje ali v druge tuje prostore, niti jih ne sme preiskovati.
* Pri preiskavi ima pravico biti navzoč tisti, čigar stanovanje ali prostori se preiskujejo, ali njegov zastopnik.
* Preiskava se sme opraviti samo v navzočnosti dveh prič.
* Pod pogoji, ki jih določa zakon, sme uradna oseba brez odločbe sodišča vstopiti v tuje stanovanje ali v tuje prostore in izjemoma brez navzočnosti prič opraviti preiskavo, če je to neogibno potrebno, da lahko neposredno prime storilca kaznivega dejanja ali da se zavarujejo ljudje in premoženje.

VARSTVO TAJNOSTI PISEM IN DRUGIH OBČIL:

* Zagotovljena je tajnost pisem in drugih občil.
* Samo zakon lahko predpiše, da se na podlagi odločbe sodišča za določen čas ne upošteva varstvo tajnosti pisem in drugih občil in nedotakljivost človekove zasebnosti, če je to nujno za uvedbo ali potek kazenskega postopka ali za varnost države.

VARSTVO OSEBNIH PODATKOV:

* Zagotovljeno je varstvo osebnih podatkov. Prepovedana je uporaba osebnih podatkov v nasprotju z namenom njihovega zbiranja.
* Zbiranje, obdelovanje, namen uporabe, nadzor, in varstvo tajnosti osebnih podatkov določa zakon.
* Vsakdo ima pravico seznaniti se z zbranimi osebnimi podatki, ki se nanašajo nanj, in pravico do sodnega varstva ob njihovi zlorabi.

**2. POLITIČNE PRAVICE IN SVOBOŠČINE**

SVOBODA IZRAŽANJA:

* Zagotovljena je svoboda izražanja misli, govora in javnega nastopanja, tiska in drugih oblik javnega obveščanja in izražanja.
* Vsakdo lahko svobodno zbira, sprejema in širi vesti in mnenja.
* Vsakdo ima pravico dobiti informacijo javnega značaja, za katero ima v zakonu utemeljen pravni interes, razen v primerih, ki jih določa zakon.

PRAVICA DO POPRAVKA IN ODGOVORA:

* Zagotovljena je pravica do popravka objavljenega obvestila, s katerim sta prizadeta pravica ali interes posameznika, organizacije ali organa.
* Zagotovljena tudi pravica do odgovora na objavljeno informacijo.

SVOBODA VESTI:

* Izpovedovanje vere in drugih opredelitev v zasebnem in javnem življenju je svobodno.
* Nihče se ni dolžan opredeliti glede svojega verskega ali drugega prepričanja.
* Starši imajo pravico, da v skladu s svojim prepričanjem zagotavljajo svojim otrokom versko in moralno vzgojo. Usmerjanje otrok glede verske in moralne vzgoje mora biti v skladu z otrokovo starostjo in zrelostjo ter z njegovo svobodo vesti, verske in druge opredelitve ali prepričanja.

PRAVICA DO UGOVORA VESTI:

* Ugovor vesti je dopusten v primerih, ki jih določi zakon, če se s tem ne omejujejo pravice in svoboščine drugih oseb.
* Ugovor vesti pomeni posameznikovo nasprotovanje pravnemu redu, in sicer se posameznik iz (osebno utemeljenih) moralnih, filozofskih in podobnih razlogov odreče poslušnosti pravu (npr. tisti, ki ni pripravljen sodelovati pri opravljanju vojaške obveznosti, se mora omogočiti, da sodeluje pri obrambi države na drugačen način).

PRAVICA DO ZBIRANJA IN ZDRUŽEVANJA:

* Zagotovljena je pravica do mirnega zbiranja in do javnih zborovanj.
* Vsakdo ima pravico, da se svobodno združuje z drugimi.
* Zakonske omejitve teh pravic so dopustne, če to zahteva varnost države ali javna varnost ter varstvo pred širjenjem nalezljivih bolezni.
* Poklicni pripadniki obrambnih sil in policije ne morejo biti člani političnih strank.

VOLILNA PRAVICA je:

* splošna (vsak državljan, ki dopolni 18 let, ima pravico voliti in biti izvoljen);
* enaka (glas vsakega volilca ima enako vrednost).
* Vsak državljan, ki je dopolnil 18 let, ima pravico voliti (aktivna volilna pravica) in biti voljen (pasivna volilna pravica).
* Zakon lahko določi, v katerih primerih in pod katerimi pogoji imajo volilno pravico tujci.
* Zakon določi ukrepe za spodbujanje enakih možnosti moških in žensk pri kandidiranju na volitvah v državne organe in organe lokalnih skupnosti.

SODELOVANJE PRI UPRAVLJANJU JAVNIH ZADEV:

* Vsak državljan ima pravico, da v skladu z zakonom neposredno ali po izvoljenih predstavnikih sodeluje pri upravljanju javnih zadev.

PRAVICA DO PETICIJE:

* Vsak državljan ima pravico do vlaganja peticij in do drugih pobud splošnega pomena.
* PETICIJA: vsaka zahteva oziroma pobuda enega ali več državljanov, ki je splošnega pomena ali pa se nanaša na posamične zadeve, in je naslovljena na enega ali več državnih organov (zahvala, predlog, prošnja, pritožba, ugovor).

IZROČITEV

* Državljana Slovenije ni dovoljeno izročiti ali predati, razen če obveznost izročitve ali predaje izhaja iz mednarodne pogodbe, s katero Slovenija v skladu z določbo prvega odstavka 3.a člena prenaša izvrševanje dela suverenih pravic na mednarodno organizacijo.

PRIBEŽALIŠČE

* V mejah zakona je priznana pravica pribežališča tujim državljanom in osebam brez državljanstva, ki so preganjane zaradi zavzemanja za človekove pravice in temeljne svoboščine.

**3. SOCIALNE, EKONOMSKE, KULTURNE in DRUŽINSKE PRAVICE**

a) SOCIALNE PRAVICE:

PRAVICA DO SOCIALNE VARNOSTI:

* Državljani imajo pod pogoji, določenimi z zakonom, pravico do socialne varnosti, vključno s pravico do pokojnine.
* Država ureja obvezno zdravstveno, pokojninsko, invalidsko in drugo socialno zavarovanje ter skrbi za njihovo delovanje.
* Vojnim veteranom in žrtvam vojnega nasilja je zagotovljeno posebno varstvo v skladu z zakonom.

PRAVICA DO ZDRAVSTVENEGA VARSTVA:

* Vsakdo ima pravico do zdravstvenega varstva pod pogoji, ki jih določa zakon.
* Zakon določa pravice do zdravstvenega varstva iz javnih sredstev.
* Nikogar ni mogoče prisiliti k zdravljenju, razen v primerih, ki jih določa zakon.

PRAVICE INVALIDOV:

* Invalidom je v skladu z zakonom zagotovljeno varstvo ter usposabljanje za delo.
* Otroci z motnjami v telesnem ali duševnem razvoju ter druge huje prizadete osebe imajo pravico do izobraževanja in usposabljanja za dejavno življenje v družbi.
* Izobraževanje in usposabljanje se financira iz javnih sredstev.

b) EKONOMSKE PRAVICE:

PRAVICA DO ZASEBNE LASTNINE IN DEDOVANJA:

* Zasebna lastnina pomeni pravico razpolaganja s premoženjem za časa življenja in za primer smrti, zaradi česar pomeni dajanje prednosti zakonitemu dedovanju pred oporočnim kršitev te pravice.

SVOBODA DELA:

* Zagotovljena je svoboda dela.
* Vsakdo prosto izbira zaposlitev.
* Vsakomur je pod enakimi pogoji dostopno vsako delovno mesto.
* Prisilno delo je prepovedano.

c) PRAVICE IZOBRAŽEVANJA, ZNANOSTI IN UMETNOSTI:

IZOBRAZBA IN ŠOLANJE:

* Izobraževanje je svobodno.
* Osnovnošolsko izobraževanje je obvezno in se financira iz javnih sredstev.
* Država ustvarja možnosti, da si državljani lahko pridobijo ustrezno izobrazbo.

AVTONOMNOST UNIVERZE IN DRUGIH VISOKIH ŠOL:

* Državne univerze in državne visoke šole so avtonomne (pravica do samoupravljanja).
* Način njihovega financiranja ureja zakon.

SVOBODA ZNANOSTI IN UMETNOSTI:

* Zagotovljena je svoboda znanstvenega in umetniškega ustvarjanja.
* V preteklosti so jih preganjali zaradi njihovih del.

PRAVICE DO USTVARJALNOSTI:

* Zagotovljeno je varstvo avtorskih in drugih pravic, ki izvirajo iz umetniške, znanstvene, raziskovalne in izumiteljske dejavnosti.

d) DRUŽINSKE PRAVICE:

ZAKONSKA ZVEZA IN DRUŽINA:

* Zakonska zveza temelji na enakopravnosti zakoncev. Sklene se pred pristojnim državnim organom.
* Zakonsko zvezo in pravna razmerja v njej, v družini in v zunajzakonski skupnosti ureja zakon.
* Država varuje družino, materinstvo, očetovstvo, otroke in mladino ter ustvarja za to varstvo potrebne razmere.

PRAVICE IN DOLŽNOSTI STARŠEV:

* Starši imajo pravico in dolžnost vzdrževati, izobraževati in vzgajati svoje otroke.
* Ta pravica in dolžnost se staršem lahko odvzame ali omeji samo iz razlogov, ki jih zaradi varovanja otrokovih koristi določa zakon.
* Otroci, rojeni zunaj zakonske zveze, imajo enake pravice kakor otroci, rojeni v njej.

SVOBODNO ODLOČANJE O ROJSTVU OTROK:

* Odločanje o rojstvih svojih otrok je svobodno.
* Država zagotavlja možnosti za uresničevanje te svoboščine in ustvarja razmere, ki omogočajo staršem, da se odločajo za rojstva svojih otrok.

PRAVICE OTROK:

* Otroci uživajo posebno varstvo in skrb. Človekove pravice in temeljne svoboščine uživajo otroci v skladu s svojo starostjo in zrelostjo.
* Otrokom se zagotavlja posebno varstvo pred gospodarskim, socialnim, telesnim, duševnim ali drugim izkoriščanjem in zlorabljanjem. Takšno varstvo ureja zakon.
* Otroci in mladoletniki, za katere starši ne skrbijo, ki nimajo staršev ali so brez ustrezne družinske oskrbe, uživajo posebno varstvo države (rejništvo, posvojitev).

**4. PRAVICE NARODNIH SKUPIN**

IZRAŽANJE NARODNE PRIPADNOSTI:

* Vsakdo ima pravico, da svobodno izraža pripadnost k svojemu narodu ali narodni skupnosti, da goji in izraža svojo kulturo in uporablja svoj jezik in pisavo.

PRAVICA DO UPORABE SVOJEGA JEZIKA IN PISAVE:

* Vsakdo ima pravico, da pri uresničevanju svojih pravic in dolžnosti ter v postopkih pred državnimi in drugimi organi, ki opravljajo javno službo, uporablja svoj jezik in pisavo na način, ki ga določi zakon.

PREPOVED SPODBUJANJA K NEENAKOPRAVNOSTI IN NESTRPNOSTI TER PREPOVED SPODBUJANJA K NASILJU IN VOJNI:

* Protiustavno je vsakršno spodbujanje k narodni, rasni, verski ali drugi neenakopravnosti ter razpihovanje narodnega, rasnega, verskega ali drugega sovraštva in nestrpnosti.
* Protiustavno je vsakršno spodbujanje k nasilju in vojni.

POSEBNE PRAVICE AVTOHTONE ITALIJANSKE IN MADŽARSKE NARODNE SKUPNOSTI V SLOVENIJI:

* Svobodno uporabljajo svoje narodne simbole.
* Ohranjanje svoje narodne identitete ustanavljajo organizacije, razvijajo gospodarske, kulturne in znanstvenoraziskovalne dejavnosti ter dejavnosti na področju javnega obveščanja in založništva.
* Pravico do vzgoje in izobraževanja v svojem jeziku ter do oblikovanja in razvijanja te vzgoje in izobraževanja. Zakon določa območja, na katerih je dvojezično šolstvo obvezno.
* Zagotovljena je pravica, da gojijo odnose s svojima matičnima narodoma in njunima državama. Država gmotno in moralno podpira uveljavljanje teh pravic.
* Na območjih, kjer ti skupnosti živita, ustanovijo njuni pripadniki za uresničevanje svojih pravic svoje samoupravne skupnosti. Na njihov predlog lahko država pooblasti samoupravne narodne skupnosti za opravljanje določenih nalog iz državne pristojnosti ter zagotavlja sredstva za njihovo uresničevanje.
* Narodni skupnosti sta neposredno zastopani v predstavniških organih lokalne samouprave in v DZ.
* Zakon ureja položaj in način uresničevanja pravic italijanske oziroma madžarske narodne skupnosti na območjih, kjer živita, obveznosti samoupravnih lokalnih skupnosti za uresničevanje teh pravic, ter tiste pravice, ki jih pripadniki teh narodnih skupnosti uresničujejo tudi zunaj teh območij. Pravice obeh narodnih skupnosti ter njunih pripadnikov so zagotovljene ne glede na število pripadnikov teh skupnosti.
* Zakoni, drugi predpisi in splošni akti, ki zadevajo uresničevanje v ustavi določenih pravic in položaja zgolj narodnih skupnosti, ne morejo biti sprejeti brez soglasja predstavnikov narodnih skupnosti.

POLOŽAJ IN POSEBNE PRAVICE ROMSKE SKUPNOSTI V SLOVENIJI:

* Položaj in posebne pravice romske skupnosti, ki živi v Sloveniji, ureja zakon.
* Niso priznani kot avtohtona niti kot posebna narodna skupnost.

## 3 GOSPODARSKA IN SOCIALNA RAZMERJA

**1. DELO IN GOSPODARSKA DEJAVNOST**

VARSTVO DELA:

Država ustvarja možnosti za zaposlovanje in za delo ter zagotavlja njuno zakonsko varstvo.

PODJETNIŠTVO:

* Gospodarska pobuda je svobodna.
* Zakon določa pogoje za ustanavljanje gospodarskih organizacij. Gospodarska dejavnost se ne sme izvajati v nasprotju z javno koristjo.
* Prepovedana so dejanja nelojalne konkurence in dejanja, ki v nasprotju z zakonom omejujejo konkurenco.

SOODLOČANJE:

* Delavci sodelujejo pri upravljanju v gospodarskih organizacijah in zavodih na način in pod pogoji, ki jih določa zakon.

SINDIKALNA SVOBODA:

* Ustanavljanje in delovanje sindikatov ter včlanjevanje vanje je svobodno.
* SINDIKAT: je interesna organizacija, ki združuje delavce na podlagi prostovoljnega včlanjevanja, svobode sindikalnega organiziranja in kolektivnega pogajanja. Temeljna naloga sindikata je zaščita in izboljšanje gospodarskih, socialnih, izobraževalnih in kulturnih interesov svojih članov.

PRAVICA DO STAVKE:

* Delavci imajo pravico do stavke.
* Če to zahteva javna korist, se lahko pravica do stavke, upoštevajoč vrsto in naravo dejavnosti, z zakonom omeji.
* STAVKA: je stanje, ko se organizirana skupina ljudi odloči upreti določenim razmeram in direktivam, največkrat na delovnem mestu.

PRIMERNO STANOVANJE:

* Država ustvarja možnosti, da si državljani lahko pridobijo primerno stanovanje.

V SLOVENIJI ZAPOSLENI TUJCI:

* V Sloveniji zaposleni tujci in člani njihovih družin imajo posebne pravice, določene z zakonom.

**2. LASTNINA**

LASTNINA:

* Zakon določa način pridobivanja in uživanja lastnine tako, da je zagotovljena njena gospodarska, socialna in ekološka funkcija.
* Zakon določa način in pogoje dedovanja.

LASTNINSKA PRAVICA TUJCEV:

* Tujci lahko pridobijo lastninsko pravico na nepremičninah pod pogoji, ki jih določa zakon ali mednarodna pogodba, ki jo ratificira državni zbor.

RAZLASTITEV:

* Lastninska pravica na nepremičnini se lahko v javno korist odvzame ali omeji proti nadomestilu v naravi ali proti odškodnini pod pogoji, ki jih določa zakon.

JAVNO DOBRO IN NARAVNA BOGASTVA:

* Na javnem dobru se lahko pridobi posebna pravica uporabe pod pogoji, ki jih določa zakon.
* Zakon določa pogoje, pod katerimi se smejo izkoriščati naravna bogastva.
* Zakon lahko določi, da smejo naravna bogastva izkoriščati tudi tuje osebe, in določi pogoje za izkoriščanje.

**3. VARSTVO DOBRIN**

PRAVICA DO PITNE VODE:

* Vsakdo ima pravico do pitne vode.
* Vodni viri so javno dobro v upravljanju države.
* Vodni viri služijo prednostno in trajnostno oskrbi prebivalstva s pitno vodo in z vodo za oskrbo gospodinjstev in v tem delu niso tržno blago.
* Oskrbo prebivalstva s pitno vodo in z vodo za oskrbo gospodinjstev zagotavlja država preko samoupravnih lokalnih skupnosti neposredno in neprofitno.

VARSTVO ZEMLJIŠČ:

* Zakon določa zaradi smotrnega izkoriščanja posebne pogoje za uporabo zemljišč.
* Zakon določa posebno varstvo kmetijskih zemljišč.
* Država skrbi za gospodarski, kulturni in socialni napredek prebivalstva na gorskih in hribovitih območjih.

ZDRAVO ŽIVLJENJSKO OKOLJE:

* Vsakdo ima v skladu z zakonom pravico do zdravega življenjskega okolja.
* Država skrbi za zdravo življenjsko okolje. V ta namen zakon določa pogoje in načine za opravljanje gospodarskih in drugih dejavnosti.
* Zakon določa, ob katerih pogojih in v kakšnem obsegu je povzročitelj škode v življenjskem okolju dolžan poravnati škodo.
* Varstvo živali pred mučenjem ureja zakon.

VAROVANJE NARAVNE IN KULTURNE DEDIŠČINE:

* Vsakdo je dolžan v skladu z zakonom varovati naravne znamenitosti in redkosti ter kulturne spomenike.
* Država in lokalne skupnosti skrbijo za ohranjanje naravne in kulturne dediščine.

## 4 DRŽAVNA UREDITEV

**a) DRŽAVNI ZBOR**

PREDSEDNIK: Igor Zorčič

PODPREDSEDNIKI:

* Tina Heferle
* Branko Simonovič
* Jože Tanko

SESTAVA:

* Državni zbor sestavljajo poslanci državljanov Slovenije in šteje 90 poslancev.
* Poslanci so predstavniki vsega ljudstva in niso vezani na kakršnakoli navodila.
* Zakon določa, kdo ne sme biti izvoljen za poslanca, ter nezdružljivost funkcije poslanca z drugimi funkcijami in dejavnostmi.
* Poslanci državnega zbora dobivajo plačo ali nadomestilo, ki sta določeni z zakonom.
* Državni zbor potrdi poslanske mandate. Proti odločitvi državnega zbora je v skladu z zakonom mogoča pritožba na ustavno sodišče.

VOLITVE:

* Poslanci se volijo s splošnim, enakim, neposrednim in tajnim glasovanjem.
* V državni zbor se vedno izvoli po en poslanec italijanske in madžarske narodne skupnosti.
* Volilni sistem ureja zakon, ki ga sprejme državni zbor z 2/3 večino glasov vseh poslancev.
* Poslanci, razen poslancev narodnih skupnosti, se volijo po načelu sorazmernega predstavništva ob štiriodstotnem volilnem pragu za vstop v Državni zbor, pri čemer imajo volivci odločilen vpliv na dodelitev mandatov kandidatom.

MANDATNA DOBA DZ:

* Državni zbor se voli za 4 leta.
* Če bi se mandatna doba državnega zbora iztekla med vojno ali v času trajanja izrednega stanja, preneha njegov mandat šest mesecev po prenehanju vojne ali izrednega stanja, lahko pa tudi prej, če sam tako sklene.
* Volitve v državni zbor razpiše predsednik republike. Nov državni zbor se izvoli najprej 2 meseca in najkasneje 15 dni pred potekom štirih let od prve seje prejšnjega državnega zbora.
* Če se državni zbor razpusti, se izvoli nov najkasneje dva meseca po razpustu prejšnjega. Mandatna doba prejšnjega državnega zbora se konča s prvo sejo novega državnega zbora, ki jo skliče predsednik republike najkasneje 20 dni po njegovi izvolitvi.

PRISTOJNOSTI IN FUNKCIJE DZ:

* Državni zbor je najvišji predstavniški in zakonodajni organ v Republiki Sloveniji. Njegova osnovna naloga je opravljanje zakonodajne funkcije oblasti, v okviru katere poslanci sprejemajo najpomembnejše pravne akte države.
* Poleg te funkcije opravlja Državni zbor volilno in nadzorno funkcijo. Državni zbor je tudi nosilec drugih funkcij, ki jih opravljajo sodobni demokratični parlamenti: predstavlja družbene interese, rešuje interesne konflikte, sprejema ustavo Republike Slovenije, sprejema in nadzira državni proračun in je ustvarjalec ter nosilec legitimnosti.
  1. Zakonodajna funkcija:
* sprejemanje sprememb Ustave, zakonov in drugih pravnih aktov,
* sprejema ustavne zakone o spremembi ustave Republike Slovenije,
* sprejema zakone, avtentične razlage zakonov in uradna prečiščena besedila zakonov,
* sprejema odloke, resolucije, deklaracije, priporočila in sklepe,
* sprejema poslovnik Državnega zbora,
* sprejema državni proračun, rebalans državnega proračuna, spremembe državnega proračuna in zaključni račun državnega proračuna,
* ratificira mednarodne pogodbe,
* razpisuje referendume: referendume o spremembi ustave, zakonodajne referendume, posvetovalne referendume, referendume o ustanovitvi občin, referendume o mednarodnih povezavah,
* obravnava zadeve Evropske unije.
  1. Volilna funkcija:
* volitve in imenovanja na najpomembnejše funkcije v državi – predsednika in podpredsednike Državnega zbora,
* generalnega sekretarja Državnega zbora,
* predsednike in podpredsednike delovnih teles Državnega zbora,
* predsednika Vlade in ministre,
* sodnike Ustavnega sodišča in druge sodnike,
* varuha človekovih pravic,
* pet članov Sodnega sveta,
* guvernerja Banke Slovenije,
* člane Računskega sodišča,
* druge nosilce javnih funkcij, za katere tako določa zakon.
  1. Nadzorna funkcija:
* parlamentarne preiskave, zaupnice in nezaupnice ...
* odreja parlamentarno preiskavo,
* odloča o zaupnici in nezaupnici Vladi,
* odloča o obtožbi predsednika republike, predsednika Vlade in ministrov pred Ustavnim sodiščem,
* postavlja poslanska vprašanja in pobude predsedniku Vlade, ministrom in generalnemu sekretarju Vlade.
  1. Druge pristojnosti Državnega zbora:
* v skladu z ustavo, zakoni in poslovnikom
* odločanje o razglasitvi vojnega in izrednega stanja ter o uporabi obrambnih sil,
* potrjevanje mandatov poslancev,
* odločanje o imuniteti poslancev, sodnikov Ustavnega sodišča in sodnikov ter varuha človekovih pravic in njegovega namestnika.

POSLANSKA IMUNITETA:

* Poslanec državnega zbora ni kazensko odgovoren za mnenje ali glas, ki ga je izrekel na sejah državnega zbora ali njegovih delovnih teles.
* Poslanec ne sme biti priprt niti se zoper njega, če se sklicuje na imuniteto, ne sme začeti kazenski postopek brez dovoljenja državnega zbora, razen če je bil zaloten pri kaznivem dejanju, za katero je predpisana kazen zapora nad 5 let.
* Državni zbor lahko prizna imuniteto tudi poslancu, ki se nanjo ni skliceval ali ki je bil zaloten pri kaznivem dejanju iz prejšnjega odstavka.

PREDSEDNIK DZ:

* Državni zbor ima predsednika, ki ga izvoli z večino glasov vseh poslancev.

ZASEDANJA DZ:

* Državni zbor dela na rednih in izrednih sejah.
* Redne in izredne seje sklicuje predsednik DZ.
* Izredno sejo mora sklicati, če to zahteva najmanj 1/4 poslancev DZ ali predsednik republike.

ODLOČANJE:

* Državni zbor sklepa, če je na seji navzoča večina poslancev. Državni zbor sprejema zakone in druge odločitve ter ratificira mednarodne pogodbe z večino opredeljenih glasov navzočih poslancev, kadar ni z ustavo ali z zakonom določena drugačna večina.

ZAKONSKA INICIATIVA:

* Zakone lahko predlaga vlada ali vsak poslanec, lahko pa ga predloži najmanj 5.000 volilcev.

ZAKONODAJNI POSTOPEK:

* Državni zbor sprejema zakone v večfaznem postopku, če ni s poslovnikom drugače določeno.
* Odločanje 🡪 obravnava 🡪 odločanje o sprejetju 🡪 sprejetje.

ZAKONODAJNI REFERENDUM:

* REFERENDUM: je demokratičen postopek, v katerem lahko sodelujejo vsi državljani z volilno pravico in podajo svoj glas o referendumskem vprašanju.
* Državni zbor razpiše referendum o uveljavitvi zakona, ki ga je sprejel, če to zahteva najmanj 40.000 volivcev.
* Referenduma ni dopustno razpisati:
* zakonih o nujnih ukrepih za zagotovitev obrambe države, varnosti ali odprave posledic naravnih nesreč,
* o zakonih o davkih, carinah in drugih obveznih dajatvah ter o zakonu, ki se sprejema za izvrševanje državnega proračuna,
* o zakonih o ratifikaciji mednarodnih pogodb,
* o zakonih, ki odpravljajo protiustavnost na področju človekovih pravic in temeljnih svoboščin ali drugo protiustavnost.
* Pravico glasovanja na referendumu imajo vsi državljani, ki imajo volilno pravico.
* Zakon je na referendumu zavrnjen, če proti njemu glasuje večina volivcev, ki so veljavno glasovali, pod pogojem, da proti zakonu glasuje najmanj petina vseh volivcev.
* Referendum se ureja z zakonom, ki ga sprejme državni zbor z 2/3 večino glasov navzočih poslancev.

RAZGLASITEV ZAKONA:

* Zakone razglaša predsednik republike najkasneje 8 dni po njihovem sprejemu.
* Državni svet lahko v 7 dneh od sprejetja zakona in še pred njegovo razglasitvijo zahteva, da državni zbor o njem še enkrat odloča. Pri ponovnem odločanju mora za sprejem zakona glasovati večina vseh poslancev, razen če ustava za sprejem obravnavanega zakona predvideva večje število glasov. Ponovna odločitev državnega zbora je dokončna.
* Vsi zakoni morajo biti objavljeni v Uradnem listu preden začnejo veljati, veljati pa začnejo 15. dan po objavi.

VOJNO IN IZREDNO STANJE:

* Izredno stanje se razglasi, kadar velika in splošna nevarnost ogroža obstoj države. O razglasitvi vojnega ali izrednega stanja, nujnih ukrepih in njihovi odpravi odloča na predlog vlade DZ.
* Državni zbor odloči o uporabi obrambnih sil.
* Kadar se DZ ne more sestati, odloča o zadevah iz prvega in drugega odstavka predsednik republike.
* Odločitve mora dati v potrditev državnemu zboru takoj, ko se ta sestane.

PARLAMENTARNA PREISKAVA:

* Državni zbor lahko odredi preiskavo o zadevah javnega pomena, mora pa to storiti na zahtevo 1/3 poslancev državnega zbora ali na zahtevo državnega sveta. V ta namen imenuje komisijo, ki ima v zadevah poizvedovanja in preučevanja smiselno enaka pooblastila kakor pravosodni organi.

POSLOVNIK DRŽAVNEGA ZBORA:

* Državni zbor ima poslovnik, ki ga sprejme z 2/3 večino glasov navzočih poslancev.

1. SPLOŠNE DOLOČBE  
2. KONSTITUIRANJE DRŽAVNEGA ZBORA  
3. ORGANIZACIJA IN DELOVANJE DRŽAVNEGA ZBORA   
4. AKTI IN POSTOPKI  
5. RAZMERJA DRŽAVNEGA ZBORA DO DRUGIH DRŽAVNIH ORGANOV   
6. MEDNARODNO IN DRUGO SODELOVANJE  
7. DELO DRŽAVNEGA ZBORA V VOJNEM ALI IZREDNEM STANJU  
8. RAZLAGA POSLOVNIKA  
9. ROKI

NAGRAJEVANJE POSLANCEV:

Poslanci državnega zbora dobivajo plačo ali nadomestilo, ki sta določeni z zakonom.

**b) DRŽAVNI SVET**

PREDSEDNIK: Alojz Kovšca

PODPREDSEDNIK: Matjaž Švagan

SESTAVA:

* Državni svet je zastopstvo nosilcev socialnih, gospodarskih, poklicnih in lokalnih interesov.
* Državni svet ima 40 članov.

Sestavljajo ga:

* + 4 predstavniki delodajalcev;
  + 4 predstavniki delojemalcev;
  + 4 predstavniki kmetov, obrtnikov in samostojnih poklicev;
  + 6 predstavnikov negospodarskih dejavnosti;
  + 22 predstavnikov lokalnih interesov.

Organizacijo državnega sveta ureja zakon.

VOLITVE IN MANDATNA DOBA:

* Volitve v državni svet ureja zakon, ki ga sprejme DZ z 2/3 večino glasov vseh poslancev.
* Člani državnega sveta se volijo za dobo 5 let.

PRISTOJNOSTI DRŽAVNEGA SVETA:

* Predlaga DZ sprejem zakonov;
* daje DZ mnenje o vseh zadevah iz njegove pristojnosti;
* zahteva, da DZ pred razglasitvijo kakega zakona o njem še enkrat odloča;
* zahteva preiskavo o zadevah javnega pomena;
* na zahtevo DZ mora državni svet izreči mnenje o posamezni zadevi.

ODLOČANJE:

* Državni svet sklepa, če je na seji navzoča večina članov.
* Državni svet odloča z večino opredeljenih glasov navzočih članov.

NEZDRUŽLJIVOST FUNKCIJE IN IMUNITETA:

* Član državnega sveta ne sme biti hkrati poslanec v DZ.
* Člani državnega sveta uživajo enako imuniteto kakor poslanci. O imuniteti odloča državni svet.

POSLOVNIK DRŽAVNEGA ZBORA:

* Državni svet ima poslovnik, ki ga sprejme z večino glasov vseh članov.

**c) PREDSEDNIK REPUBLIKE PREDSEDNIK:**

Borut Pahor (2012-2022)

PREJŠNJI PREDSEDNIKI:

* Milan Kučan (1991–2002)
* Janez Drnovšek (2002–2007)
* Danilo Türk (2007–2012)

FUNKCIJA PREDSEDNIKA REPUBLIKE:

* Predsednik republike predstavlja Republiko Slovenijo in je vrhovni poveljnik njenih obrambnih sil.

VOLITVE PREDSEDNIKA REPUBLIKE:

* Predsednik republike se izvoli na neposrednih, splošnih in tajnih volitvah.
* Za predsednika republike je kandidat izvoljen z večino veljavnih glasov.
* Predsednik republike je izvoljen za dobo 5 let, vendar največ dvakrat zaporedoma.
* Če se mandatna doba predsednika republike izteče med vojno ali med trajanjem izrednega stanja, mu mandat preneha 6 mesecev po prenehanju vojnega ali izrednega stanja.
* Za predsednika republike je lahko izvoljen le državljan Slovenije.
* Volitve za predsednika republike razpiše predsednik DZ. Predsednik republike mora biti izvoljen najkasneje 15 dni pred potekom mandatne dobe prejšnjega predsednika.

PRISEGA:

* Pred nastopom funkcije izreče predsednik republike pred DZ naslednjo prisego:

"Prisegam, da bom spoštoval ustavni red, da bom ravnal po svoji vesti in z vsemi svojimi močmi deloval za blaginjo Slovenije."

NEZDRUŽLJIVOST FUNKCIJE:

* Funkcija predsednika republike je nezdružljiva z opravljanjem druge javne funkcije ali poklica.

NADOMEŠČANJE PREDSEDNIKA REPUBLIKE:

* V primeru trajnega zadržka, smrti, odstopa ali drugega prenehanja predsednikove funkcije do izvolitve novega predsednika funkcijo predsednika republike začasno opravlja predsednik državnega zbora. V tem primeru je treba razpisati volitve za novega predsednika republike najkasneje v 15 dneh po prenehanju funkcije prejšnjega.
* Predsednik državnega zbora začasno opravlja funkcijo predsednika republike tudi med zadržanostjo predsednika republike.

PRISTOJNOSTI PREDSEDNIKA REPUBLIKE:

* Razpisuje volitve v DZ;
* razglaša zakone;
* imenuje državne funkcionarje, kadar je to določeno z zakonom;
* postavlja in odpoklicuje veleposlanike in poslanike republike in sprejema poverilna pisma tujih diplomatskih predstavnikov;
* izdaja listine o ratifikaciji;
* odloča o pomilostitvah;
* podeljuje odlikovanja in častne naslove;
* opravlja druge zadeve, določene s to ustavo;
* na zahtevo DZ mora predsednik republike izreči mnenje o posameznem vprašanju.

UREDBE Z ZAKONSKO MOČJO:

* Kadar se DZ zaradi izrednega stanja ali vojne ne more sestati, lahko predsednik republike na predlog vlade izdaja uredbe z zakonsko močjo.
* Z uredbo z zakonsko močjo se lahko izjemoma omejijo posamezne pravice in temeljne svoboščine.
* Predsednik republike mora uredbe z zakonsko močjo predložiti v potrditev DZ takoj, ko se ta sestane.

ODGOVORNOST PREDSEDNIKA REPUBLIKE:

* Če predsednik republike pri opravljanju svoje funkcije krši ustavo ali huje krši zakon, ga DZ lahko obtoži pred ustavnim sodiščem.
* Ustavno sodišče ugotovi utemeljenost obtožbe ali obtoženega oprosti.
* Z 2/3 večino glasov vseh sodnikov pa lahko odloči o odvzemu funkcije.
* Potem ko ustavno sodišče dobi sklep DZ o obtožbi, lahko odloči, da predsednik republike do odločitve o obtožbi začasno ne more opravljati svoje funkcije.

**č) VLADA**

PREDSEDNIK: Janez Janša

PODPREDSEDNIKI:

* Matej Tonin
* Zdravko Počivalšek

FUNKCIJA VLADE:

Vlada Republike Slovenije predstavlja izvršilno oblast:

* Izvaja zakone in druge predpise, ki jih sprejema DZ;
* skrbi za delovanje državne uprave.

Kot najvišji organ državne uprave izdaja predpise in sprejema pravne, politične, ekonomske, finančne, organizacijske in druge ukrepe, ki so potrebni za razvoj države in za urejenost razmer na vseh področjih v pristojnosti države.

SESTAVA VLADE:

* Vlado sestavljajo predsednik in ministri. Vlada in posamezni ministri so v okviru svojih pristojnosti samostojni in odgovorni DZ.

VOLITVE PREDSEDNIKA VLADE:

* Predsednik republike po posvetovanjih z vodji poslanskih skupin predloži DZ kandidata za predsednika vlade. Predsednika vlade voli DZ z večino glasov vseh poslancev, če ni s to ustavo drugače določeno. Glasovanje je tajno.
* Če kandidat ne dobi potrebne večine glasov, lahko predsednik republike po ponovnih posvetovanjih v 14 dneh predloži drugega ali ponovno istega kandidata, prav tako pa lahko predlagajo kandidate tudi poslanske skupine ali najmanj 10 poslancev. Če je bilo v tem roku vloženih več predlogov, se glasuje o vsakem posebej, in sicer najprej o kandidatu predsednika republike, če ta ni izvoljen, pa še o drugih kandidatih po vrstnem redu vložitve predlogov.
* Če ni izvoljen noben kandidat, predsednik republike razpusti DZ in razpiše nove volitve, razen če DZ v 48 urah z večino opredeljenih glasov navzočih poslancev ne sklene izvesti ponovne volitve predsednika vlade, kjer zadošča za izvolitev večina opredeljenih glasov navzočih poslancev. Na ponovnih volitvah se glasuje o posameznih kandidatih po vrstnem redu števila glasov, dobljenih pri prejšnjih glasovanjih, nato pa o novih, do volitev vloženih kandidaturah, med katerimi ima prednost morebitni kandidat predsednika republike.
* Če tudi pri teh volitvah noben kandidat ne dobi potrebne večine glasov, predsednik republike razpusti državni zbor in razpiše nove volitve.

IMENOVANJE MINISTROV:

* Ministre imenuje in razrešuje DZ na predlog predsednika vlade.
* Predlagani minister se mora pred imenovanjem predstaviti pristojni komisiji DZ in odgovarjati na njena vprašanja.

MINISTRI:

1. Ministrstvo za finance: Andrej Šircelj
2. Ministrstvo za notranje zadeve: Aleš Hojs
3. Ministrstvo za zunanje zadeve: Anže Logar
4. Ministrstvo za pravosodje: Marjan Dikaučič
5. Ministrstvo za obrambo: Matej Tonin
6. Ministrstvo za delo, družino, socialne zadeve in enake možnosti: Janez Cigler Kralj
7. Ministrstvo za javno upravo: Boštjan Koritnik
8. Ministrstvo za zdravje: Janez Poklukar
9. Ministrstvo za okolje in prostor: Andrej Vizjak
10. Ministrstvo za kulturo: Vasko Simoniti
11. Ministrstvo za kmetijstvo, gozdarstvo in prehrano: Jože Podgoršek
12. Ministrstvo za izobraževanje, znanost in šport: Simona Kustec
13. Ministrstvo za infrastrukturo: Jernej Vrtovec
14. Ministrstvo za gospodarski razvoj in tehnologijo: Zdravko Počivalšek
15. Ministrstvo pristojno za strateške projekte in kohezijo: Zvonko Černač
16. Ministrstvo pristojno za področje odnosov med RS in avtohtono slovensko narodno skupnostjo v sosednjih državah ter med RS in Slovenci po svetu: Helena Jaklitsch
17. Ministrstvo pristojno za digitalno preobrazbo: Mark Boris Andrijanič

PRISEGA:

* Predsednik vlade in ministri izrečejo po izvolitvi oziroma po imenovanju pred DZ prisego:

"Prisegam, da bom spoštoval ustavni red, da bom ravna po svoji vesti in z vsemi svojimi močmi deloval za blaginjo Slovenije."

ORGANIZACIJA VLADE:

* Predsednik vlade skrbi za enotnost politične in upravne usmeritve vlade ter usklajuje delo ministrov.
* Ministri so skupno odgovorni za delo vlade, vsak minister pa za delo svojega ministrstva. Sestavo in delovanje vlade, število, pristojnosti in organizacijo ministrstev ureja zakon.

PRENEHANJE FUNKCIJE PREDSEDNIKA IN MINISTROV:

* Funkcija predsednika vlade in ministrov preneha, ko se po volitvah sestane nov državni zbor.
* Funkcija ministrov pa se konča tudi z vsakim drugim prenehanjem funkcije predsednika vlade ter z razrešitvijo ali odstopom ministra, a morajo opravljati tekoče posle do izvolitve novega predsednika vlade oziroma do imenovanja novih ministrov.
* Mandat traja 4 leta.

NEZAUPNICA VLADI:

* DZ lahko izglasuje nezaupnico vladi le tako, da na predlog najmanj 10 poslancev z večino glasov vseh poslancev izvoli novega predsednika vlade. S tem je dotedanji predsednik vlade razrešen, mora pa skupaj s svojimi ministri opravljati tekoče posle do prisege nove vlade.
* Med vložitvijo predloga za izvolitev novega predsednika vlade in volitvami mora poteči najmanj 48 ur, razen če DZ z 2/3 večino glasov vseh poslancev ne sklene drugače, ali če je država v vojnem ali izrednem stanju.

ZAUPNICA VLADI:

* Predsednik vlade lahko zahteva glasovanje o zaupnici vladi.
* Če vlada ne dobi podpore večine glasov vseh poslancev, mora DZ v 30 dneh izvoliti novega predsednika vlade ali dotedanjemu predsedniku pri ponovljenem glasovanju izglasovati zaupnico, sicer predsednik republike razpusti DZ in razpiše nove volitve.
* Predsednik vlade lahko vprašanje zaupnice veže tudi na sprejem zakona ali druge odločitve v DZ. Če odločitev ni sprejeta, se šteje, da je bila vladi izglasovana nezaupnica.
* Med zahtevo za glasovanje o zaupnici in glasovanjem mora poteči najmanj 48 ur.

INTERPELACIJA:

* zahteva članov parlamenta za obravnavo določenih vprašanj o delu vlade ali posameznega ministra.
* Najmanj 10 poslancev lahko sproži v DZ interpelacijo o delu vlade ali posameznega ministra.  
  Če po razpravi o interpelaciji večina vseh poslancev izreče nezaupnico vladi ali posameznemu ministru,
* DZ vlado ali ministre razreši.

OBTOŽBA ZOBER PREDSEDNIKA VLADE ALI MINISTRE:

* Predsednika vlade ali ministre lahko DZ pred ustavnim sodiščem obtoži kršitve ustave in zakonov, storjene pri opravljanju njihovih funkcij.
* Ustavno sodišče ugotovi utemeljenost obtožbe ali obtoženega oprosti. Z 2/3 večino glasov vseh sodnikov pa lahko odloči o odvzemu funkcije.

**d) UPRAVA**

ORGANIZACIJA IN DELO UPRAVE:

* Organizacijo uprave, njene pristojnosti in način imenovanja njenih funkcionarjev ureja zakon.
* Upravni organi opravljajo svoje delo samostojno v okviru in na podlagi ustave in zakonov.
* Proti odločitvam in dejanjem upravnih organov in nosilcev javnih pooblastil je zagotovljeno sodno varstvo pravic in zakonitih interesov državljanov in organizacij.

JAVNO POOBLASTILO:

* Z zakonom ali na njegovi podlagi lahko pravne ali fizične osebe dobijo javno pooblastilo za opravljanje določenih nalog državne uprave.

ZAPOSLITEV V UPRAVNIH SLUŽBAH:

* Zaposlitev v upravnih službah je mogoča samo na temelju javnega natečaja, razen v primerih, ki jih določa zakon.

UPRAVNE NALOGE:

* + Sodelovanje pri oblikovanju politik;
  + izvršilne naloge (izvršuje zakone in druge predpise, ki jih sprejema DZ, ratificirane mednarodne pogodbe, državni proračun, podzakonske predpise in druge akte vlade);
  + inšpekcijski nadzor (nad izvajanjem predpisov);
  + spremljanje stanja;
  + razvojne naloge (v okviru zakonov, drugih predpisov in državnega proračuna spodbuja oziroma usmerja družbeni razvoj);
  + zagotavljanje javnih služb (zagotavlja v javnih zavodih in gospodarskih družbah ter v drugih organizacijskih oblikah, ki jih določa zakon, lahko pa tudi v upravnih organih).

**e) OBRAMBA DRŽAVE**

DOLŽNOST SODELOVANJA PRI OBRAMBI:

* Obramba države je za državljane obvezna v mejah in na način, ki ga določa zakon.
* Državljanom, ki zaradi svojih religioznih, filozofskih ali humanitarnih nazorov niso pripravljeni sodelovati pri opravljanju vojaških obveznosti, je treba omogočiti, da sodelujejo pri obrambi države na drug način.

OBRAMBA DRŽAVE

* Vrsto, obseg in organizacijo obrambe nedotakljivosti in celovitosti državnega ozemlja ureja zakon, ki ga sprejme DZ z 2/3 večino glasov navzočih poslancev.
* Izvajanje obrambe nadzoruje DZ.
* Pri zagotavljanju varnosti izhaja država predvsem iz mirovne politike ter kulture miru in nenasilja.

**f) SODSTVO**

Sodstvo kot neodvisna veja oblasti z nepristranskim in neodvisnim sojenjem pripomore h krepitvi vladavine prava in pravne države ter varstva pravic in svoboščin, ki jih zagotavljajo Ustava ter drugi predpisi.

NEODVISNOST SODNIKOV:

* Sodniki so pri opravljanju sodniške funkcije neodvisni. Vezani so na ustavo in zakon.

UREDITEV IN PRISTOJNOST SODIŠČ:

* Ureditev in pristojnosti sodišč določa zakon.
* Izrednih sodišč ni dovoljeno ustanavljati, v mirnem času pa tudi vojaških sodišč ne.  
  1. okrajno sodišče (odločanje o milejši kazni – denarna kazen, zaporna kazen do 3 let, premoženjski spori; sodnik sodi sam); *Okrajno sodišče v Brežicah, Okrajno sodišče v Sevnici;*
  2. okrožno sodišče (težja kazniva dejanja – nad 3 leta; sodnik sodi sam, 3-5 članski senat); *Okrožno sodišče v Krškem*;
  3. višja sodišča (o obtožbah zober odločbe okrajnih in okrožnih sodišč; senat 3 poklicnih sodnikov); *Višje sodišče v Celju*;
  4. vrhovno sodišče (najvišje sodišče v Slo, odloča v sporih in pristojnostih med nižjimi sodišči); *Vrhovno sodišče v Ljubljani*;
  5. specializirana sodišča (delovno sodišče – delovni spori, socialno sodišče – socialna pomoč, pokojnine, invalidsko zavarovanje, upravno sodišče – sodno varstvo glede izdanih pravnih aktov, ima status višjega sodišča).
* Ustavno sodišče in Računsko sodišče NE spadata v sistem rednega sodstva!
* Ustavno sodišče – najvišji pravni organ sodne oblasti v RS, ki izvršuje ustavno presojo in varstvo človekovih pravic in temeljnih svoboščin v državi ter varuh ustavnosti in zakonitosti.
* Sodišče: naloga je presojanje ustavnosti, državljani pa se lahko nanj obrnejo tudi v primerih,
* Računsko sodišče: naloga je nadzorovati pravilnost finančnega poslovanja državnih organov in drugih institucij.

VRHOVNO SODIŠČE:

* Vrhovno sodišče je najvišje sodišče v državi.
* Odloča o rednih in izrednih pravnih sredstvih ter opravlja druge zadeve, ki jih določa zakon.
* PREDSEDNIK: Damijan Florjančič

UDELEŽBA DRŽAVLJANOV PRI IZVAJANJU SODNE OBLASTI

* Zakon ureja primere in oblike neposredne udeležbe državljanov pri izvajanju sodne oblasti.
* Državljani, ki so udeleženi pri izvajanju sodne oblasti, so v okvirih, ki jih določa zakon, v svojih pravicah in dolžnostih izenačeni s sodniki.
* Udeležba pri izvajanju sodne oblasti je častna.

TRAJNOST SODNIŠKE FUNKCIJE:

Funkcija sodnika je trajna.

* Zakon določa starostno mejo in druge pogoje za izvolitev:
  + da je državljan Republike Slovenije in aktivno obvlada slovenski jezik;
  + da je poslovno sposoben in ima splošno zdravstveno zmožnost;
  + da je dopolnil 30 let starosti;
  + da ima v Republiki Sloveniji pridobljen strokovni naslov univerzitetni diplomirani pravnik ali strokovna naslova diplomirani pravnik in magister prava;
  + da je opravil pravniški državni izpit;
  + da ni bil obsojen zaradi naklepnega kaznivega dejanja;
* Zakon določa starostno mejo, pri kateri se sodnik upokoji. Ta meja je najkasneje 70 let.

IZVOLITEV SODNIKOV:

* Sodnike voli DZ na predlog sodnega sveta.

SODNI SVET:

* Sodni svet sestavlja 11 članov.
* 5 članov izvoli na predlog predsednika republike DZ izmed univerzitetnih profesorjev prava, odvetnikov in drugih pravnikov.
* 6 članov pa izmed sebe izvolijo sodniki, ki trajno opravljajo sodniško funkcijo.
* Predsednika izberejo člani sveta izmed sebe.

PRENEHANJE IN ODVZEM SODNIŠKE FUNKCIJE:

Sodniku preneha sodniška funkcija, če nastopijo razlogi, ki jih določa zakon:

* + z upokojitvijo, vendar najkasneje, ko dopolni 70 let starosti;
  + če izgubi državljanstvo Republike Slovenije;
  + če izgubi poslovno sposobnost ali zdravstveno zmožnost za opravljanje službe;
  + če se odpove sodniški službi;
  + če se odpravi sodišče in sodniku ni mogoče zagotoviti, da nadaljuje z opravljanjem sodniške službe v drugem sodišču.
* Če sodnik pri opravljanju sodniške funkcije krši ustavo ali huje krši zakon, lahko DZ na predlog sodnega sveta sodnika razreši.
* V primeru naklepno storjenega kaznivega dejanja z zlorabo sodne funkcije, ugotovljenega s pravnomočno sodno odločbo, DZ sodnika razreši.

NEZDRUŽLJIVOST SODNIŠKE FUNKCIJE:

* Funkcija sodnika ni združljiva s funkcijami v drugih državnih organih, v organih lokalne samouprave in v organih političnih strank, ter z drugimi funkcijami in dejavnostmi, za katere to določa zakon.

IMUNITETA SODNIŠKE FUNKCIJE:

* Nikogar, ki sodeluje pri sojenju, ni mogoče klicati na odgovornost za mnenje, ki ga je dal pri odločanju v sodišču.
* Sodnik ne sme biti priprt, niti ne sme biti brez dovoljenja DZ zoper njega začet kazenski postopek, če je osumljen kaznivega dejanja pri opravljanju sodniške funkcije.

**g) DRŽAVNO TOŽILSTVO**

GENERALNI DRŽAVNI TOŽILEC: Drago Šketa

V Republiki Sloveniji poznamo državne tožilce štirih stopenj:

1. okrajne državne tožilce,   
2. okrožne državne tožilce,   
3. višje državne tožilce  
4. vrhovne državne tožilce.

Vrhovno državno tožilstvo nadzira in usklajuje delovanje 11 okrožnih državnih tožilstev in Specializiranega državnega tožilstva, ki obravnava najzahtevnejša kazniva dejanja.

DRŽAVNI TOŽILEC:

* Državni tožilec vlaga in zastopa kazenske obtožbe in ima druge z zakonom določene pristojnosti.
* Ureditev in pristojnosti državnih tožilstev določa zakon.
* Funkcija državnega tožilca je trajna.

PRISTOJNOSTI DRŽAVNEGA TOŽILCA:

* Državni tožilec je v okviru temeljne funkcije vlaganja in zastopanja kazenske obtožbe pristojen opravljati vsa procesna dejanja upravičenega tožilca, usmerjati policijo in druge pristojne organe, uporabljati odložen pregon in poravnavanje ter opravljati druge naloge v skladu z zakonom, ki ureja kazenski postopek.
* Državni tožilec vlaga predloge in pravna sredstva v zadevah prekrškov, če tako določa zakon.
* Državni tožilec vlaga procesne akte ter opravlja druge naloge v civilnih in drugih sodnih postopkih ter v upravnih postopkih, če tako določa zakon.

NEZDRUŽLJIVOST FUNKCIJE DRŽAVNEGA TOŽILCA:

* Funkcija sodnika ni združljiva s funkcijami v drugih državnih organih, v organih lokalne samouprave in v organih političnih strank, ter z drugimi funkcijami in dejavnostmi, za katere to določa zakon.

**h) ODVETNIŠTVO IN NOTARIAT**

ODVETNIŠTVO:

* Odvetništvo je kot del pravosodja samostojna in neodvisna služba, ki jo ureja zakon.

ODVETNIK:

* Odvetništvo opravljajo odvetniki oziroma odvetnice kot svoboden poklic.
* Opravljajo ga lahko sami ali v odvetniški pisarni.
* Odvetnik pravno svetuje, zastopa in zagovarja stranke pred sodišči in drugimi državnimi organi.
* Sestavlja listine in zastopa stranke v njihovih pravnih razmerjih.
* Pri svojem delu mora biti neodvisen, varovati mora tajnost, vezan je samo na ustavo in zakone.
* Odvetnik mora imeti končano pravno fakulteto, pravosodni izpit in 2 leti prakse.

ODVETNIŠKA ZBORNICA SLOVENIJE:

* Odvetnik mora viti včlanjen v Odvetniško zbornico Slovenije.
* Ta spremlja delo odvetnikov in skrbi za skladen razvoj odvetništva.

NOTARIAT:

* Notariat je javna služba, ki jo ureja zakon.

NOTAR:

* Notar je oseba javnega zaupanja, pooblaščena za sestavljanje in hrambo javnih listin, hrambo denarja in vrednostnih papirjev, za potrjevanje pravno pomembnih dejstev in izjav.
* Svoje delo mora opravljati vestno in pošteno in pri tem upoštevati javne predpise.
* Svojim strankam mora nepristransko svetovati in storiti vse, da bodo pravni posli izpeljani zanesljivo in skladno s predpisi.
* Odgovoren je za to, da je vsebina listine, ki jo sestavi, po volji stranke in da se iz nje odstranijo vsi dvomi in zmote.
* Imenuje ga minister za pravosodje na predlog notarske zbornice RS.
* Organiziranost: najmanj 1 notarsko mesto na območju okrajnega sodišča.

## 5 SAMOUPRAVA

**a) LOKALNA SAMOUPRAVA**

URESNIČEVANJE LOKALNE SAMOUPRAVE:

* Ustava Republike Slovenije zagotavlja ljudem pravico, da v okviru svoje lokalne skupnosti sami odločajo in urejajo javne zadeve, ki se tičejo življenja in dela prebivalcev na njihovem območju.
* Prebivalci Slovenije uresničujejo lokalno samoupravo v občinah in drugih lokalnih skupnostih.

OBČINA:

* Občina je samoupravna lokalna skupnost.
* Območje občine obsega naselje ali več naselij, ki so povezana s skupnimi potrebami in interesi prebivalcev.
* Občina se ustanovi z zakonom po prej opravljenem referendumu, s katerim se ugotovi volja prebivalcev na določenem območju. Zakon tudi določi območje občine.
* Občani v občinah odločajo o zadevah lokalne samouprave preko svetov, sestavljenih iz članov, ki jih volijo svobodno in tajno na podlagi neposredne, enake in splošne volilne pravice.
* Organi občine so občinski svet, župan in nadzorni odbor.
* Slovenija ima 212 občin.
* Občino vodi župan, mandatna doba traja 4 leta.

DELOVNO PODROČJE SAMOUPRAVNIH LOKALNIH SKUPNOSTI:

* V pristojnost občine spadajo lokalne zadeve, ki jih občina lahko ureja samostojno in ki zadevajo samo prebivalce občine.
* Država lahko z zakonom prenese na občine opravljanje posameznih nalog iz državne pristojnosti, če za to zagotovi tudi potrebna sredstva.
* V zadevah, ki jih je na organe lokalne skupnosti prenesla država, opravljajo državni organi tudi nadzor nad primernostjo in strokovnostjo njihovega dela.

MESTNA OBČINA:

* Mesto lahko dobi po postopku in ob pogojih, ki jih določa zakon, status mestne občine.
* Mestna občina opravlja kot svoje tudi z zakonom določene naloge iz državne pristojnosti, ki se nanašajo na razvoj mest.
* Mestnih občin je trenutno 12 (2021 se je pridružilo Krško, kot 12 MO).

DOHODKI OBČINE:

* Občina se financira iz lastnih virov.
* Lokalne skupnosti pridobivajo sredstva za uresničevanje svojih nalog z davki in z drugimi obveznimi dajatvami ter s prihodki od lastnega premoženja.
* Lokalne skupnosti izkazujejo vrednost svojega premoženja s premoženjskimi bilancami.
* Občinam, ki zaradi slabše gospodarske razvitosti ne morejo v celoti zagotoviti opravljanja svojih nalog, država v skladu z zakonsko določenimi načeli in merili zagotovi dodatna sredstva.

POKRAJINA:

* Pokrajina je samoupravna lokalna skupnost, ki opravlja lokalne zadeve širšega pomena in z zakonom določene zadeve regionalnega pomena.
* Pokrajine se ustanovijo z zakonom, s katerim se določi tudi njihovo območje, sedež in ime.
* Zakon sprejme DZ z 2/3 večino glasov navzočih poslancev. V postopku za sprejem zakona mora biti zagotovljeno sodelovanje občin.
* Država z zakonom prenese na pokrajine opravljanje posameznih nalog iz državne pristojnosti, mora pa jim za to zagotoviti potrebna sredstva.

NADZOR DRŽAVNIH ORGANOV:

* Državni organi nadzorujejo zakonitost dela organov lokalnih skupnosti.

**b) DRUGA SAMOUPRAVA**

SAMOUPRAVA NA PODROČJU DRUŽBENIH DEJAVNOSTI:

Državljani se lahko za uveljavljanje svojih interesov samoupravno združujejo.

Državljanom se lahko z zakonom prepusti samoupravno urejanje posameznih zadev iz državne pristojnosti.

## 6 JAVNE FINANCE

FINANCIRANJE DRŽAVE IN LOKALNIH SKUPNOSTI:

* Država in lokalne skupnosti pridobivajo sredstva za uresničevanje svojih nalog z davki in z drugimi obveznimi dajatvami ter s prihodki od lastnega premoženja.
* Država in lokalne skupnosti izkazujejo vrednost svojega premoženja s premoženjskimi bilancami.

DAVKI:

* Država z zakonom predpisuje davke, carine in druge dajatve.
* Lokalne skupnosti predpisujejo davke in druge dajatve ob pogojih, ki jih določata ustava in zakon.
* DAVEK: je finančna ali drugačna obremenitev davkoplačevalca (fizične ali pravne osebe).

PRORAČUN:

* Vsi prejemki in izdatki za financiranje javne porabe morajo biti zajeti v proračunih države.
* Prihodki in izdatki proračunov države morajo biti srednjeročno uravnoteženi brez zadolževanja, ali pa morajo prihodki presegati izdatke. Od tega načela se lahko začasno odstopi samo v izjemnih okoliščinah za državo.
* Z zakonom, ki ga sprejme DZ z 2/3 večino glasov vseh poslancev, se določijo način in časovni okvir izvajanja načela, merila za določitev izjemnih okoliščin in način ravnanja ob njihovem nastopu.
* Če proračun ni sprejet do prvega dne, ko ga je potrebno začeti izvrševati, se upravičenci, ki se financirajo iz proračuna, začasno financirajo po prejšnjem proračunu.

KREDITI V BREME DRŽAVE:

* Krediti v breme države in poroštvo države za kredite so dovoljeni le na podlagi zakona.

RAČUNSKO SODIŠČE:

* Računsko sodišče je najvišji organ kontrole državnih računov, državnega proračuna in celotne javne porabe.
* Ureditev in pristojnosti računskega sodišča določa zakon.
* Računsko sodišče je pri svojem delu neodvisno in vezano na ustavo in zakon.
* Člane računskega sodišča imenuje DZ.

CENTRALNA BANKA:

* Slovenija ima centralno banko. V svojem delovanju je ta samostojna in odgovarja neposredno DZ.
* Centralna banka se ustanovi z zakonom.
* Guvernerja centralne banke imenuje DZ.
* GUVERNER CENTRALNE BANKE: mag. Boštjan Vasle

## 7 USTAVNOST IN ZAKONITOST

NAČELO USTAVNOSTI: skladnost zakonov in podzakonskih predpisov in drugih splošnih aktov z ustavo.

NAČELO ZAKONITOSTI: dopolnitev in izvedba načela ustavnosti. Skladnost podzakonov in drugih pravnih aktov z zakoni.

USKLAJENOST PRAVNIH AKTOV:

* Zakoni, podzakonski predpisi in drugi splošni akti morajo biti v skladu z ustavo.
* Zakoni morajo biti v skladu s splošno veljavnimi načeli mednarodnega prava in z veljavnimi mednarodnimi pogodbami, ki jih je ratificiral DZ, podzakonski predpisi in drugi splošni akti pa tudi z drugimi ratificiranimi mednarodnimi pogodbami.
* Posamični akti in dejanja državnih organov, organov lokalnih skupnosti in nosilcev javnih pooblastil morajo temeljiti na zakonu ali na zakonitem predpisu.

HIERARHIJA PRAVNIH AKTOV:

* 1. USTAVA;
  2. ZAKONI (najvišji pravni akt v skladu z ustavo);
  3. PODZAKONI (pravilniki);
  4. AKTI (splošni in drugi) – skladni z ustavo in zakoni;
  5. MEDNARODNE POGODBE (sodijo med ustave in zakone, ker morajo biti zakoni – poleg ustave, tudi v skladu z mednarodnimi pogodbami.

VELJAVNOST PREDPISOV IN NJIHOVO OBJAVLJANJE:

* Predpisi morajo biti objavljeni, preden začno veljati.
* Predpis začne veljati 15 dan po objavi, če ni v njem drugače določeno.
* Državni predpisi se objavljajo v državnem uradnem listu.
* Predpisi lokalnih skupnosti se objavljanjo v uradnem glasilu, ki ga te same določijo.

PREPOVED POVRATNE VELJAVE PRAVNIH AKTOV:

* Zakoni, drugi predpisi in splošni akti ne morejo imeti učinka za nazaj.
* Samo zakon lahko določi, da imajo posamezne njegove določbe učinek za nazaj, če to zahteva javna korist in če se s tem ne posega v pridobljene pravice.

POSTOPEK ZA OCENO USTAVNOSTI:

* Če sodišče pri odločanju meni, da je zakon, ki bi ga moralo uporabiti, protiustaven, mora postopek prekiniti in začeti postopek pred ustavnim sodiščem.
* Postopek pred sodiščem se nadaljuje po odločitvi ustavnega sodišča.

UPRAVNI SPOR:

* Zakonitosti dokončnih posamičnih aktov, s katerimi državni organi, organi lokalnih skupnosti in nosilci javnih pooblastil odločajo o pravicah ali o obveznostih in pravnih koristih posameznikov in organizacij, odloča v upravnem sporu pristojno sodišče, če za določeno zadevo ni z zakonom predvideno drugo sodno varstvo.
* Če ni zagotovljeno drugo sodno varstvo, odloča v upravnem sporu pristojno sodišče tudi o zakonitosti posamičnih dejanj in aktov, s katerimi se posega v ustavne pravice posameznika.
* **Upravni spor predstavlja zunanjo sodno kontrolo zakonitosti dokončnih upravnih aktov izdanih v upravnem postopku. Za izvajanje so pristojna Upravna sodišča, .**

**Upravni spor je sodni proces, ki poteka med fizično ali pravno osebo in državnim organom, organom lokalne skupnosti ali nosilcem javnih pooblastil, ki posegajo v pravice in pravne koristi posameznikov pri izdajanju konkretnih posamičnih aktov. S pomočjo upravnega spora se izvaja nadzor nad zakonitostjo izdanih dokončnih posamičnih aktov. Pravna podlaga upravnega spora izhaja iz 157. člena Ustave RS. Upravni spor uresničuje ustavno načelo delitve oblasti, kjer sodna veja oblasti, ki deluje neodvisno od drugih, nadzoruje delovanje izvršilne veje oblasti oziroma uprave. Upravni spor predstavlja demokratičnost oblasti in zagotavlja varstvo ustavnih pravic, saj sodišče odloča o zakonitosti posamičnih dejanj in aktov, ki posegajo v ustavne pravice posameznika, če ni zagotovljeno drugo sodno varstvo.**

PRAVNOMOČNOST:

* Pravna razmerja, urejena s pravnomočno odločbo državnega organa, je mogoče odpraviti, razveljaviti ali spremeniti le v primerih in po postopku, določenih z zakonom.

VARUH ČLOVEKOVIH PRAVIC IN TEMELJNIH SVOBOŠČIN:

* Za varovanje človekovih pravic in temeljnih svoboščin v razmerju do državnih organov, organov lokalne samouprave in nosilcev javnih pooblastil se z zakonom določi varuh pravic državljanov.
* Z zakonom se lahko za posamezna področja določijo posebni varuhi pravic državljanov.
* Varuha izvoli DZ na predlog predsednika republike za dobo 6 let.
* Naloga varuha človekovih pravic je preiskovanje nezakonitega ali nepravilnega dela državnih organov, postopek preiskave pa se začne na podlagi pobude.
* Po poizvedbah in preiskavi izdela poročilo svojih ugotovitev in z njimi obvešča javnost in DZ.
* VARUH ČLOVEKOVIH PRAVIC: Peter Svetina, specialni pedagog

## 8 USTAVNO SODIŠČE

* Ustavno sodišče je najvišji organ sodne oblasti za varstvo ustavnosti in zakonitosti ter človekovih pravic in temeljnih svoboščin.
* Kot samostojen in neodvisen ustavni organ je zunaj klasične delitve oblasti, saj ima v primerjavi z drugimi sodišči s sodno funkcijo posebne pristojnosti.

PRISTOJNOSTI USTAVNEGA SODIŠČA:

* Med ključne pristojnosti Ustavnega sodišča sodita presoja ustavnosti predpisov zakonodajne veje oblasti ter presoja ustavnosti in zakonitosti predpisov izvršilne veje oblasti.

Ustavno sodišče odloča:

* + o skladnosti zakonov z ustavo;
  + o skladnosti zakonov in drugih predpisov z ratificiranimi mednarodnimi pogodbami in s splošnimi načeli mednarodnega prava;
  + o skladnosti podzakonskih predpisov z ustavo in z zakoni;
  + o skladnosti predpisov lokalnih skupnosti z ustavo in z zakoni;
  + o skladnosti splošnih aktov, izdanih za izvrševanje javnih pooblastil, z ustavo, zakoni in podzakonskimi predpisi;
  + o ustavnih pritožbah zaradi kršitev človekovih pravic in temeljnih svoboščin s posamičnimi akti;
  + o sporih glede pristojnosti med državo in lokalnimi skupnostmi, in med samimi lokalnimi skupnostmi;
  + o sporih glede pristojnosti med sodišči in drugimi državnimi organi;
  + o sporih o pristojnostih med državnim zborom, predsednikom republike in vlado;
  + o protiustavnosti aktov in delovanja političnih strank;
  + in o drugih zadevah, ki so mu naložene s to ustavo ali z zakoni.
* Na predlog predsednika republike, vlade ali 1/3 poslancev DZ izreka ustavno sodišče v postopku ratifikacije mednarodne pogodbe mnenje o njeni skladnosti z ustavo.
* DZ je vezan na mnenje ustavnega sodišča.
* Če zakon ne določa drugače, odloča ustavno sodišče o ustavni pritožbi le, če je bilo izčrpano pravno varstvo. O tem, ali ustavno sodišče ustavno pritožbo sprejme v obravnavo, odloči na podlagi meril in postopka, določenih z zakonom.

RAZVELJAVITEV ZAKONA:

* Če ustavno sodišče ugotovi, da je zakon protiustaven, ga v celoti ali delno razveljavi.
* Razveljavitev učinkuje takoj ali v roku, ki ga določi ustavno sodišče. Ta rok ne sme biti daljši od 1leta.
* Druge protiustavne ali nezakonite predpise ali splošne akte ustavno sodišče odpravi ali razveljavi. Ustavno sodišče lahko pod pogoji, ki jih določa zakon, do končne odločitve v celoti ali delno zadrži izvrševanje akta, katerega ustavnost ali zakonitost presoja.
* Če ustavno sodišče pri odločanju o ustavni pritožbi ugotovi tudi protiustavnost predpisa ali splošnega akta, ga lahko odpravi ali razveljavi.
* Pravne posledice odločitev ustavnega sodišča ureja zakon.

POSTOPEK PRED USTAVNIM SODIŠČEM:

* Postopek pred ustavnim sodiščem ureja zakon.
* Predlagatelje zahteve za začetek postopka pred ustavnim sodiščem določa zakon.
* Vsakdo lahko da pobudo za začetek postopka, če izkaže svoj pravni interes.
* Ustavno sodišče odloča z večino glasov vseh sodnikov, če ustava ali zakon za posamezne primere ne določata drugače. O tem, ali bo začelo postopek na podlagi ustavne pritožbe, lahko ustavno sodišče odloča v ožji sestavi, ki jo določa zakon.

SESTAVA IN VOLITVE:

* Ustavno sodišče je sestavljeno iz 9 sodnikov, ki jih na predlog predsednika republike izvoli DZ, na način, ki ga določa zakon.
* Sodniki se izvolijo izmed pravnih strokovnjakov za dobo 9 let.
* Ustavni sodniki ne morejo biti ponovno voljeni.
* Po izteku časa, za katerega je bil ustavni sodnik izvoljen, opravlja funkcijo še do izvolitve novega sodnika.
* Predsednika ustavnega sodišča izvolijo sodniki izmed sebe za dobo 3 let.
* PREDSEDNIK USTAVNEGA SODIŠČA: Matej Accetto
* GENERALNI SEKRETAR USTAVNEGA SODIŠČA: Sebastian Nerad

PREDČASNA RAZREŠITEV USTAVNEGA SODNIKA:

Sodnik ustavnega sodišča je lahko predčasno razrešen na način, ki ga določa zakon, samo:

* + če to sam zahteva,
  + če je kaznovan za kaznivo dejanje s kaznijo odvzema prostosti,
  + zaradi trajne izgube delovne zmožnosti za opravljanje svoje funkcije.

NEZDRUŽLJIVOST FUNKCIJE:

* Funkcija sodnika ustavnega sodišča ni združljiva s funkcijami v državnih organih, v organih lokalne samouprave in v organih političnih strank, ter z drugimi funkcijami in dejavnostmi, ki po zakonu niso združljive s funkcijo sodnika ustavnega sodišča.

IMUNITETA:

* Sodniki ustavnega sodišča uživajo enako imuniteto kakor poslanci DZ.
* O imuniteti odloča DZ.
* Sodnik ni kazensko odgovoren za mnenje ali glas, ki ga je izrekel na sodišču.
* Sodnik ne sme biti priprt niti se zoper njega, če se sklicuje na imuniteto, ne sme začeti kazenski postopek brez dovoljenja DZ, razen če je bil zaloten pri kaznivem dejanju, za katero je predpisana kazen zapora nad 5 let.

## 9 POSTOPEK ZA SPREMEMBO USTAVE

PREDLOG ZA ZAČETEK POSTOPKA:

* Predlog za začetek postopka za spremembo ustave lahko da 20 poslancev DZ, vlada ali najmanj 30.000 volilcev.
* O predlogu odloči DZ z 2/3 večino glasov navzočih poslancev.

AKT O SPREJEMU USTAVE:

* DZ sprejme akt o spremembi ustave z 2/3 večino glasov vseh poslancev.

POTRDITEV SPREMEMBE NA REFERENDUMU:

* DZ mora predlagano spremembo ustave predložiti v sprejem volilcem na referendumu, če to zahteva 30 poslancev.
* Sprememba ustave je na referendumu sprejeta, če zanjo glasuje večina volilcev, ki so glasovali, pod pogojem, da se glasovanja udeleži večina vseh volilcev.

RAZGLASITEV SPREMEMBE:

* Sprememba ustave začne veljati z razglasitvijo v DZ.

## 10 PREHODNE IN KONČNE DOLOČBE

* Ta ustava začne veljati z razglasitvijo.
* Določbe te ustave se uporabljajo z dnem razglasitve, razen če v ustavnem zakonu za izvedbo te ustave ni drugače določeno.
* Za izvedbo te ustave in za zagotovitev prehoda k uporabi določb te ustave se sprejme ustavni zakon.
* Ustavni zakon se sprejme z dvotretjinsko večino glasov vseh poslancev v vseh zborih Skupščine Republike Slovenije.

# II UREDITEV INSTITUCIJ EVROPSKE UNIJE IN NJENEGA PRAVNEGA SISTEMA

## 1 ČLANSTVO SLOVENIJE V EU

**Slovenija je od 1. maja 2004 del Evropske unije**. Zastopana je v vseh institucijah EU in sodeluje pri vseh odločitvah, ki jih te institucije sprejmejo. Ima komisarja v Evropski komisiji *(Janez Lenarčič, področje kriznega upravljanja)*, osem poslancev v evropskem parlamentu *(2019-2024: Zver, Tomc, Bogovič, Fajon, Brglez, Joveva, Grošelj, Novak)* in ima pri odločitvah Sveta EU enakopraven glas z vsemi ostalimi državami članicami. Pravni red EU je postal del slovenske zakonodaje, kar še posebej velja za področja, ki spadajo pod izključno pristojnost EU in je Slovenija del svojih suverenih pravic prenesla nanjo.

Od 1. februarja 2020 ima EU **27 držav članic** (zaradi Brexita, prej 28 članic).

**Slovenščina je od 1. maja 2004 eden od uradnih jezikov v Evropski uniji.**

**Slovenija je 1. januarja 2007 je Slovenija prevzela skupno evropsko valuto – evro.**

## 2 SIMBOLI EVROPSKE UNIJE

* Zastava Unije predstavlja krog dvanajstih zlatih zvezd na modri podlagi,
* Himna Unije temelji na Odi radosti iz 9. simfonije Ludwiga van Beethovna,
* Geslo Unije je: Združeni v raznolikosti
* Valuta Unije je evro (kratica EUR ali znak €),
* 9. maj se proslavlja v Uniji kot Dan Evrope.

## 3 DRŽAVLJANSTVO EU

**Slovenski državljani** smo **1. maja 2004 postali državljani EU**. Evropsko državljanstvo, ki slovenskega ne nadomešča, temveč ga dopolnjuje, prinaša nove pravice, med drugim:

* **pravica do prostega gibanja na ozemlju EU** – kot državljani EU imamo pravico vstopiti v katerokoli državo EU brez posebnih formalnosti, potrebujemo le veljaven potni list ali osebno izkaznico,
* **pravica do prebivanja na ozemlju držav članic EU** – kot državljani EU lahko prebivamo in se naselimo v katerikoli državi EU,
* **pravico voliti in biti izvoljen za poslanca na volitvah v Evropski parlament ter na lokalnih volitvah v državi stalnega prebivališča**, četudi nismo državljani dotične članice EU
* **pravico nasloviti peticijo na Evropski parlament** o zadevi, ki je povezana z EU in nas neposredno zadeva,
* **pravico obrniti se na varuha človekovih pravic**, če pride do spora med nami in institucijo EU in menimo, da je prišlo do nepravilnosti v upravnem postopku ali do opustitve dejanj,
* **pravico pritožiti se Evropski komisiji** zaradi domnevne kršitve zakonodaje EU v državi članici.

**Delovanje Evropske unije - Pristojnosti evropske unije**

Do leta 2009 je EU temeljila na t. i. treh stebrih delovanja. Z uveljavitvijo Lizbonske pogodbe 1. decembra 2009 je bila struktura stebrov odpravljena. Nadomestila jo je enotna pravna oseba s tremi vrstami pristojnosti glede na področje politike:

* **izključna pristojnost EU** – unija ima izključno pristojnost za sprejemanje pravno zavezujočih aktov in sklepanje mednarodnih sporazumov (npr. skupna trgovinska politika)
* **deljena pristojnost EU in držav članic** – države članice izvajajo svojo pristojnost, če in kolikor Unija ne izvaja svoje pristojnosti (npr. okolje, varstvo potrošnikov)
* **pristojnost podpore EU** – unija lahko izvaja ukrepe za podporo, uskladitev ali dopolnitev ukrepov držav članic (npr. izobraževanje, poklicno usposabljanje, mladina in šport).

Za razmejitev pristojnosti velja **načelo prenosa pristojnosti**. EU ima zato samo tiste pristojnosti, ki jih nanjo s pogodbami prenesejo države članice. EU ima torej pristojnost delovanja izključno v skladu s pooblastili, ki ji jih podelijo države članice. Za vsako področje so v ustreznih členih navedene uredbe glede obsega in uporabe pristojnosti. Ostale pristojnosti obdržijo države članice.

Za izvajanje pristojnosti EU pa veljata **načeli subsidiarnosti in sorazmernosti**. V skladu z načelom subsidiarnosti je EU na področjih, ki niso v njeni izključni pristojnosti, pristojna ukrepati le, če države članice ne morejo zadovoljivo doseči zasledovanih ciljev. V skladu z načelom sorazmernosti pa ukrepi EU vsebinsko in formalno ne smejo presegati tistega, kar je potrebno za doseganje ciljev pogodb. Nadzor nad izvrševanjem obeh načel je sodni (izvaja sodišče EU) in politični (izvajajo nacionalni parlamenti).

**Izobraževanje**

Eden od temeljnih ciljev Evropske unije je prispevati k razvoju kvalitetnega izobraževanja v evropskem prostoru, in sicer s spodbujanjem sodelovanja v izobraževanju, poklicnem usposabljanju in v programih za mladino med državami članicami in s podpiranjem ter dopolnjevanjem njihovih aktivnosti, to je financiranjem skupnih dejavnosti, ki presegajo državne okvire. Unija sicer ne določa izobraževalne politike svojih držav članic, temveč v skladu z načelom subsidiarnosti v celoti spoštuje pristojnost držav članic za učne vsebine in organizacijo izobraževalnih sistemov ter njihovo kulturno in jezikovno različnost. Glede na dejstvo, da izobraževalne dejavnosti EU niso usmerjene k formalnemu poenotenju izobraževalnih sistemov, se tudi v Sloveniji izobraževalni sistem in z njim pravice šolarjev in študentov zaradi članstva države v Uniji niso spremenili.

Na ravni EU se izvajajo najrazličnejši izobraževalni programi, namenjeni izobraževanju, usposabljanju in spodbujanju sodelovanja, tako posameznikov kot izobraževalnih in drugih institucij. Sodelovanje med državami članicami poteka v okviru štirih programov: Comenius, Erasmus, Leonardo da Vinci in Gruntvig, kot tudi v drugih oblikah aktivnosti in pobud Generalnega direktorata za izobraževanje in kulturo.

S članstvom v EU so se slovenskim državljanom povečale možnosti za študij v državah članicah, saj se lahko državljani ene članice EU v drugih državah članicah izobražujejo pod enakimi pogoji kot njeni državljani. Diplome in spričevala niso samodejno priznani v vseh državah članicah EU, saj Unija nima skupnih določil glede priznavanja diplom. Vsaka država članica postopke priznavanja diplom in spričeval ureja po svoji notranji zakonodaji in na podlagi dvostranskih sporazumov med državami.

## 4 INSTITUCIJE IN ORGANI EU

**1 SVET EVROPSKE UNIJE**

Svet EU skupaj z Evropskim parlamentom opravlja zakonodajno in proračunsko funkcijo. Opravlja funkcijo oblikovanja politike in usklajevanja v skladu s Pogodbama (Pogodba o delovanju EU in Lizbonska pogodba). Svet EU sestavljajo ministri držav članic. Zastopa interese držav članic. Sestavlja ga po en predstavnik vsake države članice na ministrski ravni. Od tematike, ki je na dnevnem redu, je odvisno, kateri resorni minister se bo udeležil zasedanja Sveta. Vsaka država predseduje Svetu EU za dobo šestih mesecev (Slovenija drugič predsedovala od 1. 7. 2022 do 31. 12. 2021, prvič leta 2008). Neuradno se lahko poimenuje »Svet« ali »Svet ministrov«, ker se njegovih sestankov udeležujejo ministri držav članic.

Sedež Sveta je v Bruslju, kjer je največ zasedanj, nekatera pa potekajo tudi v Luksemburgu. Zasedanjem Sveta predseduje minister predsedujoče države članice, ki se zamenja vsakih 6 mesecev.

# Naloge Sveta EU:

- Sprejemanje evropske zakonodaje,

- Usklajevanje širših gospodarskih politik držav članic,

- Sklepanje mednarodnih sporazumov med EU in drugimi državami ali mednarodnimi organizacijami,

- Potrjevanje proračuna EU (skupaj z Evropskim parlamentom sprejema proračun EU),

- Razvoj skupne zunanje in varnostne politike EU,

- Usklajevanje med državami članicami na področju svobode, varnosti in pravic.

* 1. **EVROPSKI SVET**

### Organiziranost in naloge

Evropski svet sestavljajo voditelji držav ali vlad držav članic, predsednik Evropskega sveta in predsednik Evropske komisije. ES oblikuje in **sprejema splošne politične usmeritve in prednostne cilje razvoja EU.** Evropski svet ne opravlja zakonodajne funkcije. Odloča soglasno, razen če Pogodbi (Pogodba o delovanju EU in Lizbonska pogodba), ne določata drugače. Srečujejo se dvakrat letno v državi, ki v času srečanja predseduje Svetu. Po Lizbonski pogodbi evropski svet izvoli svojega predsednika – ta ne sme biti njegov član – za mandat dveh let in pol z možnostjo enkratnega podaljšanja. Evropski svet je z Lizbonsko pogodbo postal ena od sedmih institucij EU. Vodi ga Charles Michel, ki je predsednik.

* 1. **EVROPSKA KOMISIJA**

### Organiziranost

Evropska komisija je **izvršilni organ Evropske unije**. Pripravlja predloge nove evropske zakonodaje, skrbi za pravilno izvajanje odločitev EU in nadzoruje porabo sredstev EU. Evropska komisija se tudi zavzema za interese EU kot celote in zagotavlja spoštovanje evropskih pogodb in zakonodaje. Komisijo sestavlja 27 komisarjev – po en iz vsake države članice - ki pokrivajo in so odgovorni za posamezna področja, njihov mandat je 5 let. Sedež ima v Bruslju. Izvaja iniciativno in izvršilno funkcijo, upravlja s financami ter zastopa EU. Komisijo vodi Ursula von der Leyen.

# Naloge Evropske komisije

1. **zakonodajna pobuda**: pripravlja nove zakone in predpise, ki jih predlaga v sprejem Svetu EU in Evropskemu parlamentu,
2. **nadzor** – varovanje ustanovitvenih pogodb – naloga Komisije je, da zagotovi, da se pravni predpisi EU izvajajo pravilno v vseh državah članicah in vseh institucijah, v primeru kršitev ima pravico posredovati z opozorilom, sprožiti postopek pred Sodiščem proti državi članici, ki krši pravo EU, denarno kaznovati posameznike, podjetja, države ali druge organizacije, ki predpise kršijo,
3. **izvršilna oblast**: skrbi za tekoče upravljanje politik in dejavnosti EU (kmetijska politika, zaščita potrošnikov, varnost hrane),
4. **predstavniška funkcija**: zastopa EU na mednarodnem prizorišču, npr. pri sklepanju sporazumov med EU in drugimi državami.
   1. **EVROPSKI PARLAMENT**

### Organiziranost

Evropski parlament (EP, neuradno Parlament) predstavlja državljane EU. Je nadzorni in posvetovalni organ. Klasično zakonodajno funkcijo izvaja v omejenem obsegu, torej le skupaj s Svetom EU. Poslanci se združujejo glede na strankarsko pripadnost in ne na nacionalni osnovi. Evropski parlament zastopa interese državljanov EU. Parlament zagotavlja demokratično osnovo skupnosti, sestavljajo ga poslanci, neposredno izvoljeni na splošnih volitvah v vseh državah članicah, njihov mandat traja 5 let. Politične stranke se glede na ideološko usmerjenost združujejo v poslanske oziroma politične skupine. Predsednik parlamenta je David Sassolli.

Evropski parlament deluje v treh mestih: Bruslju (Belgija), Luxembourgu (Luksemburg) in Strasbourgu (Francija). V Luxembourgu so nameščene upravne pisarne (generalni sekretariat). Zasedanje celotnega Parlamenta (plenarno zasedanje) poteka v Strasbourgu in včasih v Bruslju. Tudi odbori zasedajo v Bruslju.

## Pristojnosti

1. **zakonodajna –** sprejemanje evropske zakonodaje **-** to funkcijo opravlja skupaj s Svetom, nima pa kot nacionalni parlamenti pristojnosti zakonodajne pobude;
2. **proračunska –** skupaj s Svetom tvori vrhovno proračunsko oblast – sprejem evropskega proračuna in nadzor nad izvajanjem skupnega letnega proračuna EU ter tako vpliva na porabo finančnih sredstev,
3. **nadzorna –** to funkcijo izvaja v obliki demokratičnega nadzora nad institucijami EU z naslednjimi sredstvi: pravica državljanov do peticije, Evropski varuh človekovih pravic, imenovanje preiskovalnih odborov, finančni nadzor; Evropski parlament izvaja tudi nadzor nad Evropsko komisijo.
   1. **SODIŠČE EVROPSKE UNIJE**

#### Organiziranost

#### Sodišče EU zagotavlja upoštevanje prava pri razlagi in uporabi Pogodb. Sodišče Evropske unije ima sedež v Luksemburgu. Sestavlja ga po en sodnik iz vsake države članice. Sodišču pomaga 8 generalnih pravobranilcev. Splošno sodišče pa ima najmanj po enega sodnika iz vsake države članice. Postopki na Sodišču potekajo v jeziku, ki se uporablja v tožbi oziroma v jeziku postopka nacionalnega sodišča, delovni jezik pa je francoščina.

#### Sodišče evropske unije sestavljajo 3 sodišča:

* Sodišče
* Splošno sodišče
* Specializirana sodišča

**Naloge** **sodišča EU** v skladu z določbami Pogodb so:

* odločanje o tožbah, ki jih vloži država članica, institucija, fizična ali pravna oseba,
* na predlog nacionalnih sodišč predhodno odločanje glede razlage prava EU ali veljavnosti aktov, ki so jih sprejele institucije,
* odločanje o drugih zadevah, predvidenih v Pogodbah.

To pomeni, da skrbi za nadzor nad zakonitostjo aktov EU, odloča o njihovi veljavnosti ter zagotavlja enotne razlage in uporabe prava EU.

* 1. **EVROPSKO RAČUNSKO SODIŠČE**

## Organiziranost

Računsko sodišče je zunanja in neodvisna institucija Evropske unije s sedežem v Luksemburgu.

Evropsko računsko sodišče ima po enega člana iz vsake države članice, skupno torej 27. Imenuje jih svet po posvetovanju s Parlamentom za mandat 6 let. Predsednik je Koen Lenaerts.

### Pristojnosti

Naloga Evropskega računskega sodišča je **neodvisno revidiranje zbiranja in porabe sredstev EU**, ob tem pa tudi ocenjevanje, kako institucije EU to delo opravljajo. Sodišče skuša pri svojem delu prispevati k večji preglednosti in odgovornosti pri upravljanju sredstev EU, k izboljševanju finančnega poslovodenja in upravljanja sredstev EU na vseh ravneh in državljanom EU zagotoviti, da bodo sredstva EU čimbolj smotrno uporabljena. Evropsko računsko sodišče samostojna revizijska institucija, katere naloga je preverjati, ali so sredstva EU ustrezno zbrana in porabljena zakonito, gospodarno in za predvideni namen. Sodišče ima pravico revidirati vsako osebo ali organizacijo, ki upravlja sredstva EU. Nadzoru so podvržene institucije EU in države članice kot tudi vsi organi, ki upravljajo s prihodki in izdatki v imenu EU, in fizične ali pravne osebe, ki so bil deležne plačil iz EU.

Računsko sodišče je dolžno pripraviti letno poročilo, ki vsebuje pripombe v zvezi z izvrševanjem proračuna EU za vsako proračunsko leto. Računsko sodišče ima tudi svetovalno funkcijo, saj podaja formalna mnenja o predlogih za zakonodajne akte EU finančne narave.

**7 DRUGE INSTITUCIJE IN ORGANI EU**

1. **EVROPSKI VARUH ČLOVEKOVIH PRAVIC**

Glavna naloga varuha je **reševanje pritožb državljanov EU – fizičnih in pravnih oseb zaradi nepravilnosti pri delovanju institucij in drugih organov EU**. Deluje kot neodvisen in nepristranski posrednik med posameznimi državljani in organi EU. Preiskuje pritožbe glede nepravilnosti (nepravičnost, diskriminacija, zloraba pooblastil, neupravičeno zavlačevanje). Ne ukvarja se s pritožbami na delo nacionalnih, regionalnih ali lokalnih organov držav članic. O svojih ugotovitvah letno poroča Parlamentu.

Varuh poda priporočila za rešitev zadeve in če posamezna institucija ne sprejme njegovih priporočil, lahko predloži poročilo Evropskemu parlamentu, ki primerno politično ukrepa.

Evropski varuh človekovih pravic ima sedež v Strasbourgu, imenuje ga Parlament za obdobje 5 let. Pri opravljanju svojih nalog je neodvisen, ne sme zahtevati ali sprejemati navodil nobene od institucij, med mandatom ne sme opravljati nobene druge poklicne dejavnosti.

1. **EVROPSKA CENTRALNA BANKA**

Sedež Evropske centralne banke (ECB) je v Frankfurtu, njena glavna naloga je vodenje monetarne politike EU skupaj s centralnimi bankami držav članic, ki so uvedle skupno valuto evro. Njena glavna naloga je **vzdrževati moč evra in s tem stabilnost cen v območju evra**. Odločitve banke sprejemata Svet guvernerjev in Izvršilni odbor.

1. **EVROPSKA INVESTICIJSKA BANKA**

Glavna naloga Evropske investicijske banke (EIB) s sedežem v Luksemburgu je zagotavljanje dolgoročnega financiranja investicijskih projektov, ki pospešujejo skladnejši gospodarski razvoj. Je finančna ustanova, katere poslanstvo je **posojati denar za projekte v evropskem interesu** (prometna omrežja, energetika, varovanje okolja), zlasti v manj bogatih regijah, državah kandidatkah in državah v razvoju.

1. **EVROPSKI EKONOMSKO SOCIALNI ODBOR**

Ekonomsko socialni odbor je **posvetovalni organ** s sedežem v Bruslju, ki na ravni EU in na ravni držav članic zagotavlja zastopanje in izmenjavo stališč socialnih partnerjev. Z odborom se institucije posvetujejo pred vsako odločitvijo **na področju gospodarske in socialne politike**.

1. **ODBOR REGIJ**

Odbor regij ima sedež v Bruslju. Zadolžen je za **neposredno zastopanje lokalnih in regionalnih oblasti držav članic v procesih odločanja**. Odbor svetuje in izdaja mnenja o lokalnih in regionalnih interesih glede evropske zakonodaje ter tako omogoča predstavnikom lokalnih in regionalnih skupnosti, da sodelujejo pri oblikovanju evropskih politik, tako da te kar najbolj ustrezajo potrebam regij in lokalnih skupnosti.

1. **EVROPSKI NADZORNIK ZA VARSTVO OSEBNIH PODATKOV**

Naloga Evropskega nadzornika za varstvo osebnih podatkov je zagotoviti, da vse institucije EU in organi EU spoštujejo pravico posameznika do zasebnosti pri obdelavi njegovih osebnih podatkov. Institucije in organi EU ne smejo obdelovati osebnih podatkov, ki razkrivajo naše rasno in etnično poreklo, politično, versko ali filozofsko prepričanje ali članstvo v sindikatih. Prav tako ne smejo obdelovati podatkov o našem zdravju ali spolnem življenju, razen če so ti podatki potrebni za namene zdravstvenega varstva.

## 5 PRAVNI SISTEM EU

**1 RAZMERJE MED PRAVOM EU DO PRAVNEGA REDA DRŽAV ČLANIC**

Z ratifikacijo ustanovitvenih pogodb oziroma s podpisom aktov o pristopu so se države članice zavezale spoštovati pravni red EU. Pravo EU je poseben mednarodni pravni sistem, ki deluje vzporedno s pravom držav članic EU. Ima neposreden učinek v pravnih sistemih držav članic in ima na mnogih področjih, predvsem na področju ekonomske in socialne politike, prednost oziroma primat. Primarnost pomeni, da pravila, sprejeta na ravni EU, prevladajo nad pravili, vsebovanimi v pravnih redih držav članic. Pravo EU je avtonomno pravo, saj svoje veljavnosti ne črpa iz morebitne poznejše odobritve nacionalnih organov držav članic, temveč se opira na zakonodajne pristojnosti organov EU.

Osnovna razmerja med pravnimi redi držav članic in pravom EU tako ponazarjajo **3 temeljna načela:**

1. **avtonomnost prava EU:** ker so države članice del svoje suverenosti in s tem svoje funkcije prenesle na nadnacionalno raven (odločanje se ne odvija zgolj v samih državah članicah, temveč v okviru institucij EU), morajo upoštevati, da je izoblikovan pravni sistem EU neodvisen od prava, ki velja znotraj samih držav članic. Predpisi EU so tako veljavni v vseh državah članicah in zahtevajo prilagoditev vseh neskladnih predpisov v nacionalnih zakonodajah.
2. **Primarnost prava EU:** načelo pomeni, da je pravo EU enotno veljavno v vseh državah članicah in ima prednost pred pravom držav članic.
3. **Neposredna uporaba prava EU:** to načelo je povezano z načelom primarnosti, saj je primarnost mogoče uveljaviti le, če je naddržavnemu pravnemu redu priznana tudi neposredna uporabnost v državah članicah. Pomeni, da akti institucij EU lahko neposredno veljajo brez nadaljnjih aktov držav članic, s čimer je zagotovljena večja učinkovitost prava EU.

V EU so enotno urejena samo tista področja, na katerih lahko države članice skupaj dosežejo boljše rezultate, kot če bi delovale same. To imenujemo **načelo subsidiarnosti**. Skupna področja delovanja pa imenujemo **skupne politike.**

**Pravo skupnosti** je neodvisni pravni sistem, ki prevlada nad nacionalnim pravom, iz tega dejstva izvirajo tudi naslednja temeljna načela prava skupnosti: varstvo temeljnih pravic, načelo sorazmernosti, načelo legitimnega pričakovanja, načelo nediskriminatornosti, načelo transparentnosti in druga temeljna načela.

**2 PRAVNI VIRI EU**

1. **PRIMARNA ZAKONODAJA**

Sestavljajo jo ustanovitvene pogodbe in drugi dogovori s podobnim statusom (npr. pristopne pogodbe novih članic). Primarna zakonodaja je vedno rezultat neposrednih pogajanj med vladami držav članic in je predmet ratifikacije nacionalnih parlamentov, ponavadi je sprejeta v obliki pogodb. Pogodbe določajo temeljne elemente EU in zlasti pristojnosti akterjev sistema EU, ki sodelujejo v procesu odločanja, zakonodajne postopke in tudi pooblastila, ki so jim dodeljena. Pogodbe so predmet neposrednih pogajanj med vladami držav članic in morajo biti ratificirane s strani vseh držav članic v skladu s postopki, predvidenimi na nacionalni ravni.

**Ustanovitvene pogodbe, kjer so zapisana temeljna pravila EU, so**:

* Pogodba o ustanovitvi Evropske skupnosti za premog in jeklo (1951),
* Rimski pogodbi: Pogodba o ustanovitvi Evropske gospodarske skupnosti in Pogodba o ustanovitvi Evropske skupnosti za atomsko energijo (1957).

Osnovne ustanovitvene pogodbe so bile večkrat **dopolnjene:**

* Enotni evropski akt (1986),
* Pogodba o Evropski uniji (1992),
* Amsterdamska pogodba (1997),
* Pogodba iz Nice (2001).
* **LIZBONSKA POGODBA**

Voditelji držav članic EU so 19. oktobra 2007 v Lizboni dosegli dogovor o Pogodbi o reformi, ki naj bi EU omogočila učinkovito delovanje in okrepila njeno vlogo v svetu. **13. decembra 2007** so voditelji v Lizboni slovesno podpisali Pogodbo o reformi, ki se zato imenuje Lizbonska pogodba. Lizbonska pogodba spreminja Pogodbo o Evropski uniji, pa tudi Pogodbo o Evropski skupnosti, ki se sedaj imenuje Pogodba o delovanju Evropske unije. Podpisu je sledil proces ratifikacije v vseh 28. članicah in Evropskem parlamentu, ki se je zaključil 3. novembra, **Lizbonska pogodba jezačela veljati 1. decembra 2009.** Slovenija je Lizbonsko pogodbo ratificirala v Državnem zboru 29. januarja 2008.

Cilj pogodbe je, da razširjena Evropska unija učinkovito in uspešno deluje. Z Lizbonsko pogodbo se bo tako:

* okrepila demokracija v EU, ker se bo okrepila vloga Evropskega in nacionalnih parlamentov,
* okrepila vloga EU v svetu, ker bo dobila stalnega predstavnika Evropskega sveta ter zunanjega ministra, in enotno pravno osebnost, kar naj bi omogočalo podpisovanje mednarodnih sporazumov,
* poenostavil postopek odločanja, saj se bo v skladu z novo pogodbo večina odločitev sprejemala s kvalificirano večino in ne s soglasjem vseh članic,
* omogočilo nove širitve EU, ker uvaja institucionalne reforme.

1. **SEKUNDARNA ZAKONODAJA**

Temelji na primarni zakonodaji, sprejemajo jo institucije skupnosti. Najpomembnejši viri sekundarne zakonodaje so:

**- Uredbe,** ki so splošno veljavne, v celoti zavezujoče in **neposredno uporabne v vseh državah članicah,** zagotavljajo poenotenje pravne ureditve na celotnem ozemlju EU; uredba začne veljati takoj v vseh državah članicah in postane del nacionalne zakonodaje, in sicer brez vsakršnega posredovanja nacionalnih oblasti; vsak nacionalni zakon oziroma določbe le-tega, ki morda nasprotujejo določbam uredbe, izgubijo pravno veljavo oziroma uredba nad njimi prevlada;

**- Direktive**, ki **zavezujejo države članice**, na katere so naslovljene**, le glede cilja, ki ga je treba doseči v določnem časovnem roku,** izbira metode in oblike pa je prepuščena nacionalnim organom; nacionalni zakonodajalec mora s posebnim pravnim aktom prenesti direktivo v domače pravo in nacionalno zakonodajo uskladiti s cilji direktive, šele potem v njej zapisana načela veljajo za državljane. Direktiva določi datum, do katerega jo je treba prenesti v nacionalno pravo, pri čemer države članice lahko upoštevajo domače posebnosti, vezane pa so na rok za prenos;

**- Odločba in Sklep -** v celoti zavezujoč akt, a le za tiste, na katere je naslovljen - je zavezujoč v vseh ozirih za države članice, fizične ali pravne osebe, na katere je naslovljen in ne potrebuje prevedbe v nacionalni pravni red;

**- Priporočila –** institucije EU lahko s priporočilom ocenijo trenutni položaj ali dejstva, izrazijo mnenje ali **predlagajo usmeritev**, ne da bi ustvarile zakonsko obveznost za prejemnike (države članice, druge institucije, včasih državljane EU. Priporočilo **ni pravno zavezujoče**, ima pa precejšnjo politično težo;

**- Mnenja -** so akti, s katerimi lahko institucije izrazijo **pravno nezavezujoče** mnenje, se pravi, da prejemnikom ne nalagajo zakonske obveznosti. Namen je opredeliti **stališče** institucije glede nekega vprašanja oziroma napovedati smernice razvoja v prihodnosti.

1. **MEDNARODNI SPORAZUMI**

Mednarodni sporazumi so vir prava EU, ki omogoča razvijanje gospodarskih, družbenih in političnih odnosov s preostalim svetom. Vedno gre za sporazume, sklenjene med subjekti mednarodnega prava (državami ali organizacijami), katerih cilj je vzpostaviti sodelovanje na mednarodni ravni. Ločujemo lahko tudi med dvema glavnima vrstama sporazumov:

* **mednarodnimi pogodbami s tretjimi državami ali mednarodnimi organizacijami** (pridružitveni sporazumi, sporazumi o sodelovanju, trgovinski sporazumi)
* **sporazumi in konvencijami med državami članicami.**

1. **SODNA PRAKSA**

Sodna praksa sodišča Evropske unije – skupaj s pogodbami, uredbami, direktivami in odločbami predstavlja pomemben del pravnega reda EU.

# III KONVENCIJA O OTROKOVIH PRAVICAH

* Konvencija o otrokovih pravicah je bila sprejeta 20. novembra 1989 v Generalni skupščini Združenih narodov. Veljati je začela 2. septembra 1990. Republika Slovenija jo je podpisala leta 1992. Izhodišča tega dokumenta so človekove pravice.
* **DEFINICIJA OTROKA**: Otrok je vsako človeško bitje, mlajše od osemnajst let, razen če zakon, ki se uporablja za otroka, določa, da se polnoletnost doseže že prej.
* **CILJ IN VODILO**: je zaščita otrok pred zanemarjanjem in zlorabo, vendar dopušča in upošteva različne kulture, politične in materialne okoliščine držav. Najpomembnejše vodilo je otrokova korist!
* **OSNOVNE PRAVICE**, ki jih spoštujejo in jamčijo državne podpisnice konvencije:
  + - **SKRBSTVO**: pravica do posedovanja, sprejemanja in dostopa do določenih stvari in storitev (npr. ime in državljanstvo, zdravstveno varstvo, izobraževanje, počitek in igra, skrb za otroke s posebnimi potrebami in otroke brez staršev);
    - **VAROVANJE**: pravica do zaščite pred zlonamernim ravnanjem in delovanjem (npr. ločitev od staršev, sodelovanje v oboroženih spopadih, ekonomsko in spolno izkoriščanje, fizična ali psihična zloraba);
    - **UDELEŽBA**: pravica otrok, da skladno s svojo starostjo in zrelostjo sodelujejo pri odločitvah o svojem življenju ter sodelovanju v družbi s svojim mnenjem (npr. svoboda govora ter svoboda do mnenja, kulture, veroizpovedi in jezika).

VARSTVO OTROKA PRED DISKRIMINACIJO

* Države pogodbenice spoštujejo in vsakemu otroku, ki sodi pod njihovo pravno pristojnost, jamčijo s to Konvencijo priznane pravice brez kakršnegakoli razlikovanja, ne glede na raso, barvo kože, spol, jezik, veroizpoved, politično ali drugo prepričanje, narodno, etnično ali družbeno poreklo, premoženje, invalidnost, rojstvo ali kakršenkoli drug položaj otroka, njegovih staršev ali zakonitega skrbnika.
* Države pogodbenice bodo s sprejetjem vseh ustreznih ukrepov zagotovile varstvo otroka pred vsemi oblikami razlikovanja ali kaznovanja zaradi položaja, delovanja, izraženih mnenj ali prepričanj njegovih staršev, zakonitih skrbnikov ali družinskih članov.

NAČELO NAJVEČJE KORISTI OTROKA

* Pri vseh dejavnostih v zvezi z otroki, bodisi da jih vodijo državne bodisi zasebne ustanove za socialno varstvo, sodišča, upravni organi ali zakonodajna telesa, morajo biti otrokove koristi glavno vodilo.
* Države pogodbenice se zavezujejo, da bodo otroku zagotovile takšno varstvo in skrb, kakršno je potrebno za njegovo blaginjo, upoštevaje pravice in dolžnosti staršev, zakonitih skrbnikov ali drugih posameznikov, ki so zakonsko odgovorni za otroka, in da bodo v ta namen sprejele vse ustrezne zakonodajne in upravne ukrepe.
* Države pogodbenice zagotovijo, da se bodo ustanove, službe in zavodi, odgovorni za skrb ali varstvo otrok, prilagodili normam, ki so jih predpisale pristojne oblasti, še posebej na področju varnosti, zdravja ter števila in usposobljenosti osebja, pa tudi zajamčile ustrezen nadzor.

URESNIČEVANJE PRAVIC

* Države pogodbenice sprejmejo vse ustrezne zakonodajne, upravne in druge ukrepe za uresničitev s to Konvencijo priznanih pravic. Glede ekonomskih, socialnih in kulturnih pravic naj države pogodbenice take ukrepe sprejemajo v okviru vseh razpoložljivih sredstev in, kjer je potrebno, v okvirih mednarodnega sodelovanja.

PRAVICA OTROKA DO SVOBODE MISLI, VESTI IN VEROIZPOVEDI

* Države pogodbenice spoštujejo otrokovo pravico do svobode misli, vesti in veroizpovedi.
* Države pogodbenice spoštujejo pravice in dolžnosti staršev oziroma zakonitih skrbnikov, da otroka pri uveljavljanju te pravice usmerjajo na način, prilagojen njegovim razvojnim zmožnostim.
* Glede svobodnega izražanja veroizpovedi ali prepričanja so dopustne le tiste omejitve, ki jih določa zakon in ki so nujne za zavarovanje državne varnosti, javnega reda, zdravja ali morale ali pa temeljnih pravic in svoboščin drugih.

PRAVICA OTROKA DO ZASEBNOSTI

* Noben otrok ne sme biti izpostavljen samovoljnemu ali nezakonitemu vmešavanju v njegovo zasebno življenje, družino, dom ali dopisovanje, niti nezakonitim napadom za njegovo čast in ugled.
* Otrok ima pravico do zakonitega varstva proti takšnemu vmešavanju ali napadom.

PRAVICA OTROKA DO DUŠEVNE INTEGRITETE, SVOBODNEGA IZRAŽANJA IN ZDRUŽEVANJA

* Pravica do duševne integritete: Nekatere človekove pravice in temeljne svoboščine so varovane tudi po smrti posameznika, kjer govorimo o pravici do pietete, kar je spomin na osebnost umrlega. S tem se varuje tudi dobrine umrlega in vrednost, ki jih je ustvari za časa življenja.
* Otrok ima pravico do svobode izražanja; ta pravica zajema svobodno iskanje, sprejemanje in širjenje vsakovrstnih informacij in idej, ne glede na meje, v ustni, pisni, tiskani ali umetniški obliki ali na katerikoli drug način po otrokovi izbiri.
* Glede uveljavljanja te pravice so možne nekatere omejitve, vendar le take, ki jih predpisuje zakon in ki so potrebne:

a) zaradi spoštovanja pravic in ugleda drugih;

b) zaradi zavarovanja državne varnosti ali javnega reda ali javnega zdravja ali morale.

* Države pogodbenice priznavajo otrokovi pravici do svobodnega združevanja in do svobode mirnega zbiranja.
* Pri uveljavljanju teh pravic ni omejitev, razen tistih, ki jih določa zakon in ki so v demokratični družbi nujne za zavarovanje državne ali javne varnosti, javnega reda, javnega zdravja ali morale ali za zavarovanje pravic in svoboščin drugih.

STARŠEVSKA SKRB

* Države pogodbenice bodo z vsemi svojimi močmi zagotovile priznanje načela, da sta oba starša enako odgovorna za otrokovo vzgojo in razvoj. Starši ali, odvisno od primera, zakoniti skrbniki imajo glavno odgovornost za otrokovo vzgojo in razvoj. Otrokove koristi so njihova poglavitna skrb.
* Da bi zajamčile in podpirale s to Konvencijo določene pravice, države pogodbenice staršem ali zakonitim skrbnikom nudijo ustrezno pomoč pri izvrševanju njihovih odgovornosti pri otrokovi vzgoji in zagotavljajo razvoj ustanov, zavodov in služb za varstvo otrok.
* Države pogodbenice otrokom zaposlenih staršev z vsemi ustreznimi ukrepi jamčijo pravico do uživanja storitev služb in ustanov za varstvo otrok.

PREŽIVETJE IN RAZOJ

* Države pogodbenice priznavajo, da ima vsak otrok neodtujljivo pravico do življenja.
* Države pogodbenice bodo v največji možni meri zagotovile otrokovo preživetje in razvoj.

IME IN NARODNOST

* Otrok mora biti takoj po rojstvu vpisan v rojstno matično knjigo in ima od rojstva pravico do imena, pravico pridobiti državljanstvo in po možnosti pravico, da pozna svoje starše in da le-ti skrbijo zanj.
* Države pogodbenice bodo zagotovile uresničevanje teh pravic v skladu s svojo notranjo zakonodajo in obveznostmi, ki jim jih nalagajo ustrezni mednarodni akti s tega področja, še posebej tam, kjer bi bil otrok sicer brez državljanstva.

OHRANJANJE IDENTITETE

* Države pogodbenice se zavezujejo, da bodo spoštovale otrokovo pravico do ohranjanja lastne identitete, vštevši državljanstvo, ime in družinska razmerja, v skladu z zakoni, brez nezakonitega vmešavanja.
* Če je otrok nezakonito prikrajšan za nekatere ali za vse elemente svoje identitete, bodo države pogodbenice zagotovile ustrezno pomoč in varstvo, da bo svojo identiteto čim prej znova vzpostavil.

LOČITEV OD STARŠEV

* Države pogodbenice jamčijo, da otrok ne bo proti volji staršev ločen od njih, razen če v skladu z veljavnim zakonom in postopki pristojne oblasti v sodnem postopku odločijo, da je takšna ločitev nujna za otrokovo korist. Takšna odločitev je lahko v določenem primeru, kot je zloraba ali zanemarjanje otroka s strani staršev ali ko starša živita ločeno in je potrebno odločiti o otrokovem prebivališču, neizogibna.
* Države pogodbenice spoštujejo pravico otroka, ki je ločen od enega ali od obeh staršev, da redno vzdržuje osebne stike in neposredno zvezo z obema, razen če je to v nasprotju z njegovimi koristmi.
* Če je taka ločitev posledica kakršnegakoli postopka, ki ga sproži država pogodbenica, kot je pripor, zapor, izgon, pregon ali smrt (vštevši smrt iz kakršnegakoli vzroka medtem, ko je oseba pod nadzorom države) enega ali obeh staršev ali otroka, mora ta država pogodbenica na zahtevo nuditi staršem, otroku ali, če je potrebno, drugemu članu družine ustrezne podatke o tem, kje se nahaja(jo) odsotni družinski član(i), razen če posredovanje teh podatkov škoduje otrokovim koristim. Države pogodbenice nadalje jamčijo, da predložitev take zahteve sama po sebi za prizadeto osebo (osebe) ne bo imela škodljivih posledic.

PONOVNA ZDRUŽITEV DRUŽINE

* V skladu z obveznostmi, ki jim jih narekuje 1. točka 9. člena, morajo države pogodbenice zahteve otroka ali njegovih staršev za vstop v državo pogodbenico ali za odhod iz nje z namenom ponovne združitve družine obravnavati na pozitiven, human in ekspeditiven način. Države pogodbenice nadalje jamčijo, da predložitev take zahteve za prosilce in za člane njihove družine ne bo imela škodljivih posledic.
* Otrok, katerega starša prebivata v različnih državah, ima, razen v izjemnih okoliščinah, pravico vzdrževati osebne stike in neposredno zvezo z obema roditeljema. V ta namen in v skladu z obveznostmi, ki jim jih narekuje 2. točka 9. člena, države pogodbenice spoštujejo pravico otroka in njegovih staršev, da zapustijo katerokoli državo, vštevši svojo lastno, in da vstopijo v svojo državo. Za pravice do odhoda iz katerekoli države veljajo samo tiste omejitve, ki jih predpisuje zakon in ki so nujne za zavarovanje državne varnosti, javnega reda, javnega zdravja ali morale ali pravic in svoboščin drugih in ki so v skladu z drugimi pravicami, ki jih priznava ta Konvencija.

NEZAKONITO PREMEŠČANJE IN NEVRAČANJE

* Države pogodbenice bodo sprejele ukrepe za boj proti nezakonitemu premeščanju in nevračanju otrok iz tujine.
* V ta namen države pogodbenice podpirajo sklepanje dvostranskih in večstranskih sporazumov ali pristop k že obstoječim sporazumom.

SPOŠTOVANJE MNENJ OTROK

* Države pogodbenice jamčijo otroku, ki je sposoben izoblikovati lastna mnenja, pravico do svobodnega izražanja le-teh v vseh zadevah v zvezi z njim, o tehtnosti izraženih mnenj pa se presoja v skladu z otrokovo starostjo in zrelostjo.
* V ta namen ima otrok še posebej možnost zaslišanja v kateremkoli sodnem ali upravnem postopku v zvezi z njim, bodisi neposredno bodisi preko zastopnika ali ustreznega organa, na način, ki je v skladu s procesnimi pravili notranje zakonodaje.

PRAVICA DO SVOBODE IZRAŽANJA

* Otrok ima pravico do svobode izražanja; ta pravica zajema svobodno iskanje, sprejemanje in širjenje vsakovrstnih informacij in idej, ne glede na meje, v ustni, pisni, tiskani ali umetniški obliki ali na katerikoli drug način po otrokovi izbiri.
* Glede uveljavljanja te pravice so možne nekatere omejitve, vendar le take, ki jih predpisuje zakon in ki so potrebne:

a) zaradi spoštovanja pravic in ugleda drugih;

b) zaradi zavarovanja državne varnosti ali javnega reda ali javnega zdravja ali morale.

SVOBODA MISLI, VESTI IN VEROIZPOVEDI

* Države pogodbenice spoštujejo otrokovo pravico do svobode misli, vesti in veroizpovedi.
* Države pogodbenice spoštujejo pravice in dolžnosti staršev oziroma zakonitih skrbnikov, da otroka pri uveljavljanju te pravice usmerjajo na način, prilagojen njegovim razvojnim zmožnostim.
* Glede svobodnega izražanja veroizpovedi ali prepričanja so dopustne le tiste omejitve, ki jih določa zakon in ki so nujne za zavarovanje državne varnosti, javnega reda, zdravja ali morale ali pa temeljnih pravic in svoboščin drugih.

SVOBODA ZDRUŽEVANJA IN SVOBODA MIRNEGA ZBIRANJA

* Države pogodbenice priznavajo otrokovi pravici do svobodnega združevanja in do svobode mirnega zbiranja.
* Pri uveljavljanju teh pravic ni omejitev, razen tistih, ki jih določa zakon in ki so v demokratični družbi nujne za zavarovanje državne ali javne varnosti, javnega reda, javnega zdravja ali morale ali za zavarovanje pravic in svoboščin drugih.

VARSTVO ZASEBNOSTI

* Noben otrok ne sme biti izpostavljen samovoljnemu ali nezakonitemu vmešavanju v njegovo zasebno življenje, družino, dom ali dopisovanje, niti nezakonitim napadom za njegovo čast in ugled.
* Otrok ima pravico do zakonitega varstva proti takšnemu vmešavanju ali napadom.

DOSTOP DO INFORMACIJ

* Države pogodbenice priznavajo pomembno vlogo množičnih občil in otroku zagotavljajo dostop do informacij in gradiv iz najrazličnejših domačih in mednarodnih virov, zlasti tistih, katerih cilj je krepitev otrokove družbene, duhovne in nravstvene blaginje ter telesnega in duševnega zdravja. V ta namen države pogodbenice:

a) spodbujajo javna občila k širjenju za otroka družbeno in kulturno koristnih informacij in gradiv;

b) spodbujajo mednarodno sodelovanje pri ustvarjanju, izmenjavi in širjenju takšnih informacij in gradiv iz najrazličnejših domačih in mednarodnih kulturnih virov;

c) spodbujajo ustvarjanje in razširjanje otroških knjig;

d) spodbujajo javna občila, da posvečajo posebno pozornost jezikovnim potrebam otroka, ki je pripadnik manjšinske skupine ali staroselec (indigenous);

e) spodbujajo razvoj ustreznih smernic za zavarovanje otroka pred informacijami in gradivi, ki škodujejo njegovi blaginji.

ODGOVORNOST STARŠEV

* Države pogodbenice bodo z vsemi svojimi močmi zagotovile priznanje načela, da sta oba starša enako odgovorna za otrokovo vzgojo in razvoj. Starši ali, odvisno od primera, zakoniti skrbniki imajo glavno odgovornost za otrokovo vzgojo in razvoj. Otrokove koristi so njihova poglavitna skrb.
* Da bi zajamčile in podpirale s to Konvencijo določene pravice, države pogodbenice staršem ali zakonitim skrbnikom nudijo ustrezno pomoč pri izvrševanju njihovih odgovornosti pri otrokovi vzgoji in zagotavljajo razvoj ustanov, zavodov in služb za varstvo otrok.
* Države pogodbenice otrokom zaposlenih staršev z vsemi ustreznimi ukrepi jamčijo pravico do uživanja storitev služb in ustanov za varstvo otrok.

POSVOJITVE

* Države pogodbenice, ki priznavajo in/ali dovoljujejo sistem posvojitve, jamčijo, da bodo otrokove koristi poglavitno vodilo, in bodo zato:

a) zagotovile, da lahko otrokovo posvojitev odobri samo pristojni organ, ki v skladu z veljavnim zakonom in postopki ter na podlagi vseh pomembnih in zanesljivih informacij ugotovi, da je posvojitev dopustna glede na otrokov položaj v zvezi s starši, sorodniki in zakonitimi skrbniki in da so, če se je tako zahtevalo, prizadete osebe na podlagi svetovanja, če je bilo le-to potrebno, dale svoje odgovorno soglasje k posvojitvi;

b) priznale, da je mednarodna posvojitev lahko alternativen način skrbi za otroka, če zanj ni moč najti rejniške ali adoptivne družine ali na ustrezen način poskrbeti zanj v njegovi matični državi;

c) jamčile, da bo otrok pri mednarodni posvojitvi deležen enakega varstva in norm, kakršne veljajo pri nacionalni posvojitvi;

d) z vsemi ustreznimi ukrepi zagotovile, da pri mednarodni posvojitvi otroka nastanitev ne bo imela za posledico neupravičenega bogatenja tistih, ki so vanjo vključeni;

e) podpirale, kjer je to primerno, cilje tega člena s sklepanjem dvostranskih in večstranskih sporazumov in dogovorov ter s v tem okviru prizadevale zajamčiti, da otrokovo nastanitev v drugi državi izvedejo pristojni organi ali telesa.

OTROCI BEGUNCI

* Države pogodbenice bodo otroku, ki bodisi sam bodisi v spremstvu staršev ali katerekoli druge osebe prosi za status begunca ali v skladu z veljavno mednarodno ali notranjo zakonodajo in postopki velja za begunca, z ustreznimi ukrepi zagotovile ustrezno varstvo in humanitarno pomoč pri uživanju veljavnih pravic, določenih s to Konvencijo in z drugimi mednarodnimi humanitarnimi akti ter akti o človekovih pravicah, katerih stranke so omenjene države.
* V ta namen bodo države pogodbenice, če se jim zdi primerno, sodelovale pri vseh naporih Združenih narodov in drugih pristojnih medvladnih ali nevladnih organizacij, ki z Združenimi narodi sodelujejo pri varstvu in pomoči takemu otroku in pri iskanju staršev ali drugih družinskih članov kateregakoli otroka begunca, da bi zbrali informacije, potrebne za ponovno združitev z njegovo družino. Če staršev ali drugih družinskih članov ni moč najti, mora biti otrok deležen enakega varstva kot vsak drug otrok, ki je iz kakršnegakoli vzroka za stalno ali začasno prikrajšan za svoje družinsko okolje, tako kot določa ta Konvencija.

OTROCI S POSEBNIMI POTREBAMI

* Države pogodbenice priznavajo, da mora duševno ali telesno prizadet otrok uživati polno in dostojno življenje v razmerah, ki jamčijo dostojanstvo, spodbujajo samozavest in olajšujejo njegovo dejavno udeležbo v družbi.
* Države pogodbenice prizadetemu otroku priznavajo pravico do posebne skrbi in v skladu z razpoložljivimi sredstvi spodbujajo in zagotavljajo, da so otrok, ki je do tega upravičen, in tisti, ki so odgovorni za skrb zanj, deležni pomoči, za katero so zaprosili in ki ustreza otrokovemu stanju ter zmožnostim staršev ali drugih, ki skrbijo zanj.
* Upoštevaje posebne potrebe prizadetega otroka in finančne zmožnosti staršev ali drugih, ki skrbijo zanj, kadarkoli je to mogoče, brezplačna in naj prizadetemu otroku zagotavlja, da ima učinkovit dostop in da je deležen izobraževanja, usposabljanja, storitev zdravstvenega varstva, rehabilitacije, priprave na zaposlitev in možnosti za razvedrilo na način, ki pospešuje kar največjo možno vključitev v družbo in otrokov osebnostni, vštevši kulturni in duhovni, razvoj.
* Države pogodbenice bodo v duhu mednarodnega sodelovanja podpirale izmenjavo ustreznih informacij s področja preventivnega zdravstvenega varstva in medicinskega, psihološkega in funkcionalnega zdravljenja prizadetih otrok, vštevši širjenje in dostop do informacij o rehabilitacijskih metodah, izobraževanju in poklicnih storitvah, z namenom pomagati državam pogodbenicam izboljšati njihove sposobnosti in veščine in obogatiti njihove izkušnje s teh področij.

ZDRAVJE IN ZDRAVSTVENI SERVISI

* Države pogodbenice priznavajo otrokovo pravico do najvišje dosegljive ravni zdravja in do storitev ustanov za zdravljenje bolezni in zdravstveno rehabilitacijo. Države pogodbenice si bodo prizadevale zagotoviti, da ne bo noben otrok prikrajšan za pravico do takega zdravstvenega varstva.
* Države pogodbenice si bodo prizadevale za popolno uresničitev te pravice in bodo še posebej sprejele ustrezne ukrepe:

a) za zmanjšanje smrtnosti novorojenčkov in otrok;

b) za zagotovitev potrebne zdravniške pomoči in zdravstvenega varstva vsem otrokom, s poudarkom na razvoju osnovnega zdravstvenega varstva;

c) za boj proti boleznim in podhranjenosti, tudi v okviru osnovnega zdravstvenega varstva, med drugim z uporabo razpoložljive tehnologije in zagotovitvijo dovolj hranljivih živil in čiste pitne vode, upoštevaje nevarnosti in tveganja onesnaženega okolja;

d) za zagotavljanje ustreznega zdravstvenega varstva matere pred porodom in po njem;

e) za zagotavljanje, da so vsi družbeni sloji, še posebej starši in otroci, obveščeni, da imajo dostop do izobraževanja in podporo pri uporabi osnovnega znanja o otrokovem zdravju in prehrani, o prednostih dojenja, higieni in asanaciji okolja ter preprečevanju nesreč;

f) za razvoj preventivnega zdravstvenega varstva, svetovanja za starše ter izobraževanja in storitev v zvezi z načrtovanjem družine.

* Države pogodbenice bodo z vsemi učinkovitimi in ustreznimi ukrepi odpravljale tradicionalne navade, ki škodujejo zdravju otrok.
* Države pogodbenice se zavezujejo, da bodo podpirale in pospeševale mednarodno sodelovanje, da bi polagoma dosegle popolno uresničitev s tem členom priznane pravice. V tem pogledu bo posebna pozornost posvečena potrebam držav v razvoju.

PREVERBA POSTOPKA

* Države pogodbenice otroku, ki so ga zaradi skrbi, varstva ali oskrbe njegovega telesnega ali duševnega zdravja vzeli v oskrbo pristojni organi, priznavajo pravico do občasne preverbe postopka, ki mu je bil zagotovljen, in vseh drugih okoliščin v zvezi z njegovo oskrbo.

SOCIALNO VARSTVO

* Države pogodbenice priznavajo vsakemu otroku pravico do socialnega varstva, vštevši socialno zavarovanje, in bodo v skladu s svojo notranjo zakonodajo sprejele potrebne ukrepe za dosego popolne uresničitve te pravice.
* Ugodnosti naj se, kjer je primerno, odobrijo, upoštevaje sredstva in zmožnosti otroka in oseb, ki so odgovorne za njegovo preživljanje, kakor tudi katerekoli druge okoliščine v zvezi z zahtevo po ugodnostih, ki jo je predložil otrok ali kdo drug v njegovem imenu.

ŽIVLJENJSKA RAVEN

* Države pogodbenice vsakemu otroku priznavajo pravico do življenjske ravni, ki ustreza njegovemu telesnemu, umskemu, duhovnemu, nravstvenemu in družbenemu razvoju.
* (Eden ali oba) starša ali drugi, ki so odgovorni za otroka, imajo glavno odgovornost za to, da v skladu s svojimi sposobnostmi in gmotnimi zmožnostmi zagotovijo življenjske razmere, potrebne za otrokov razvoj.
* Države pogodbenice bodo v skladu z nacionalnimi pogoji in svojimi zmožnostmi sprejele ustrezne ukrepe, s katerimi bodo staršem ali drugim, ki so odgovorni za otroka, pomagale uveljaviti to pravico, in bodo, če je potrebno, zagotovile gmotno pomoč in programe pomoči, še posebej glede prehrane, obleke in stanovanja.
* Države pogodbenice bodo sprejele vse ustrezne ukrepe, s katerimi bodo od staršev ali oseb, ki so finančno odgovorne za otroka, zagotovile preživnino za otroka tako v državi pogodbenici kakor tudi v tujini. Če oseba, ki je finančno odgovorna za otroka, prebiva v drugi državi kot otrok, države pogodbenice posebej podpirajo pristop k mednarodnim sporazumom ali sklepanje takih sporazumov ter drugih ustreznih dogovorov.

PRAVICA OTROKA DO OSNOVNEGA IN SREDNJEGA IZOBRAŽEVANJA.

* Države pogodbenice priznavajo otrokovo pravico do izobraževanja in z namenom, da bi bila ta pravica polagoma dosežena na podlagi enakih možnosti, še posebej:

a) zagotavljajo obvezno in vsem brezplačno dostopno osnovno šolanje;

b) spodbujajo razvoj različnih oblik srednjega šolanja, vštevši splošno in poklicno šolanje, skrbijo, da je dosegljivo in dostopno vsakemu otroku, ter sprejemajo ustrezne ukrepe, kot je uvedba brezplačnega šolanja in po potrebi denarna pomoč;

c) z vsemi razpoložljivimi sredstvi zagotavljajo, da je visoko šolanje na podlagi osebne sposobnosti vsem enako dostopno;

d) skrbijo, da so obvestila in nasveti o šolanju in poklicu dosegljivi in dostopni vsem otrokom;

e) sprejemajo ukrepe za spodbujanje rednega obiskovanja pouka in zmanjševanja osipa v šolah.

CILJI IZOBRAŽEVANJA

* Države pogodbenice so si edine, da mora biti izobraževanje otrok usmerjeno:

a) k popolnemu razvoju otrokove osebnosti, nadarjenosti ter umskih in telesnih sposobnosti;

b) h krepitvi spoštovanja človekovih pravic in temeljnih svoboščin ter načel, določenih z Ustanovno listino Združenih narodov;

c) h krepitvi spoštovanja do otrokovih staršev, njegove kulturne identitete, jezika in vrednot, nacionalnih vrednot države, v kateri otrok prebiva, država, iz katere morda izhaja, in do civilizacij, različnih od njegove;

d) k pripravi otroka na odgovorno življenje v svobodni družbi, v duhu razumevanja, miru, strpnosti, enakosti med spoloma in prijateljstva med vsemi narodi, etničnimi, narodnimi in verskimi skupinami in osebami staroselskega porekla;

e) h krepitvi spoštovanja do naravnega okolja.

* Nobene določbe tega ali 28. člena ni dovoljeno razlagati tako, kot da bi posameznikom ali organom kratila pravico ustanavljanja in upravljanja izobraževalnih ustanov; pogoj je le, da so spoštovana načela iz 1. točke tega člena in da je izobrazba, ki jo dajejo take ustanove, v skladu z minimalnimi normami, ki jih lahko predpiše država.

OTROCI MANJŠIN

* V tistih državah, v katerih živijo etnične, verske ali jezikovne manjšine ali osebe staroselskega porekla, otroku, ki pripada taki manjšini ali ki je staroselec, ne sme biti vzeta pravica, da skupaj z drugimi člani svoje skupine uživa svojo lastno kulturo, izpoveduje in izraža svojo lastno vero in da uporablja svoj lastni jezik.

PROSTI ČAS, REKREACIJA IN KULTURNE AKTIVNOSTI

* Države pogodbenice priznavajo otrokovo pravico do počitka in prostega časa, do igre in razvedrila, primernega otrokovi starosti, in do prostega udeleževanja kulturnega življenja in umetnosti.
* Države pogodbenice spoštujejo in podpirajo otrokovo pravico polno se udeleževati kulturnega in umetniškega življenja in spodbujajo zagotavljanje ustreznih in enakih možnosti kulturnega, umetniškega, razvedrilnega in prostočasnega udejstvovanja.

DELO OTROK

* Države pogodbenice priznavajo otrokovo pravico do zaščite pred ekonomskim izkoriščanjem in pred opravljanjem kateregakoli dela, ki je lahko nevarno ali ki moti otrokovo šolanje ali škodi njegovemu zdravju ali telesnemu, umskemu, duhovnemu, nravstvenemu ali družbenemu razvoju.
* Države pogodbenice bodo z zakonodajnimi, upravnimi, družbenimi in vzgojnimi ukrepi zagotovile uresničevanje tega člena. V ta namen in v skladu z ustreznimi določbami drugih mednarodnih aktov bodo države pogodbenice še posebej:

a) določile najnižjo starostno mejo, pri kateri je dovoljeno zaposlovanje;  
b) določile ustrezne predpise o številu delovnih ur in o pogojih zaposlovanja;

c) določile ustrezne kazni in druge sankcije, s katerimi bodo zagotovile učinkovito uveljavljanje tega člena.

ZLORABA DROG

* Države pogodbenice bodo z vsemi ustreznimi ukrepi, vštevši zakonodajne, upravne, družbene in vzgojne ukrepe, zaščitile otroke pred nezakonito uporabo mamil in psihotropnih snovi, kot so določene v ustreznih mednarodnih pogodbah, in preprečile uporabo otrok pri nezakoniti proizvodnji in trgovini s takšnimi snovmi.

SPOLNO IZKORIŠČANJE

* Države pogodbenice se zavezujejo, da bodo otroka zavarovale pred vsemi oblikami spolnega izkoriščanja in spolnih zlorab. V ta namen bodo države pogodbenice še posebej sprejele vse ustrezne državne, bilateralne in multilateralne ukrepe, s katerimi bodo preprečile:

a) napeljevanje ali siljenje otroka h kakršnikoli nezakoniti spolni dejavnosti;

b) izkoriščanje otrok v prostituciji ali drugih nezakonitih spolnih dejavnostih;

c) izkoriščanje otrok v pornografskih predstavah in gradivih.

UGRABITEV IN PRODAJA

* Države pogodbenice bodo z ustreznimi državnimi, bilateralnimi in multilateralnimi ukrepi preprečile ugrabitve, prodajo ali trgovanje z otroki v kakršnekoli namene ali v kakršnikoli obliki.

OSTALE OBLIKE IZKORIŠČANJA

* Države pogodbenice bodo otroka varovale pred vsemi oblikami izkoriščanja, ki mu v kakršnemkoli pogledu škoduje.

MUČENJE IN ODVZEM PROSTOSTI

* Države pogodbenice bodo zagotovile, da:

a) noben otrok ne bo izpostavljen mučenju ali drugemu okrutnemu, nečloveškemu ali ponižujočemu ravnanju ali kaznovanju. Tako smrtna kazen kot dosmrtni zapor brez možnosti pomilostitve naj se ne izrekata za kazniva dejanja, ki so jih storile osebe, ki še niso dopolnile osemnajst let;

b) nobenemu otroku ne bo nezakonito ali samovoljno odvzeta prostost. Otrok sme biti prijet, priprt ali zaprt v skladu z zakoni in le v skrajnem primeru ter za najkrajši potrebni čas;

c) se bo z vsakim otrokom, ki mu je bila odvzeta prostost, ravnalo človeško in s spoštovanjem dostojanstva, ki je neločljivo od človekove osebnosti, ter na način, ki upošteva potrebe oseb njegove starosti. Še posebej mora biti vsak otrok, ki mu je bila odvzeta prostost, ločen od odraslih, razen, če smatra, da je to v nasprotju z njegovimi interesi, in imeti, razen v izjemnih okoliščinah, pravico preko dopisovanja ali obiskov vzdrževati stike s svojo družino;

d) bo imel vsak otrok, ki mu je bila odvzeta prostost, takojšen dostop do pravne in druge ustrezne pomoči ter pravico pred sodiščem ali drugim pristojnim, neodvisnim in nepristranskim organom izpodbijati zakonitost odvzema njegove prostosti ter pravico do takojšnje odločitve o kateremkoli takšnem ukrepu.

# IV PREDPISI, KI UREJAJO PODROČJE VZGOJE IN IZOBRAŽEVANJA

## 1 ORGANIZACIJA IN FINANCIRANJE VZGOJE IN IZOBRAŽEVANJA TER DELOVNA RAZMERJA IN PLAČE ZAPOSLENIH

**1 SPLOŠNE DOLOČBE**

Ta zakon ureja pogoje za opravljanje ter določa način upravljanja in financiranja vzgoje in izobraževanja na področjih:

1. predšolske vzgoje,
2. osnovnošolskega izobraževanja,
3. vzgoje in izobraževanja otrok, mladoletnikov in mlajših polnoletnih oseb s PP,
4. osnovnega glasbenega izobraževanja,
5. nižjega in srednjega poklicnega izobraževanja,
6. srednjega strokovnega in tehniškega izobraževanja,
7. srednjega splošnega izobraževanja,
8. višjega strokovnega izobraževanja,
9. vzgoje in izobraževanja v domovih za učence in v dijaških domovih,
10. izobraževanja odraslih.

**CILJI VZGOJE IN IZOBRAŽEVANJA:**

Zagotavljanje optimalnega razvoja posameznika ne glede:

* na spol,
* socialno in kulturno poreklo,
* veroizpoved,
* rasno,
* etnično in narodno pripadnost,
* telesno in duševno konstitucijo oz. invalidnost.

Vzgajanje za:

* medsebojno strpnost,
* razvijanje zavesti o enakopravnosti spolov,
* spoštovanje drugačnosti in sodelovanje z drugimi,
* spoštovanje otrokovih in človekovih pravic in temeljnih svoboščin,
* razvijanje enakih možnosti obeh spolov ter s tem razvijanje sposobnosti za življenje v demokratični družbi.
* Razvijanje jezikovnih zmožnosti in sposobnosti in ozaveščanje položaja slovenskega jezika kot jezika države Slovenije; na območjih, ki so opredeljena kot narodno mešana, pa ob slovenskem jeziku tudi ohranjanje in razvijanje italijanskega in madžarskega jezika.
* Zagotavljanje kakovostne izobrazbe.
* Spodbujanje zavesti o integriteti posameznika.
* Razvijanje zavesti o državni pripadnosti in nacionalni identiteti in vedenja o zgodovini Slovenije in njeni kulturi.
* Vzgojno-izobraževalni zavodi razvijajo zavest o državni pripadnosti in nacionalni identiteti z obeleževanjem državnih praznikov, katerega sestavni del je izvedba himne Republike Slovenije in z drugimi dejavnostmi.
* Vzgojno-izobraževalni zavodi imajo stalno izobešeno zastavo Republike Slovenije, na območjih, kjer živita italijanska oziroma madžarska narodna skupnost, se izobesi tudi zastavo narodne skupnosti.
* Omogočanje vključevanja v procese evropskega povezovanja.
* Uveljavljanje možnosti izbire na vseh ravneh vzgoje in izobraževanja.
* Omogočanje vzgoje in izobraževanja, ki ustreza stopnji razvoja in življenjski dobi posameznika.

Zagotavljanje enakih možnosti za vzgojo in izobraževanje:

* na območjih s posebnimi razvojnimi problemi,
* otrok iz socialno manj spodbudnih okolij,
* otrok, mladostnikov in odraslih s PP.

Vzgajanje in izobraževanje za trajnostni razvoj in za dejavno vključevanje v demokratično družbo, kar vključuje tudi:

* globlje poznavanje in odgovoren odnos do sebe,
* svojega zdravja,
* do drugih ljudi,
* do svoje in drugih kultur,
* do naravnega in družbenega okolja,
* do prihodnjih generacij.
* Spodbujanje vseživljenjskega izobraževanja.
* Omogočanje splošne izobrazbe in pridobitve poklica vsemu prebivalstvu.
* Omogočanje čim višje ravni izobrazbe čim večjemu deležu prebivalstva ob ohranjanju že dosežene ravni zahtevnosti.
* Omogočanje razvoja in doseganje čim višje ravni ustvarjalnosti čim večjemu deležu prebivalstva.

**UČNI JEZIK:**

Vzgojno in vzgojno-izobraževalno delo v vrtcih oz. šolah poteka v slovenskem jeziku.

ITALIJANSKA NARODNA MANJŠINA: Na območjih, kjer živijo pripadniki slovenskega naroda in pripadniki italijanske narodne skupnosti, in so opredeljena kot narodno mešana območja, se v skladu s tem zakonom in posebnim zakonom ustanavljajo tudi vrtci oz. šole, v katerih poteka vzgojno oz. vzgojno-izobraževalno delo v italijanskem jeziku.

MADŽARSKA NARODNA MANJŠINA: Na območjih, kjer živijo pripadniki slovenskega naroda in pripadniki madžarske narodne skupnosti, in so opredeljena kot narodno mešana območja, se v skladu s tem zakonom in posebnim zakonom ustanavljajo dvojezični vrtci in šole, v katerih vzgojno oz. vzgojno-izobraževalno delo poteka v slovenskem in madžarskem jeziku.

**IZVAJALCI:**

* Predšolsko vzgojo opravljajo vrtci in zasebniki, opravlja se lahko tudi na domu.
* Osnovnošolsko izobraževanje opravljajo osnovne šole, lahko tudi kot izobraževanje na domu.
* Poklicno izobraževanje opravljajo nižje in srednje poklicne šole, kadar pa poklicno izobraževanje poteka v dualnem sistemu, ga opravljajo nižje in srednje poklicne šole skupaj z delodajalci.
* Predšolsko vzgojo, osnovnošolsko izobraževanje in poklicno izobraževanje opravljajo tudi zavodi za vzgojo in izobraževanje otrok in mladostnikov s pp.
* Osnovno glasbeno izobraževanje opravljajo glasbene šole in zasebniki.
* Srednje tehniško in strokovno izobraževanje opravljajo srednje tehniške in srednje strokovne šole.
* Splošno srednje izobraževanje, ki omogoča nadaljevanje izobraževanja v visokem šolstvu, opravljajo splošne in strokovne gimnazije.
* Višje strokovno izobraževanje opravljajo višje strokovne šole.
* Pogoje za bivanje in učenje zagotavljajo učencem, vajencem, dijakom in študentom višjih šol, ki se šolajo zunaj kraja bivanja, domovi za učence in dijaški domovi.
* Izobraževanje odraslih opravljajo organizacije za izobraževanje odraslih, šole in zasebniki.

**ORGANIZIRANJE:**

* Vrtec oziroma šola se lahko ustanovi kot vzgojno-izobraževalni zavod ali gospodarska družba ali se organizira kot organizacijska enota zavoda, družbe ali druge pravne osebe, če s tem zakonom ni drugače določeno.
* Osnovna šola in gimnazija se lahko ustanovita kot vzgojno-izobraževalni zavod ali kot organizacijska enota vzgojno-izobraževalnega ali drugega zavoda.
* Javni vrtec oziroma šola se lahko ustanovi kot javni vzgojno-izobraževalni zavod ali organizira kot organizacijska enota javnega vzgojno-izobraževalnega ali drugega zavoda oziroma druge pravne osebe javnega prava.
* Vrtec oziroma šola je pravna oseba, če ni z zakonom ali aktom o ustanovitvi drugače določeno.
* Vrtec oziroma šola ne sme opravljati vzgojno-izobraževalne dejavnosti, ki se financira iz javnih sredstev, zaradi pridobivanja dobička.
* Pravice, obveznosti in odgovornosti vrtca oziroma šole določata zakon in akt o ustanovitvi.

**VZGOJNO-IZOBRAŽEVALNI ZAVODI:**

Vzgojno-izobraževalni zavodi po tem zakonu so zavodi, ki kot pretežno dejavnost izvajajo programe za predšolske otroke, javno veljavne izobraževalne programe, javno veljavne vzgojne programe domov za učence in dijaških domov in javno veljavne programe za predšolske otroke s posebnimi potrebami oziroma programe vzgoje in izobraževanja za otroke in mladostnike s posebnimi potrebami.

**JAVNO VELJAVNI PROGRAMI SO:**

* izobraževalni programi,
* prilagojeni izobraževalni programi za otroke in mladostnike s PP,
* izobraževalni programi za odrasle,
* programi za predšolske otroke,
* vzgojni program domov za učence,
* vzgojni program dijaških domov,
* prilagojeni programi za predšolske otroke s PP,
* vzgojni programi za otroke in mladostnike s PP,
* posebni program vzgoje in izobraževanja za otroke in mladostnike s PP, ki so sprejeti na način in po postopku, določenem z zakonom.

Vzgojo in izobraževanje otrok in mladostnikov s PP se lahko izvaja le po javno veljavnih programih vzgoje in izobraževanja. Po javno veljavnih izobraževalnih programih osnovnega, poklicnega, srednjega in višjega strokovnega izobraževanja se pridobi javno veljavna izobrazba.

**JAVNA SLUŽBA:**

Javna služba na področju vzgoje in izobraževanja obsega programe za predšolske otroke, vzgojne programe domov za učence in dijaških domov, vzgojni in posebni program vzgoje in izobraževanja za otroke in mladostnike s posebnimi potrebami, ki jih sprejme pristojni strokovni svet, in izobraževalne programe, ki jih sprejme pristojni minister, ter dejavnosti in naloge, potrebne za izvajanje dejavnosti vzgoje in izobraževanja.

Programe iz prejšnjega odstavka opravljajo javni vrtci in šole, javni domovi za učence in dijaški domovi, javni zavodi za otroke in mladostnike s posebnimi potrebami in javne organizacije za izobraževanje odraslih, na podlagi koncesije pa tudi zasebni vrtci in šole oziroma domovi za učence in dijaški domovi, zavodi za otroke in mladostnike s posebnimi potrebami in zasebne organizacije za izobraževanje odraslih ter zasebniki, če je tako določeno z zakonom.

Opravljanje javne službe na področju izobraževanja odraslih ureja zakon.

**JAVNA MREŽA:**

Za opravljanje javne službe na področju vzgoje in izobraževanja se organizira javna mreža, ki jo sestavljajo javni vrtci in šole, zasebni vrtci in šole ter zasebniki, ki imajo koncesijo.

Javna mreža vrtcev mora biti organizirana tako, da omogoča staršem in otrokom dostopnost in izbiro programa za predšolske otroke.

Javna mreža osnovnih šol mora zagotavljati vsem otrokom možnost osnovnošolskega izobraževanja.

Javna mreža glasbenih šol mora biti organizirana tako, da omogoča zainteresiranim učencem osnovno glasbeno izobraževanje, nadarjenim pa zagotavlja pripravo za nadaljnje glasbeno izobraževanje.

Javna mreža nižjih in srednjih poklicnih šol, srednjih tehniških in srednjih strokovnih šol in gimnazij mora omogočiti izobraževanje vsem, ki so izpolnili osnovnošolsko obveznost, in sicer najmanj za pridobitev prvega poklica oziroma opravljanje mature.

Javna mreža višjih strokovnih šol omogoča nadaljevanje izobraževanja tistim, ki izpolnjujejo z zakonom določene pogoje.

Javna mreža domov za učence in dijaških domov omogoča učencem, vajencem, dijakom in študentom višjih šol, ki se šolajo zunaj kraja bivanja, pogoje za bivanje in učenje.

Javna mreža zavodov za vzgojo in izobraževanje otrok in mladostnikov s posebnimi potrebami mora zagotavljati vzgojo, varstvo in izobraževanje otrok in mladostnikov, ki to potrebujejo.

Razmestitev izobraževalnih programov za izobraževanje odraslih mora omogočati odraslim, ki niso zaključili osnovnošolskega izobraževanja, dokončanje osnovne šole, odraslim, ki so zaključili osnovnošolsko izobraževanje, pa enoletno dopolnjevanje osnovnošolske izobrazbe ter možnost izobraževanja po drugih programih za izobraževanje odraslih.

Merila za postavitev javne mreže določi Vlada Republike Slovenije, ob upoštevanju:

* števila in starosti otrok na določenem območju,
* specifičnosti poselitve in
* razvojnih posebnosti območja.
* V postopku sprejemanja meril si pridobi mnenje pristojnega strokovnega sveta.

**2 PROGRAMI VZGOJE IN IZOBRAŽEVANJA**

**IZOBRAŽEVALNI PROGRAMI:**

SPLOŠNI DEL vsebuje:

* ime programa,
* cilje vzgoje in izobraževanja,
* trajanje izobraževanja,
* obvezne načine preverjanja in ocenjevanja znanja,
* pogoje za vključitev,
* pogoje za napredovanje in dokončanje izobraževanja.
* Splošni del programa poklicnega in strokovnega izobraževanja vsebuje še naziv poklicne oz. strokovne izobrazbe, ki se pridobi po uspešno končanem izobraževanju.

POSEBNI DEL vsebuje:

* + predmetnik,
  + učne načrte,
  + predmetne kataloge znanj in izpitne kataloge, v katerih se navedejo vsebina predmetov oz. predmetnih področij in izbirnih vsebin, standardi znanj oz. cilji pouka in znanja, ki se preverjajo ob koncu obdobij v osnovni šoli ter pri maturi oziroma zaključnem izpitu,
  + znanja, ki jih morajo imeti izvajalci posameznega predmeta.

Posebni del programa poklicnega in strokovnega izobraževanja vsebuje še:

* + obseg in vsebino izobraževanja v nižjem in srednjem poklicnem izobraževanju, ki se izvaja pri delodajalcu in
  + organizacijo izvajanja izobraževalnega programa (celoletna, periodična).

Posebni del prilagojenih izobraževalnih programov za otroke in mladostnike s PP vsebuje še:

* + dejavnosti, ki so potrebne za doseganje optimalnega razvoja posameznega otroka oz. mladostnika in navodila za izvajanje.

Sestavine izobraževalnega programa za odrasle, postopek sprejemanja in določanja izvajalcev ureja zakon. Izobraževalni program se pripravi v skladu z izhodišči za pripravo izobraževalnih programov, ki jih določi pristojni strokovni svet po predhodnem soglasju ministra.

**VZGOJNI IN POSEBNI PROGRAM VZGOJE IN IZOBRAŽEVANJA ZA OTROKE IN MLADOSTNIKE S PP:**

Vzgojni program za otroke in mladostnike s PP obsega:

* ime programa,
* cilje in načela vzgoje in izobraževanja,
* oblike dela.

Posebni program vzgoje in izobraževanja za otroke in mladostnike s PP obsega:

* ime programa,
* področja vzgoje in izobraževanja,
* cilje in načela vzgoje in izobraževanja,
* načine napredovanja in dokončanja,
* oblike dela,
* trajanje.

**VZGOJNI PROGRAM DOMOV ZA UČENCE IN VZGOJNI PROGRAM DIJAŠKIH DOMOV:**

Vzgojni program domov za učence in vzgojni program dijaških domov obsega:

* ime programa,
* cilje vzgoje in izobraževanja ter
* oblike dela.

**SPREJEMANJE PROGRAMOV:**

Javno veljavne izobraževalne programe, razen izobraževalnih programov zasebnih šol, sprejme minister, pristojen za šolstvo, oz. minister, pristojen za izobraževanje odraslih v sodelovanju s pristojnim strokovnim svetom.

Strokovni svet predlaga splošni del ter določi posebni del izobraževalnega programa.

Pred določitvijo posebnega dela izobraževalnega programa za gimnazije mora na zahtevo strokovnega sveta podati svoje mnenje tudi državna maturitetna komisija.

Vzgojne programe domov za učence in dijaških domov, razen vzgojnih programov zasebnih domov za učence in zasebnih dijaških domov, ter vzgojni program za otroke in mladostnike s PP in posebni program vzgoje in izobraževanja sprejme Strokovni svet Republike Slovenije za splošno izobraževanje.

**DOLOČANJE IZVAJALCEV:**

LOKALNA SKUPNOST (ali več njih) določi izvajalce izobraževalnega programa:

* + osnovnošolskega izobraževanja,
  + osnovnega glasbenega izobraževanja,
  + vzgojnega programa domov za učence.

Lokalna skupnost ne določi izvajalcev za izobraževalne oz. vzgojne programe zasebnih šol oz. domov za učence.

MINISTER določi izvajalce izobraževalnih programov:

* + nižje in srednje poklicne šole,
  + srednje in višje strokovne šole,
  + poklicnega tečaja,
  + gimnazije,
  + maturitetnega tečaja,
  + vzgojnih programov dijaških domov,
  + programov vzgoje in izobraževanja za otroke in mladostnike s PP.

Minister ne določi izvajalcev za izobraževalne oz. vzgojne programe zasebnih šol oz. dijaških domov.

Pred določitvijo izvajalca izobraževalnega programa iz drugega odstavka tega člena si ministrstvo pridobi podatke, ki so potrebni za vpis izvajalca v razvid.

**SPREJEMANJE PROGRAMOV ZASEBNIH ŠOL:**

Vsebina in postopek sprejemanja izobraževalnega programa zasebne šole se določita z aktom o ustanovitvi.

Izobraževalni program pridobi javno veljavnost, ko pristojni strokovni svet ugotovi, da je program v skladu s cilji sistema vzgoje in izobraževanja v Republiki Sloveniji in da zagotavlja enakovreden izobrazbeni standard.

Izobraževalni program, ki ga izvaja zasebna šola po posebnih pedagoških načelih (Steiner, Decroly, Montessori in podobno), pridobi javno veljavnost, ko pristojni strokovni svet ugotovi, da je program v skladu s cilji sistema vzgoje in izobraževanja v Republiki Sloveniji in da zagotavlja minimalna znanja, ki omogočajo uspešno zaključiti izobraževanje ter ga je priznalo ustrezno mednarodno združenje teh šol.

**OBJAVA:**

Javno veljavne programe mora ministrstvo, pristojno za šolstvo, objaviti najmanj 6 mesecev pred začetkom izvajanja oz. pred razpisom za vpis.

**USKLAJEVALNI POSTOPEK:**

Če je z zakonom določeno, da predmetne in izpitne kataloge znanj določata 2 strokovna sveta, je katalog sprejet, če ga oba sprejmeta v enakem besedilu.

Če strokovna sveta ne sprejmeta kataloga v enakem besedilu, imenujeta komisijo za pripravo sporazumnega predloga, o katerem glasujeta pristojna strokovna sveta na skupni seji.

Predlog je sprejet, če dobi večino glasov, pri čemer imata strokovna sveta enako število glasov.

V skupno komisijo imenuje vsak strokovni svet po tri člane.

Če skupna komisija ne oblikuje sporazumnega predloga ali če sporazumni predlog ni sprejet, se umakne iz obravnave in pripravi nov predlog, ki ne more biti dan v postopek prej kot v 6 mesecih po zavrnitvi prejšnjega predloga.

**3 POSODABLJANJE IN UGOTAVLJANJE IN ZAGOTAVLJANJE KAKOVOSTI**

Nove javno veljavne programe ali nove dele javno veljavnih programov v javnih vrtcih in šolah uvaja, spremlja in evalvira pristojni javni zavod.

Minister lahko, na predlog pristojnega javnega zavoda ali pristojnega strokovnega sveta določi, da se nove dele javno veljavnih programov, rešitve na izvedbeni ravni, ki s sistemskega oz. vsebinskega vidika ne posegajo v javno veljavni program, ali novosti na področju organizacije in financiranja sistema vzgoje in izobraževanja, pred uvedbo preverjajo na izbranih šolah in vrtcih s poskusom.

Minister lahko prepove nadaljnje izvajanje poskusa, če se ne dosega predpisanih izobrazbenih standardov ali so drugače kršene pravice otrok, učencev, vajencev, dijakov, študentov višjih šol ali odraslih.

Postopek uvajanja, spremljanja in evalvacije, postopek in nosilce spremljanja izvajanja poskusa ter postopek izbora šol in vrtcev iz tega člena določi minister.

Merila in postopke za ugotavljanje in zagotavljanje kakovosti v vrtcih in šolah na nacionalni ravni ter predloge nacionalnih evalvacijskih študij sprejme minister na predlog Sveta za kakovost in evalvacije.

Svet za kakovost in evalvacije imenuje minister. Natančnejše pristojnosti Sveta za kakovost in evalvacije določi minister.

**4 UČBENIKI**

V šolah, ki izvajajo javno veljavne programe, se uporabljajo le učbeniki, ki jih potrdi pristojni strokovni svet. Postopek za pripravo in potrjevanje učbenikov določi minister.

Zasebne šole uporabljajo učbenike le za z zakonom določene obvezne predmete.

Določbe tega člena ne veljajo za višje strokovne šole.

**5 STROKOVNI SVETI**

Za odločanje o strokovnih zadevah na posameznih področjih vzgoje in izobraževanja ter za strokovno pomoč pri sprejemanju odločitev in pri pripravi predpisov Vlada Republike Slovenije ustanovi naslednje strokovne svete:

* Strokovni svet Republike Slovenije ZA SPLOŠNO IZOBRAŽEVANJE,
* Strokovni svet Republike Slovenije ZA POKLICNO IN STROKOVNO IZOBRAŽEVANJE
* Strokovni svet Republike Slovenije ZA IZOBRAŽEVANJE ODRASLIH.

Predsednike in člane strokovnih svetov imenuje Vlada Republike Slovenije za 6 let in so lahko ponovno imenovani.

Strokovni svet Republike Slovenije ZA SPLOŠNO IZOBRAŽEVANJE:

Sestava: 26 članov + predsednik

VLADA imenuje:

* 16 članov izmed strokovnjakov s področja predšolske vzgoje, osnovnošolskega izobraževanja in splošnega srednjega izobraževanja
* 10 članov izmed strokovnjakov s področja humanistike, družbenih ved, naravoslovja, tehnike in umetniških disciplin (9 na predlog univerz, 1 na predlog samostojnih visokošolskih zavodov).

Vsaj 1/4 članov mora biti strokovnih delavcev vrtcev in šol ter zavodov za vzgojo in izobraževanje otrok in mladostnikov s PP in po 1 predstavnik italijanske in madžarske narodne skupnosti.

Pristojnosti:

* + Sprejema programe za predšolske otroke in prilagojene programe za predšolske otroke s PP,
  + sprejema vzgojne in posebne programe VIZ za otroke in mladostnike s PP,
  + določa VIZ programe na področju splošnega izobraževanja in daje mnenje k programom na področju poklicnega in strokovnega izobraževanja za pripadnike italijanske in madžarske narodne skupnosti,
  + sprejema vzgojni program domov za učence in vzgojni program dijaških domov,
  + določa predmetnike in učne načrte predmetov ali predmetnih področij za osnovno in glasbeno šolo,
  + določa predmetnike in predmetne kataloge znanj za gimnazijo in za maturitetni tečaj,
  + določa izpitne kataloge znanj za preverjanje ob koncu posameznega obdobja v osnovni šoli, glasbeni šoli in za maturo,
  + daje mnenje k predmetnim in izpitnim katalogom znanj v delu, ki se nanaša na splošnoizobraževalne predmete oziroma vsebine v poklicnem oz. strokovnem izobraževanju,
  + določa navodila za prilagojeno izvajanje izobraževalnih programov,
  + določa dejavnosti, potrebne za optimalen razvoj otrok in mladostnikov s PP,
  + sprejme navodila za prilagojeno izvajanje programa za učence Rome,
  + potrjuje učbenike v izobraževalnih programih na področju splošnega izobraževanja,
  + ugotavlja enakovredni izobrazbeni standard izobraževalnih programov zasebnih šol na področju osnovnošolskega izobraževanja ter splošnega srednjega izobraževanja,
  + ugotavlja javno veljavnost izobraževalnih programov zasebnih šol v osnovnošolskem, splošnem srednjem izobraževanju in glasbenem izobraževanju,
  + daje mnenje k splošnim vsebinam izobraževalnih programov zasebnih šol na področju poklicnega in strokovnega izobraževanja,
  + daje mnenje o ustreznosti programa za predšolske otroke in predlaga ministru:
* programe osnovnošolskega izobraževanja in osnovnega glasbenega izobraževanja,
* program dopolnilnega izobraževanja otrok izseljencev in zdomcev,
* program dopolnilnega izobraževanja za otroke Romov,
* prilagojene izobraževalne programe za otroke in mladostnike s posebnimi potrebami,
* izobraževalni program gimnazije in maturitetnega tečaja in opravlja druge naloge v skladu z zakonom.

Strokovni svet Republike Slovenije ZA POKLICNO IN STROKOVNO IZOBRAŽEVANJE:

Sestava: 14 članov + predsednik

VLADA jih imenuje izmed uveljavljenih strokovnjakov s področja poklicnega oz. strokovnega izobraževanja, in sicer:

* 5 na predlog ministrstev, od tega 2 na predlog ministrstva, pristojnega za šolstvo,
* 5 na predlog pristojnih zbornic,
* 4 na predlog sindikatov.

Najmanj 1/3 članov morajo biti strokovni delavci poklicnih, srednjih in višjih strokovnih šol.

Pristojnosti:

* Določa predmetne kataloge znanj in izpitne kataloge znanj v poklicnem oz. strokovnem izobraževanju,
* določi obseg in vsebino izobraževanja v nižjem in srednjem poklicnem izobraževanju, ki se izvaja pri delodajalcu,
* določi organizacijo izvajanja izobraževalnega programa (celoletna, periodična),
* določa vsebino vmesnega preizkusa,
* ugotavlja enakovredni izobrazbeni standard izobraževalnih programov za odrasle na področjih, na katerih je pristojen za določanje katalogov znanj,
* ugotavlja javno veljavnost izobraževalnih programov zasebnih šol v poklicnem in strokovnem izobraževanju,
* potrjuje učbenike v izobraževalnih programih na področju poklicnega oz. strokovnega izobraževanja,
* predlaga izobraževalne programe poklicnega oz. strokovnega izobraževanja,
* predlaga prilagojene izobraževalne programe za mladostnike s PP,
* predlaga normative in standarde za opremo šol in šolskih delavnic,
* opravlja druge naloge v skladu z zakonom.

Strokovni svet Republike Slovenije ZA IZOBRAŽEVANJE ODRASLIH:

Sestava: 14 članov + predsednik

VLADA jih imenuje izmed uveljavljenih strokovnjakov s področja izobraževanja odraslih, in sicer:

* 4 na predlog ministrstev,
* 3 na predlog pristojnih zbornic,
* 3 na predlog sindikatov,
* 2 na predlog skupnosti javnih zavodov za izobraževanje odraslih,
* 2 na predlog drugih organizacij za izobraževanje odraslih in njihovih skupnosti.

Pristojnosti:

* Spremlja in ocenjuje stanje in razvoj izobraževanja odraslih v državi z vidika razvojnih potreb in možnosti družbe, z vidika kakovosti in mednarodne primerljivosti,
* predlaga pristojnemu ministru izobraževalne programe za odrasle,
* obravnava in daje soglasje k izobraževalnim programom, prilagojenim za odrasle, po katerih se pridobi javno veljavna izobrazba,
* ugotavlja enakovredni izobrazbeni standard na področjih, na katerih je pristojen za določanje katalogov znanj,
* obravnava druga strokovna vprašanja v zvezi z razvojem in delovanjem sistema izobraževanja odraslih,
* določa kataloge znanj in izpitne kataloge,
* potrjuje učbenike in učila za izobraževanje odraslih za programe, za katere je pristojen določati kataloge znanj, in daje soglasje o ustreznosti drugih učbenikov in učil za izobraževanje odraslih.

**6 DEJAVNOSTI IN NALOGE, POTREBNE ZA IZVAJANJE DEJAVNOSTI VZGOJE IN IZOBRAŽEVANJA**

Za namen izvajanja naslednjih nalog se lahko ustanovijo javni zavodi:

* priprava strokovnih podlag za odločanje o zadevah iz pristojnosti strokovnih svetov in ministrstva,
* razvoj, uvajanje in spremljava ter evalvacija kurikula,
* razvojno raziskovalno delo na področju vzgoje in izobraževanja,
* razvoj kakovosti na vseh ravneh izobraževanja,
* spremljava in evalvacija vzgojno-izobraževalnega dela ter upravljanja in vodenja vzgojno- izobraževalnih zavodov,
* izvajanje svetovalnega dela na področju vzgoje in izobraževanja,
* organiziranje nadaljnjega izobraževanja in usposabljanja strokovnih delavcev in ravnateljev,
* izvajanje postopkov usmerjanja otrok s PP,
* pomoč uporabnikom pri pripravi mednarodnih projektov,
* izvajanje zunanjih preverjanj znanja,
* šolske in obšolske dejavnosti,
* mobilnost mladine in zaposlenih v vzgoji in izobraževanju,
* organizacija šolskih tekmovanj,
* muzejska dejavnost na področju vzgoje, izobraževanja, športa,
* drugih nalog s področja vzgoje in izobraževanja.

**7 POGOJI ZA OPRAVLJANJE VZGOJE IN IZOBRAŽEVANJA:**

JAVNI VRTCI in ŠOLE morajo imeti za opravljanje dejavnosti vzgoje in izobraževanja zagotovljene:

* + strokovne delavce, ki imajo predpisano izobrazbo,
  + prostor in opremo, ki jih določi minister oziroma z zakonom pooblaščena zbornica.

Pogoje za učne delavnice oz. šolsko posestvo določi minister v soglasju z ministrom, pristojnim za gospodarstvo, oz. ministrom, pristojnim za kmetijstvo.

ZASEBNI VRTCI in ZASEBNE ŠOLE, ki izvajajo javno veljavni program, morajo imeti izpolnjevati:

* + pogoje, predpisane za strokovne delavce,
  + pogoje za prostor in opremo v javnem vrtcu oz. šoli.

Zasebni vrtci in šole, ki izvajajo programe po posebnih pedagoških načelih, morajo izpolnjevati predpisane pogoje za prostor v javnem vrtcu oz. šoli.

**RAZVID:**

Vrtci in šole, ki izvajajo javno veljavne programe, lahko začnejo opravljati dejavnost vzgoje in izobraževanja po vpisu v razvid, ki ga vodi ministrstvo, pristojno za predšolsko vzgojo oz. šolstvo.

Predlog za vpis v razvid pri ministrstvu vloži poslovodni organ vrtca oz. šole. V razvid se vpiše:

* + ime ali firmo, sedež in matično številko ustanovitelja oz. ime in priimek, rojstne podatke, bivališče in enotno matično številko, če je ustanovitelj fizična oseba,
  + ime in sedež vrtca oz. šole,
  + številko in datum akta o ustanovitvi,
  + ime programa, ki ga vrtec oz. šola izvaja,
  + javno veljavnost programa,
  + datum vpisa oz. izbrisa in razloge izbrisa iz razvida,
  + sklep o dodelitvi programa za javne šole.

Izvajalec se šteje za vpisanega v razvid z dnem izdaje sklepa o dodelitvi programa oz. določitvi izvajalca.

V razvid se vpišejo tudi socialno-varstveni zavodi, ki izvajajo prilagojene programe za predšolske otroke in posebne programe vzgoje in izobraževanja za otroke in mladostnike s PP.

Obliko razvida ter natančnejši postopek vpisa in izbrisa določi minister.

**IZBRIS IZ RAZVIDA:**

Zasebni učitelj oziroma vzgojitelj se izbriše iz razvida:

* če pogojev za vpis v razvid ne izpolnjuje več,
* če mu je s pravnomočno odločbo prepovedano opravljati dejavnost vzgoje in izobraževanja,
* če preneha izvajati dejavnost.

**STATUS ZASEBNEGA UČITELJA:**

Kot zasebnik lahko opravlja izobraževalno dejavnost, kdor:

* izpolnjuje pogoje za vzgojitelja, učitelja, svetovalnega delavca ali drugega strokovnega delavca v javni šoli,
* aktivno govori slovenski jezik,
* ni v delovnem razmerju za polni delovni čas,
* ima stalno bivališče v Republiki Sloveniji,
* mu ni s pravnomočno odločbo prepovedano opravljanje dejavnosti in
* je vpisan v razvid, ki ga vodi ministrstvo, pristojno za šolstvo.

**STATUS ZASEBNEGA VZGOJITELJA:**

Kot zasebnik lahko opravlja vzgojo predšolskih otrok, kdor:

* izpolnjuje pogoje za vzgojitelja, pomočnika vzgojitelja ali svetovalnega delavca v javnem vrtcu,
* aktivno govori slovenski jezik,
* ni v delovnem razmerju za polni delovni čas,
* ima stalno bivališče v Republiki Sloveniji,
* mu ni s pravnomočno odločbo prepovedano opravljanje dejavnosti,
* je vpisan v razvid, ki ga vodi ministrstvo, pristojno za predšolsko vzgojo.

**RAZVID ZASEBNIKOV:**

Zasebnik vloži predlog za vpis v razvid pri šolski upravi, na območju katere ima bivališče. Predlogu za vpis je treba priložiti dokazila o izpolnjevanju pogojev.

Zasebnik se vpiše v razvid, če izpolnjuje pogoje, določene za opravljanje dejavnosti vzgoje in izobraževanja.

Zasebniku, ki samostojno opravlja dejavnost vzgoje in izobraževanja, se z odločbo o vpisu v razvid, ob upoštevanju normativov in standardov, ki jih določi minister, določi tudi največje število otrok, dijakov, študentov višjih šol oz. odraslih, ki jih lahko glede na področje, obseg in način opravljanja dejavnosti vzgoje in izobraževanja ter ob upoštevanju prostorskih pogojev sočasno vključi.

**8 JAVNI VRTCI IN ŠOLE**

**USTANOVITELJ:**

JAVNE VRTCE oz. ŠOLE ustanavlja lokalna skupnost oz. država. ZASEBNE VRTCE oz. ŠOLE lahko ustanovijo domače in tuje fizične ali pravne osebe. OSNOVNE ŠOLE lahko ustanovijo samo domače fizične ali pravne osebe.

Javne vrtce, glasbene šole, osnovne šole in domove za učence ustanavlja lokalna skupnost.  
Javne poklicne šole, srednje tehniške in srednje strokovne šole, višje strokovne šole, zavode za

vzgojo in izobraževanje otrok in mladostnikov s PP ter dijaške domove ustanavlja država. Javno gimnazijo ustanavlja država, lahko pa tudi mestna občina v soglasju z državo.

Samoupravna narodna skupnost je soustanoviteljica javnih vrtcev oz. šol, ki se ustanovijo za vzgojo in izobraževanje v jeziku narodne skupnosti oz. za dvojezično vzgojo in izobraževanje.

**AKT O USTANOVITVI:**

V ustanovitvenem aktu se poleg zadev, določenih z zakonom, uredi tudi notranja organizacija javnega vrtca oz. šole.

V ustanovitvenem aktu javne osnovne šole se, v skladu z merili za organizacijo javne mreže, določi območje, na katerem imajo starši pravico vpisati otroka v to osnovno šolo (šolski okoliš).

V ustanovitvenem aktu vrtca oz. šole lahko ustanovitelj, ki je pravna oseba javnega ali zasebnega prava določi, da se bodo vse ali posamezne spremljajoče dejavnosti (računovodstvo, pravno-kadrovske dejavnosti, organiziranje prehrane, vzdrževanje, čiščenje prostorov in podobno) za vrtec oz. šolo izvajale v okviru služb ustanovitelja.

Če se prenesene naloge vrtca oz. šole financirajo iz sredstev, ki jih ne zagotavlja ustanovitelj, se je le-ta dolžan s financerjem predhodno dogovoriti o načinu plačila prenesenih nalog in načinu nadzora nad namensko porabo sredstev, namenjenih za izvajanje prenesenih nalog.

**PRAVILA:**

Javni vrtec oz. šola ima lahko pravila, ki jih sprejme svet javnega vrtca oz. šole. S pravili se lahko urejajo vprašanja, ki so pomembna za opravljanje dejavnosti in poslovanje javnega vrtca oz. šole.

**KRITERIJI ZA USTANOVITEV:**

JAVNI VRTEC se lahko ustanovi, če je zagotovljena vključitev vsaj 10 oddelkov otrok.

JAVNA ŠOLA se lahko ustanovi, če je zagotovljen vpis vsaj za 2 oddelka učencev, vajencev oz. dijakov prvega in vseh naslednjih razredov oz. letnikov.

JAVNA GLASBENA ŠOLA se lahko ustanovi, če je zagotovljen pouk vsaj 5 orkestrskih inštrumentov (godala, pihala, trobila), klavirja, nauka o glasbi, predšolske glasbene vzgoje in šolskega godalnega ali pihalnega orkestra. V pouk inštrumentov mora biti vključenih najmanj 130 učencev, od tega vsaj polovica na orkestrskih inštrumentih.

JAVNA VIŠJA STROKOVNA ŠOLA se lahko ustanovi za izvajanje enega ali več javno veljavnih programov, če je v posamezni program zagotovljen vpis najmanj 30 študentov prvega letnika višje šole.

Na narodno mešanih in obmejnih območjih ter na območjih s posebnimi razvojnimi problemi ali če se ustanavlja edina šola za izvajanje določenega izobraževalnega programa v državi ter za vzgojo in izobraževanje otrok in mladostnikov s PP, se javni vrtec oz. šola ali javni zavod za vzgojo in izobraževanje otrok in mladostnikov s PP lahko ustanovi tudi, če niso izpolnjeni pogoji iz prejšnjih odstavkov.

Podrobnejše pogoje za ustanovitev javnega vrtca oz. šole ter za oblikovanje organizacijske enote, določi minister, kjer si v postopku pridobi mnenje pristojnega strokovnega sveta.

**PODRUŽNICE:**

V javnem vrtcu oz. šoli se lahko organizirajo enote vrtcev oz. podružnice šol:

* za izvajanje izobraževalnega programa na različnih lokacijah,
* za izvajanje vzgojnega, prilagojenega izobraževalnega programa oz. posebnega programa vzgoje in izobraževanja za otroke in mladostnike s PP,
* za izvajanje programa za predšolske otroke oz. prilagojenega programa za predšolske otroke s PP v okviru šole ali na različnih lokacijah,
* v drugih primerih, določenih z aktom o ustanovitvi. Enoto javnega vrtca oz. podružnico javne šole vodi vodja enote oz. podružnice. Imenuje in razrešuje ga ravnatelj izmed delavcev enote javnega vrtca oz. podružnice javne šole.

Vodja enote oz. podružnice opravlja naloge, določene z aktom o ustanovitvi oz. naloge, za katere ga pisno pooblasti ravnatelj.

**9 ORGANI JAVNIH VRTCEV IN ŠOL**

**SVET:**

SVET JAVNEGA VRTCA oz. šole sestavljajo:

* 3 predstavniki ustanovitelja,
* 3 predstavniki delavcev,
* 3 predstavniki staršev.

SVET JAVNE POKLICNE oz. STROKOVNE ŠOLE, GIMNAZIJE in JAVNEGA DIJAŠKEGA DOMA sestavljajo:

* 3 predstavniki ustanovitelja,
* 3 predstavniki delavcev,
* 2 predstavnika staršev,
* 1 predstavnik dijakov.

SVET JAVNE VIŠJE STROKOVNE ŠOLE, ki se ustanovi kot izobraževalni zavod, sestavljajo:

* 2 predstavnika ustanovitelja,
* 2 predstavnika delodajalcev, ki jih imenuje ustanovitelj,
* 5 predstavnikov delavcev šole,
* 2 predstavnika študentov.

SVET JAVNE ORGANIZACIJE ZA IZOBRAŽEVANJE ODRASLIH sestavljajo:

* 2 predstavnika ustanovitelja,
* 2 predstavnika delavcev, če je tako določeno z aktom o ustanovitvi,
* 1 predstavnik odraslih, ki se izobražujejo v organizaciji za izobraževanje odraslih.

Če je ustanovitelj šole država, je v svetu eden izmed članov predstavnikov ustanovitelja predstavnik lokalne skupnosti, na območju katere ima šola sedež, ali več lokalnih skupnosti, če se le-te tako sporazumejo.

TRAJANJE MANDATA ČLANOV SVETA:

Člani sveta so imenovani oz. izvoljeni za 4 leta. Lahko so ponovno imenovani oz. izvoljeni.  
Člani sveta so lahko zaporedoma imenovani oz. izvoljeni največ 2x.

Mandat predstavnikov staršev v svetu je povezan s statusom otroka, učenca oz. dijaka, mandat predstavnikov študentov/dijakov je v svetu povezan s statusom študenta/dijaka, mandat predstavnikov odraslih pa s statusom udeleženca izobraževanja odraslih.

Svet odloča z večino glasov vseh članov, če s tem zakonom ni drugače določeno.

Svet se lahko konstituira, ko so imenovani oz. izvoljeni vsi predstavniki, razen če akt o ustanovitvi določa drugače.

VOLITVE ČLANOV:

Delavci javnega vrtca oz. šole, vajenci, dijaki, študenti višje šole in odrasli volijo svoje predstavnike neposredno in tajno.

Starši volijo svoje predstavnike pa na svetu staršev. Postopek izvolitve predstavnikov delavcev, staršev, vajencev, dijakov in študentov višjih šol oz. odraslih v svet javnega vrtca oz. šole določa akt o ustanovitvi. Za predsednika sveta člani sveta izvolijo enega izmed članov.

**PRISTOJNOSTI SVETA:**

* Imenuje in razrešuje ravnatelja vrtca oz. šole,
* sprejema program razvoja vrtca oz. šole,
* sprejema letni delovni načrt in poročilo o njegovi uresničitvi,
* sprejme letno poročilo o samoevalvaciji šole oz. vrtca,
* odloča o uvedbi nadstandardnih in drugih programov,
* obravnava poročila o vzgojni oz. izobraževalni problematiki,
* odloča o pritožbah v zvezi s statusom vajenca, dijaka, študenta višje šole in odraslega kot drugostopenjski organ, če z zakonom ni določeno drugače,
* odloča o pritožbah v zvezi s pravicami, obveznostmi in odgovornostmi delavcev iz delovnega razmerja,
* obravnava zadeve, ki mu jih predloži vzgojiteljski, učiteljski, andragoški oz. predavateljski zbor, šolska inšpekcija, reprezentativni sindikat zaposlenih, svet staršev, skupnost učencev, vajencev, dijakov ali študentov,
* opravlja druge naloge, določene z zakonom in aktom o ustanovitvi.

Delavec ima pravico vložiti pritožbo na svet javnega vrtca oziroma šole v primerih, ko lahko v skladu z zakonom, ki ureja delavna razmerja, zahteva sodno varstvo pred pristojnim sodiščem.

Rok za vložitev pritožbe je osem dni od dneva, ko v skladu z zakonom, ki ureja delovna razmerja, teče rok za vložitev zahteve za sodno varstvo. Svet javnega vrtca oziroma šole mora o pritožbi delavca odločiti v 30 dneh od vložitve pritožbe.

Če delavec ni zadovoljen z dokončno odločitvijo sveta javnega zavoda oziroma šole oziroma le-ta ne odloči v roku iz prejšnjega odstavka, lahko delavec v roku 30 dni zahteva sodno varstvo pred pristojnim delovnim sodiščem.

**RAVNATELJ:**

PRISTOJNOSTI RAVNATELJA:

Ravnatelj je pedagoški vodja in poslovodni organ javnega vrtca oziroma šole.

Ravnatelj opravlja naslednje naloge:

* organizira, načrtuje in vodi delo vrtca oz. šole,
* pripravlja program razvoja vrtca oz. šole,
* pripravlja predlog letnega delovnega načrta in je odgovoren za njegovo izvedbo,
* je odgovoren za uresničevanje pravic otrok ter pravic in dolžnosti učencev, vajencev, dijakov, študentov višje šole in odraslih,
* vodi delo vzgojiteljskega, učiteljskega in predavateljskega zbora,
* oblikuje predlog nadstandardnih programov,
* spodbuja strokovno izobraževanje in izpopolnjevanje strokovnih delavcev,
* organizira mentorstvo za pripravnike,
* prisostvuje pri vzgojno-izobraževalnem delu vzgojiteljev/učiteljev, spremlja njihovo delo in jim svetuje,
* predlaga napredovanje strokovnih delavcev v nazive in v plačilne razrede,
* spremlja delo svetovalne službe,
* skrbi za sodelovanje zavoda s starši (roditeljski sestanki, govorilne ure in druge oblike sodelovanja),
* obvešča starše o delu vrtca/šole in o spremembah pravic in obveznosti učencev, vajencev in dijakov,
* spodbuja in spremlja delo skupnosti učencev, vajencev oziroma dijakov ter študentov višje šole,
* odloča o vzgojnih ukrepih,
* zagotavlja izvrševanje odločb državnih organov,
* zastopa in predstavlja vrtec oz. šolo in je odgovoren za zakonitost dela,
* določa sistemizacijo delovnih mest,
* odloča o sklepanju delovnih razmerij in o disciplinski odgovornosti delavcev,
* skrbi za sodelovanje šole s šolsko zdravstveno službo in
* je odgovoren za zagotavljanje in ugotavljanje kakovosti s samoevalvacijo in pripravo letnega poročila o samo-evalvaciji šole oz. vrtca,
* opravlja druge naloge v skladu z zakoni in drugimi predpisi.

Če se javni vrtec oziroma šola oblikuje kot organizacijska enota, opravlja ravnatelj funkcijo pedagoškega vodje organizacijske enote. Če je javni vrtec oziroma šola ustanovljena kot organizacijska enota druge pravne osebe javnega prava oziroma v primerih iz tretjega odstavka 42. člena, se z ustanovitvenim aktom določi, katere naloge bo poleg funkcije pedagoškega vodje še opravljal ravnatelj.

Ravnatelj lahko za opravljanje posameznih nalog iz svoje pristojnosti in za nadomeščanje v času odsotnosti pisno pooblasti delavca javnega vrtca oziroma šole.

POGOJI ZA RAVNATELJA:

Za ravnatelja JAVNEGA VRTCA je lahko imenovan, kdor :

* izpolnjuje pogoje za vzgojitelja ali svetovalnega delavca,
* ima najmanj 5 let delovnih izkušenj v vzgoji in izobraževanju,
* ima naziv svetnik ali svetovalec oz. najmanj 5 let naziv mentor,
* opravljen ravnateljski izpit.

Za ravnatelja JAVNE ŠOLE in JAVNEGA ZAVODA ZA VZGOJO IN IZOBRAŽEVANJE OTROK S PP je lahko imenovan, kdor:

* ima najmanj izobrazbo, pridobljeno po študijskih programih za pridobitev izobrazbe druge stopnje,
* ima najmanj 5 let delovnih izkušenj v vzgoji in izobraževanju,
* ima naziv svetnik ali svetovalec oz. najmanj pet let naziv mentor ter
* opravljen ravnateljski izpit.

Za ravnatelja VIŠJE STROKOVNE ŠOLE je lahko imenovan, kdor:

* ima veljaven naziv predavatelja višje šole,
* najmanj 5 let delovnih izkušenj v vzgoji in izobraževanju.

Za ravnatelja je lahko imenovan tudi kandidat, ki nima ravnateljskega izpita, mora pa si ga pridobiti najkasneje v 1 letu po začetku mandata, drugače mu preneha mandat. Mandat ravnatelja traja 5 let.

**POSTOPEK ZA IMENOVANJE RAVNATELJA:**

Ravnatelja imenuje svet javnega vrtca oz. šole. Svet si mora pred odločitvijo o izbiri kandidata za ravnatelja o vseh kandidatih, ki izpolnjujejo pogoje, pridobiti:

* mnenje vzgojiteljskega, učiteljskega oz. predavateljskega zbora (o mnenju glasujejo tajno),
* mnenje lokalne skupnosti, na območju katere ima javni vrtec oz. šola sedež, kadar je ustanovitelj javne šole oz. vrtca samoupravna narodna skupnost pa tudi mnenje te skupnosti (mnenje obrazložijo),
* mnenje sveta staršev (mnenje obrazložijo).

Če lokalna skupnost in organi, dijaki oz. študentje ne dajo mnenja v 20 dneh od dneva, ko so bili zanj zaprošeni, lahko svet o izbiri odloči brez tega mnenja. Ko svet izmed prijavljenih kandidatov izbere kandidata za ravnatelja, posreduje obrazložen predlog za imenovanje v mnenje ministru.  
Če minister ne da mnenja v 30 dneh od dneva, ko je bil zanj zaprošen, lahko svet odloči o imenovanju ravnatelja brez tega mnenja.

**IMENOVANJE VRŠILCA DOLŽNOSTI RAVNATELJA:**

Če ravnatelju predčasno preneha mandat oz. če nihče izmed prijavljenih kandidatov za ravnatelja ni imenovan, svet javnega vrtca oz. šole imenuje vršilca dolžnosti ravnatelja izmed strokovnih delavcev javnega vrtca oz. šole oz. izmed prijavljenih kandidatov, vendar največ za eno leto.

Če v 8 dneh po prenehanju mandata ravnatelju svet javnega vrtca oz. šole ne imenuje niti ravnatelja niti vršilca dolžnosti ravnatelja, imenuje vršilca dolžnosti ravnatelja v naslednjih 8 dneh minister.

JAVNI RAZPIS:

Direktor, ravnatelj in pomočnik ravnatelja javnega vrtca oz. šole se imenujejo na podlagi javnega razpisa po postopku, določenem z zakonom.

V javnem razpisu se določijo pogoji, ki jih mora izpolnjevati kandidat:

* čas, za katerega bo imenovan,
* rok, do katerega se sprejemajo prijave,
* rok, v katerem bodo prijavljeni kandidati obveščeni o imenovanju, ki ne sme biti daljši od 4 mesecev od njegove objave.

Rok za prijavo kandidatov ne sme biti krajši od 8 in ne daljši od 15 dni. Kandidat mora k prijavi predložiti program vodenja zavoda. Javni razpis ni potreben:

* če opravlja funkcijo direktorja eden izmed ravnateljev organizacijskih enot in
* če ravnatelj predlaga pomočnika ravnatelja izmed strokovnih delavcev javnega vrtca oz. šole.

**POSTOPEK RAZREŠITVE:**

Ravnatelja razreši svet javnega vrtca oz. šole. Svet mora pred sprejemom sklepa o razrešitvi seznaniti ravnatelja z razlogi zanjo in mu dati možnost, da se o njih izjavi.

* Svet s predlogom za razrešitev seznani lokalno skupnost in organe, dijake ter študente.
* Svet obrazložen predlog za razrešitev ravnatelja posreduje v mnenje ministru.
* Svetu ni treba zaprositi za mnenje ministra, če se ravnatelja razreši na njegov predlog, ampak v tem primeru svet o razrešitvi ravnatelja obvesti ministrstvo.
* Če minister ne da mnenja v 30 dneh od dneva, ko je bil zanj zaprošen, lahko svet odloči o razrešitvi ravnatelja brez tega mnenja.
* Svet po prejemu mnenja ministra oz. po preteku roka odloči o razrešitvi s sklepom in ga vroči ravnatelju.

**POMOČNIK RAVNATELJA:**

V javnem vrtcu oz. šoli se lahko imenuje pomočnik ravnatelja, ki pomaga ravnatelju pri opravljanju poslovodnih in pedagoških nalog.

Pomočnik ravnatelja opravlja naloge, za katere ga pisno pooblasti ravnatelj, in ga nadomešča v njegovi odsotnosti.

**IMENOVANJE POMOČNIKA:**

Za pomočnika ravnatelja je lahko imenovan, kdor:

* izpolnjuje pogoje za vzgojitelja ali svetovalnega delavca ali ima najmanj izobrazbo, pridobljeno po študijskih programih za pridobitev izobrazbe druge stopnje,
* ima najmanj 5 let delovnih izkušenj v vzgoji in izobraževanju,
* ima naziv svetnik ali svetovalec oz. najmanj pet let naziv mentor. Pomočnika ravnatelja imenuje in razrešuje ravnatelj.

Pred razrešitvijo mora ravnatelj z razlogi za razrešitev seznaniti vzgojiteljski, učiteljski oz. predavateljski zbor.

**DIREKTOR:**

V javnem vzgojno-izobraževalnem zavodu, v katerem se za izvajanje programov za predšolske otroke oz. posameznega izobraževalnega programa oblikuje organizacijska enota, lahko opravlja poslovodno funkcijo direktor javnega vzgojno-izobraževalnega zavoda, funkcijo pedagoškega vodje v organizacijski enoti pa ravnatelj te enote.

Pravice, dolžnosti in obveznosti direktorja in ravnatelja se določijo z aktom o ustanovitvi.  
Funkcijo direktorja lahko opravlja tudi ravnatelj ene izmed organizacijskih enot, če je z aktom o ustanovitvi tako določeno.

IMENOVANJE DIREKTORJA:

Za direktorja je lahko imenovan, kdor:

* ima izobrazbo, pridobljeno po študijskih programih za pridobitev izobrazbe druge stopnje,
* najmanj 5 let delovnih izkušenj,
* opravljen ravnateljski izpit.

Direktorja imenuje in razrešuje svet zavoda. Pred imenovanjem in razrešitvijo si mora pridobiti mnenje ministra, razen če se direktorja razreši na njegov predlog. Mandat direktorja traja pet let.

**KOLEGIJ:**

V zavodih se za koordinacijo vzgojno-izobraževalnega dela, vodenja in poslovanja oblikuje kolegij. Kolegij sestavljajo direktor javnega vzgojno-izobraževalnega zavoda in ravnatelji, ki vodijo organizacijske enote. Kolegij vodi direktor javnega vzgojno-izobraževalnega zavoda.

**10 STROKOVNI ORGANI V VRTCU IN ŠOLI**

Strokovna organa V JAVNEM VRTCU sta:

* vzgojiteljski zbor (strokovni delavci),
* strokovni aktiv vzgojiteljev.

Strokovni organi V JAVNI ŠOLI so:

* učiteljski zbor (strokovni delavci),
* programski učiteljski zbor (učitelji in drugi strokovni delavci),
* oddelčni učiteljski zbor (strokovni delavci v posameznem oddelku),
* razrednik,
* strokovni aktivi.

Strokovni organi V JAVNI VIŠJI STROKOVNI ŠOLI so:

* predavateljski zbor (strokovni delavci),
* strokovni aktivi,
* študijska komisija (3–5 predavateljev višje šole).

**VZGOJITELJSKI, UČITELJSKI oz. PREDAVATELJSKI ZBOR:**

Vzgojiteljski, učiteljski oz. predavateljski zbor sestavljajo strokovni delavci javnega vrtca oz. šole. Vzgojiteljski, učiteljski oz. predavateljski zbor:

* obravnava in odloča o strokovnih vprašanjih, povezanih z vzgojno-izobraževalnim delom,
* daje mnenje o letnem delovnem načrtu,
* predlaga uvedbo nadstandardnih in drugih programov ter dejavnosti,
* odloča o posodobitvah programov vzgoje in izobraževanja in njihovi izvedbi v skladu s predpisi,
* daje mnenje o predlogu za imenovanje ravnatelja,
* daje pobude za napredovanje strokovnih delavcev in mnenje o predlogih ravnatelja,
* odloča o vzgojnih ukrepih,
* opravlja druge naloge v skladu z zakonom.

**PROGRAMSKI UČITELJSKI ZBOR:**

Programski učiteljski zbor sestavljajo:

* vsi učitelji, ki poučujejo v izobraževalnem programu,
* drugi strokovni delavci, ki sodelujejo pri izvajanju tega izobraževalnega programa. Programski učiteljski zbor vodi strokovni delavec, ki ga določi ravnatelj.

Programski učiteljski zbor opravlja naloge v zvezi z načrtom in izvedbo ocenjevanja znanja ter druge naloge, ki jih na podlagi podzakonskih aktov o ocenjevanju znanja določi šola.

**ODDELČNI UČITELJSKI ZBOR:**

Oddelčni učiteljski zbor sestavljajo strokovni delavci, ki opravljajo vzgojno-izobraževalno delo v posameznem oddelku.

Oddelčni učiteljski zbor:

* obravnava vzgojno-izobraževalno problematiko v oddelku,
* oblikuje program za delo z nadarjenimi učenci, vajenci oz. dijaki in s tistimi, ki težje napredujejo,
* odloča o vzgojnih ukrepih,
* opravlja druge naloge v skladu z zakonom.

**RAZREDNIK:**

* vodi delo oddelčnega učiteljskega zbora,
* analizira vzgojne in učne rezultate oddelka,
* skrbi za reševanje vzgojnih in učnih problemov posameznih učencev, vajencev oz. dijakov,
* sodeluje s starši in šolsko svetovalno službo,
* odloča o vzgojnih ukrepih,
* opravlja druge naloge v skladu z zakonom.

**STROKOVNI AKTIVI:**

Strokovne aktive V VRTCU sestavljajo vzgojitelji in pomočniki vzgojiteljev.

Strokovni aktivi v vrtcu:

* obravnavajo vzgojno delo,
* dajejo vzgojiteljskemu zboru predloge za izboljšanje vzgojnega dela,
* obravnavajo pripombe staršev,
* opravljajo druge strokovne naloge, določene v letnem načrtu.

Strokovne aktive V ŠOLI sestavljajo učitelji oz. predavatelji istega predmeta oz. predmetnih področij.

Strokovni aktiv šole:

* obravnava problematiko predmeta oz. predmetnega področja,
* usklajuje merila za ocenjevanje,
* daje učiteljskemu zboru predloge za izboljšanje vzgojno-izobraževalnega oz. študijskega dela,
* obravnava pripombe staršev, učencev, vajencev, dijakov in študentov višjih šol,
* opravlja druge strokovne naloge, določene z letnim delovnim načrtom.

**ŠTUDIJSKA KOMISIJA:**

Študijsko komisijo sestavlja 3–5 predavateljev višje šole, vodi pa jo predsednik, ki je eden izmed članov. Člane študijske komisije imenuje predavateljski zbor za 4 leta in so lahko ponovno imenovani.

Študijska komisija obravnava vprašanja v zvezi z vpisom, napredovanjem študentov višjih šol, prilagajanjem in posodabljanjem izobraževalnih programov, ki jih izvaja višja strokovna šola, ter opravlja druge naloge, za katere jo pooblasti predavateljski zbor.

**10 SVET STARŠEV**

Za organizirano uresničevanje interesa staršev se v javnem vrtcu oz. šoli oblikuje svet staršev. Tehnično in finančno podporo za delovanje sveta staršev zagotavlja vrtec oz. šola.

Svet staršev je sestavljen tako, da ima v njem vsak oddelek po 1 predstavnika, ki ga starši izvolijo na roditeljskem sestanku oddelka. Prvi sklic sveta staršev opravi ravnatelj.

Sveti staršev se lahko povežejo v lokalne oziroma regionalne aktive svetov staršev. Lokalni oziroma regionalni aktivi svetov staršev lahko ustanovijo nacionalno zvezo aktivov.

Svet staršev:

* predlaga nadstandardne programe,
* daje soglasje k predlogu ravnatelja o nadstandardnih storitvah,
* sodeluje pri nastajanju predloga programa razvoja vrtca oz. šole, vzgojnega načrta, pri pravilih šolskega reda ter da mnenje o letnem delovnem načrtu;
* daje mnenje o kandidatih, ki izpolnjujejo pogoje za ravnatelja,
* razpravlja o poročilih ravnatelja o vzgojno-izobraževalni problematiki,
* obravnava pritožbe staršev v zvezi z vzgojno-izobraževalnim delom,
* voli predstavnike staršev v svet vrtca oz. šole in druge organe šole;
* lahko sprejme svoj program dela sodelovanja s šolo, zlasti glede vključevanja v lokalno okolje;
* v dogovoru z vodstvom šole lahko ustanavlja oz. oblikuje delovne skupine,
* opravlja druge naloge v skladu z zakonom in drugimi predpisi.

**11 SVETOVALNA SLUŽBA**

V javnem vrtcu oz. šoli deluje svetovalna služba:

* svetuje otrokom, učencem, vajencem, dijakom, učiteljem in staršem,
* sodeluje z vzgojitelji, učitelji in vodstvom šole pri načrtovanju, spremljanju in evalvaciji razvoja vrtca oz. šole,
* opravljanju vzgojno-izobraževalnega dela,
* opravlja poklicno svetovanje (pri opravljanju poklicnega svetovanja se povezuje z Republiškim zavodom za zaposlovanje),
* sodeluje pri pripravi in izvedbi individualiziranih programov za otroke s PP.

Delo svetovalne službe opravljajo svetovalni delavci, ki so psihologi, pedagogi, socialni delavci, socialni pedagogi in defektologi.

**12 KNJIŽNICA**

Šola ima knjižnico, ki:

* zbira knjižnično gradivo,
* ga strokovno obdeluje,
* hrani,
* predstavlja in izposoja,
* opravlja informacijsko-dokumentacijsko delo kot sestavino vzgojno-izobraževalnega dela v šoli.

V knjižnici se lahko oblikuje tudi učbeniški sklad. Javna osnovna šola mora imeti učbeniški sklad, njegovo upravljanje določi minister.

Za učence, vajence in dijake, ki zaradi socialnega položaja ne morejo plačati prispevka za izposojo učbenikov iz učbeniškega sklada, zagotovi sredstva država v skladu z merili, ki jih določi minister.

**13 IME VRTCA OZ. ŠOLE**

Ime vrtca oz. šole, razen imena vrtca oz. šole, katerih soustanoviteljica je samoupravna narodna skupnost, mora biti slovensko.

Tuja osebna imena, ki so del imena vrtca oz. šole, se pišejo v skladu s slovenskim pravopisom, oz. v skladu s pravopisom italijanskega ali madžarskega jezika, kadar gre za ime vrtca oziroma šole, katerih soustanoviteljica je samoupravna narodna skupnost.

Ime zasebnega vrtca oz. šole mora vsebovati poleg podatkov, določenih z zakonom, tudi označbo, da je zasebni vrtec oz. šola.

**14 PEČATI IN JAVNE LISTINE**

Javni vrtec oz. šola ima pečat okrogle oblike s premerom 35 mm in pečat s premerom 20 mm.

Pečat vsebuje ime in sedež javnega vrtca oz. šole, sredi pečata je grb Republike Slovenije.

Pečat javnega vrtca oz. šole, ki je organizacijska enota vzgojno-izobraževalnega ali drugega zavoda oz. druge pravne osebe javnega prava, vsebuje tudi ime zavoda oziroma druge pravne osebe javnega prava.

Vsebina in oblika pečatov zasebnih vrtcev in šol se določita z aktom o ustanovitvi.

Šole, ki izvajajo javno veljavne programe, izdajajo javne listine na obrazcih, ki jih določi minister.

**15 AVTONOMIJA ŠOLSKEGA PROSTORA**

Dejavnosti, ki niso povezane z vzgojo in izobraževanjem, se lahko izvajajo v javnem vrtcu oziroma šoli samo z dovoljenjem ravnatelja.

V vrtcih in šolah je prepovedano delovanje političnih strank in njihovih podmladkov.

V javnih vrtcih in šolah ni dovoljena konfesionalna dejavnost. V vrtcih in šolah s koncesijo je konfesionalna dejavnost dovoljena, kadar se izvaja zunaj programa, ki se opravlja kot javna služba. Konfesionalna dejavnost je dovoljena v vrtcih in šolah s koncesijo, če časovno ne prekinja in prostorsko ne ovira programa, ki se izvaja kot javna služba. Izvajanje konfesionalne dejavnosti mora biti organizirano tako, da tistim, ki se ne želijo udeležiti te dejavnosti, omogoča nemoten prihod in odhod.

Konfesionalna dejavnost iz prejšnjega odstavka tega člena obsega:

* verouk ali konfesionalni pouk religije s ciljem vzgajati za to religijo,
* pouk, pri katerem o vsebinah, učbenikih, izobraževanju učiteljev in primernosti posameznega učitelja za poučevanje odloča verska skupnost,
* organizirane religiozne obrede.

Izjemoma lahko minister na predlog ravnatelja v prostorih javnega vrtca oziroma šole izven pouka ali izven časa delovanja vrtca oziroma šole dovoli verouk ali konfesionalni pouk religije, če v lokalni skupnosti za tako dejavnost ni drugih primernih prostorov.

Za opravljanje nalog pooblaščenih državnih organov v vrtcu oziroma šoli, razen inšpekcijskih organov in računskega sodišča, je potrebno dovoljenje ravnatelja.

Uradna oseba lahko brez dovoljenja ravnatelja vstopi v vrtec oziroma šolo, če je za to pooblaščena z zakonom ali odločbo pristojnega sodišča oziroma če je to neogibno potrebno, da lahko neposredno prime storilca kaznivega dejanja ali da zavaruje ljudi in premoženje.

**16 OPRAVLJANJE JAVNE SLUŽBE NA PODLAGI KONCESIJE**

KONCESIONARJI:

Za opravljanje javne službe v vzgoji in izobraževanju, se lahko dodeli koncesija:

* zasebnemu vrtcu oz. šoli, če to omogoča program,
* zasebniku, ki izpolnjuje pogoje, določene za izvajanje javno veljavnih programov,
* drugim zavodom,
* gospodarskim družbam,
* drugim pravnim ali fizičnim osebam.

**DODELITEV KONCESIJE:**

Koncesija se dodeli z odločbo na podlagi javnega razpisa. Koncesijo dodeli minister. ZA PREDŠOLSKO VZGOJO koncesijo dodeli lokalna skupnost. Minister je dolžan razpisati koncesijo, če ni mogoče zagotoviti osnovnošolskega izobraževanja v javnih osnovnih šolah v skladu z normativi in standardi. Javni razpis se objavi v Uradnem listu Republike Slovenije. V javnem razpisu se navedejo:

* dejavnost, ki bo predmet koncesije,
* pogoji za opravljanje dejavnosti,
* šolski okoliš,
* čas, za katerega se dodeljuje koncesija,
* rok, do katerega se sprejemajo prijave,
* kriteriji za izbiro,
* rok, v katerem bodo kandidati obveščeni o izbiri,
* drugi potrebni podatki.

**VSEBINA POGODBE O KONCESIJI:**

S pogodbo o koncesiji koncedent in koncesionar uredita medsebojne pravice in obveznosti in pogoje, pod katerimi mora koncesionar opravljati dejavnost. S pogodbo o koncesiji se podrobneje določijo predvsem:

* predmet koncesije,
* obseg izvajanja dejavnosti,
* začetek izvajanja koncesije,
* rok za odpoved koncesije,
* sredstva, ki jih za opravljanje dejavnosti zagotavlja koncedent.

Pogodba o koncesiji se sklene v pisni obliki. Rok za odpoved koncesije za izvajanje programov za predšolske otroke ne sme biti krajši od 6 mesecev, za izvajanje izobraževalnega programa pa ne sme biti krajši od časa, potrebnega za dokončanje izobraževanja zadnje vpisane generacije oz. za dokončanje dejavnosti ali naloge, potrebne za izvajanje dejavnosti vzgoje in izobraževanja.

**ODVZEM KONCESIJE:**

Če se ugotovi, da koncesionar ne opravlja dejavnosti v skladu s predpisi, odločbo o koncesiji ter pogodbo o koncesiji, mu koncedent določi rok za odpravo pomanjkljivosti.

Če koncesionar ugotovljenih pomanjkljivosti ne odpravi v določenem roku, se koncesija odvzame z odločbo.

V primeru odvzema koncesije je koncedent dolžan poskrbeti, da učenci, vajenci, dijaki, študenti višjih šol oz. odrasli lahko dokončajo začeto izobraževanje, za predšolske otroke pa namestitev v drugem vrtcu.

**17 FINANCIRANJE VZGOJE IN IZOBRAŽEVANJA**

**VIRI:**

Vzgoja in izobraževanje se financira iz:

* + javnih sredstev,
  + sredstev ustanovitelja,
  + prispevkov gospodarskih združenj in zbornic,
  + neposrednih prispevkov delodajalcev za izvajanje praktičnega pouka,
  + prispevkov učencev, vajencev, dijakov, študentov višjih šol in odraslih,
  + šolnin v zasebnih šolah,
  + plačila staršev za storitve v predšolski vzgoji,
  + sredstev od prodaje storitev in izdelkov,
  + iz donacij, prispevkov sponzorjev in iz drugih virov.

Šole, ki izvajajo javno veljavne programe, po katerih se pridobi javno veljavna izobrazba, ter javni in zasebni vrtci, se ne smejo financirati iz sredstev političnih strank. Vrtec oz. šola je dolžna uporabljati sredstva v skladu z namenom, za katerega so ji bila dodeljena.

**FINANČNI NADZOR:**

* PORABO JAVNIH SREDSTEV v vzgoji in izobraževanju nadzoruje Računsko sodišče RS.
* NAMENSKO PORABO SREDSTEV v šolah nadzoruje organ šolske inšpekcije.

**OBSEG SREDSTEV IZ DRŽAVNEGA PRORAČUNA:**

Iz sredstev državnega proračuna se zagotavljajo plače s prispevki in davki ter drugi osebni prejemki na podlagi sistemizacije in zasedbe delovnih mest v skladu z zakonom, normativi in standardi, metodologijo za določanje obsega sredstev na udeleženca izobraževanja ter s kolektivno pogodbo ter plače s prispevki in davki in drugi osebni prejemki za pripravnike:

* osnovnim šolam za izvedbo obveznega programa, dopolnilnega pouka, dodatnega pouka, pol ure drugih oblik individualne in skupinske pomoči na oddelek, dveh ur interesnih dejavnosti na oddelek, programa šole v naravi, podaljšanega bivanja od prvega do petega razreda ter sredstva za izvedbo jutranjega varstva učencev prvega razreda,
* glasbenim šolam za izvedbo programa osnovnega glasbenega izobraževanja,
* šolam in zavodom za vzgojo in izobraževanje otrok in mladostnikov s posebnimi potrebami, razen za delavce, ki opravljajo zdravstvene storitve,
* domovom za učence in dijaškim domovom za vzgojno dejavnost,
* poklicnim, srednjim tehniškim in srednjim strokovnim šolam,
* gimnazijam in
* višjim strokovnim šolam.

Sredstva za delavce, ki opravljajo zdravstvene storitve, se zagotavljajo v skladu z zakoni in drugimi predpisi, ki urejajo financiranje na področju zdravstva.

Iz sredstev državnega proračuna se zagotavljajo sredstva za materialne stroške v skladu z normativi in standardi oziroma metodologijo za določanje obsega sredstev na udeleženca izobraževanja ter za investicijsko vzdrževanje in obnovo nepremičnin in opreme:

* zavodom za vzgojo in izobraževanje otrok in mladostnikov s posebnimi potrebami,
* domovom za učence in dijaškim domovom za vzgojno dejavnost,
* poklicnim, srednjim tehniškim in drugim strokovnim šolam,
* gimnazijam in
* višjim strokovnim šolam.

Iz sredstev državnega proračuna se zagotavljajo tudi sredstva za kritje materialnih stroškov:

* nadomestila stroškov delavcem v skladu s kolektivno pogodbo,
* nabavo učil in učnih pripomočkov opredeljenih kot drobni inventar,
* potrošni material za pripravo in izvedbo pouka,
* stroške obveznih ekskurzij,
* oskrbo otrok in mladostnikov s posebnimi potrebami v skladu z odločbo o usmeritvi,
* prevoze učencev s posebnimi potrebami ob pouka prostih dnevih in
* prevoze predšolskih otrok.

Iz državnega proračuna se zagotavljajo tudi sredstva za investicije v poklicne, srednje tehniške in druge strokovne šole, gimnazije, šole oziroma zavode za vzgojo in izobraževanje otrok in mladostnikov s posebnimi potrebami, osnovne šole narodne skupnosti, višje strokovne šole, dijaške domove in druge šole, katerih ustanovitelj je država.

Če je ustanovitelj gimnazije mestna občina, sredstva iz prvega in tretjega odstavka tega člena v celoti ali v določenem deležu zagotavlja mestna občina v skladu s pogodbo, ki jo skleneta mestna občina in Vlada Republike Slovenije.

Iz državnega proračuna se zagotavljajo tudi sredstva za dejavnosti in naloge, ki so potrebne za opravljanje dejavnosti vzgoje in izobraževanja:

* del prispevkov za pokojninsko in invalidsko zavarovanje za vajence z učno pogodbo,
* prispevkeza invalidsko zavarovanje vajencev, dijakov in študentov višjih šol za primer nesreče pri praktičnem izobraževanju,
* sredstva za pripravo in za subvencioniranje cene učbenikov in učil za osnovno šolo, za šolstvo narodne skupnosti in za izobraževanje pripadnikov slovenskega naroda v zamejstvu in zdomstvu ter Romov,
* sredstva za subvencioniranje učbenikov z nizko naklado,
* sredstva za pripravo in izvedbo mature, zaključnega izpita ter za preverjanje znanja učencev ob koncu posameznih obdobij v osnovni šoli,
* sredstva za razvoj poklicnega izobraževanja in strokovnega izobraževanja, višjega strokovnega šolstva in srednjega splošnega izobraževanja,
* sredstva za izvedbo programa Urada Republike Slovenije za mladino,
* sredstva za raziskovalno, razvojno ter eksperimentalno dejavnost, strokovno izobraževanje in izpopolnjevanje strokovnih delavcev, informacijsko-dokumentacijsko in muzejsko dejavnost,
* sredstva za strokovna posvetovanja in delo strokovnih društev,
* sredstva za razvoj učne tehnologije,
* sredstva za šolo za ravnatelje,
* sredstva za dopolnilni pouk slo. jezika za otroke slovenskih delavcev na začasnem delu v tujini,
* sredstva za zaposlovanje in usposabljanje pripravnikov, za mednarodno sodelovanje, za delovanje šolskih knjižnic in mediotek ter učbeniških skladov. Pogoje uporabe učbenikov šol iz učbeniških skladov s strani učencev in dijakov ter kriterije in višino sofinanciranja uporabe določi minister s pravilnikom.
* sredstva za tekmovanja učencev, vajencev in dijakov ter študentov višjih šol in za posebne oblike dela z nadarjenimi,
* sredstva za štipendiranje za pedagoški poklic in za subvencioniranje šolnin,
* sredstva za mladinsko in za strokovno periodiko ter za subvencioniranje cene strokovne literature,
* sredstva za nagrado Republike Slovenije na področju šolstva,
* sredstva za šolsko televizijo in radio,
* sredstva za razvojno in svetovalno delo v vzgoji in izobraževanju,
* sredstva za obšolske dejavnosti učencev, vajencev in dijakov,
* sredstva za subvencioniranje prehrane za učence, vajence in dijake,
* sredstva za izobraževanje Romov,
* sredstva za mednarodno dejavnost,
* sredstva za učenje slovenščine za tujce, vključene v redno osnovnošolsko in srednješolsko izobraževanje,
* sredstva za poučevanje maternega jezika za tujce, vključene v redno osnovnošolsko in srednješolsko izobraževanje,
* sredstva za sofinanciranje plačil staršev, ki imajo v dijaškem domu hkrati vključenega več kot enega otroka,
* sredstva za podporo izobraževalne dejavnosti v zamejstvu,
* sredstva za delovanje strokovnih svetov,
* sredstva za raziskovalno in inovativno dejavnost učencev, dijakov, vajencev in študentov višjih šol,
* sredstva za obvezne zdravniške preglede dijakov, vajencev in študentov višje strokovne šole zaradi praktičnega pouka oziroma praktičnega izobraževanja,
* sredstva za izvedbo obravnave in postopkov usmerjanja otrok in mladostnikov s posebnimi potrebami v skladu z zakonom o usmerjanju otrok s posebnimi potrebami,
* sredstva za prevoze učencev osnovne šole in sredstva za varstvo vozačev, katerih pot v šolo je ogrožena zaradi velikih zveri.

Iz sredstev državnega proračuna se zagotavlja sredstva za subvencioniranje prevozov za dijake in študente višjih šol.

**FINANCIRANJE IZ SREDSTEV ZA LOKALNE SKUPNOSTI:**

Iz sredstev lokalne skupnosti se v skladu z normativi in standardi zagotavljajo sredstva za:

* plačilo stroškov za uporabo prostora in opreme OŠ in GŠ (glasbene šole),
* za nadomestila stroškov delavcem GŠ,
* prevoze učencev OŠ,
* investicijsko vzdrževanje nepremičnin in opreme OŠ in GŠ,
* dodatne dejavnosti OŠ,
* za investicije za OŠ, GŠ in organizacije za izobraževanje odraslih ter del sredstev za investicije v šolstvo narodne skupnosti.

Če je ustanovitelj javne gimnazije mestna občina, se zagotavljajo iz sredstev mestne občine sredstva za investicije, investicijsko vzdrževanje in del sredstev za materialne stroške v skladu s pogodbo.

**PRISPEVKI:**

Javna šola in šola s koncesijo ne more pridobivati sredstev iz prispevkov učencev, vajencev, dijakov, študentov višjih šol in odraslih, za izvajanje javno veljavnih programov, ki se financirajo iz proračunskih sredstev, razen za storitve, za katere je tako določeno z zakonom in za storitve, ki po izobraževalnem programu niso obvezne ali presegajo predpisane normative in standarde.

Javna šola oziroma šola s koncesijo določi prispevke za materialne stroške šole v naravi in za prehrano učencev, vajencev, dijakov in študentov višjih šol ter za drugo in nadaljnje opravljanje mature.

Za učence, vajence, dijake in študente višjih šol, ki zaradi socialnega položaja ne zmorejo v celoti plačati prispevkov iz prejšnjega odstavka, zagotovi sredstva država v skladu z normativi in standardi, ki jih določi minister.

Javna glasbena šola oziroma glasbena šola s koncesijo določi prispevek za materialne stroške osnovnega glasbenega izobraževanja, za katere ne zagotavlja sredstev lokalna skupnost.

Višino prispevkov določi šola v soglasju s šolsko upravo.

ZAGOTAVLJANJE SREDSTEV:

Javnim šolam se zagotavljajo sredstva v skladu z normativi in standardi oz. metodologijo za določanje obsega sredstev na udeleženca izobraževanja, ki jih določi minister.

Minister si pridobi mnenje pristojnega strokovnega sveta in reprezentativnih sindikatov na področju šolstva.

Minister določi posebne normative in standarde za vzgojo in izobraževanje:

* na območjih s posebnimi razvojnimi problemi,
* na narodno mešanih območjih,
* otrok Romov,
* otrok in mladostnikov s PP, ki potrebujejo prilagojeno izvajanje programov za predšolske otroke oz. izobraževalnih programov, prilagojene izobraževalne programe ali posebni program vzgoje in izobraževanja.

**NORMATIVI IN STANDARDI OBSEGAJO:**

* učno obveznost strokovnih delavcev,
* delovno oz. učno obveznost ravnatelja in pomočnika ravnatelja,
* merila za oblikovanje svetovalne službe,
* knjižnice,
* administrativno-računovodske in tehnične službe,
* merila za oblikovanje oddelkov in skupin in za vrednotenje materialnih stroškov ter standarde za prostor in opremo.

Koncesionarju se za opravljanje javne službe zagotavljajo sredstva v skladu s pogodbo.

**POGOJI ZA FINANCIRANJE ZASEBNIH ŠOL:**

Zasebnim šolam, ki izvajajo javno veljavne programe osnovnošolskega izobraževanja, osnovnega glasbenega izobraževanja, srednjega poklicnega in strokovnega izobraževanja ali gimnazijam pripadajo sredstva iz državnega proračuna oziroma proračuna lokalne skupnosti, če izpolnjujejo naslednje pogoje:

* da glasbena šola v vzgojno-izobraževalnem glasbenem programu izvaja pouk najmanj treh orkestrskih inštrumentov in ima vpisanih najmanj 35 učencev,
* da imajo zaposlene oziroma drugače zagotovljene učitelje oziroma vzgojitelje, potrebne za izvedbo javno veljavnega programa v skladu z zakonom in drugimi predpisi.

Zasebni šoli, ki izvaja programe iz prvega odstavka tega člena, se za izvedbo programa zagotavlja 85 % sredstev, ki jih država oziroma lokalna skupnost zagotavlja za izvajanje programa javne šole. Zasebnim šolam ne pripadajo sredstva za naložbe, investicijsko vzdrževanje in opremo.

Zasebne šole lahko sodelujejo na natečajih za učila in učne pripomočke, ki so namenjeni javnim šolam.

Izpolnjevanje pogojev iz prvega odstavka tega člena ugotavlja šolska uprava.

VAROVANJE JAVNE MREŽE:

Zasebni šoli ne pripadajo javna sredstva, če je zaradi vpisa v zasebno osnovno šolo ogrožen obstoj edine javne osnovne šole oz. je zaradi vpisa v zasebno glasbeno šolo ogrožen obstoj edine javne glasbene šole.

Zasebna šola, ki se financira iz javnih sredstev, se preneha financirati po pravnomočnosti odločbe, ki jo izda minister.

ŠOLNINA:

Za učenca in dijaka, ki ne presega materialnega cenzusa za pridobitev državne štipendije, lahko znaša šolnina največ 15 % sredstev, ki jih javni šoli za plače in materialne stroške zagotavlja država na učenca oz. dijaka.

OMEJITEV PLAČ:

Plače in drugi osebni prejemki delavcev v zasebni šoli, financirani iz javnih sredstev, se oblikujejo v skladu z zakonom, kolektivno pogodbo in drugimi predpisi, ki veljajo za javne šole.

Če se plače in drugi osebni prejemki oblikujejo v nasprotju s prejšnjim odstavkom, se financiranje iz državnega proračuna ukine.

ZAGOTOVITEV DOKONČANJA IZOBRAŽEVANJA:

Država je dolžna zagotoviti dokončanje izobraževanja otrok iz zasebne šole, ki zaradi prenehanja financiranja iz javnih sredstev ne izvaja več javno veljavnega programa.

**18 ZAPOSLENI V VRTCU IN ŠOLI**

Vzgojno-izobraževalno in drugo strokovno delo v javnem vrtcu oz. šoli opravljajo:

* vzgojitelji,
* pomočniki vzgojiteljev,
* učitelji,
* predavatelji višjih šol,
* svetovalni delavci,
* knjižničarji,
* drugi strokovni delavci, ki z njimi sodelujejo pri izvajanju strokovnih nalog.

Strokovni delavci izvajajo vzgojno-izobraževalno delo v skladu z zakonom in javno veljavnimi programi tako, da zagotavljajo objektivnost, kritičnost in pluralnost ter so pri tem strokovno avtonomni.

Strokovni delavci morajo:

* obvladati slovenski knjižni jezik,
* imeti ustrezno izobrazbo,
* opravljen strokovni izpit.

Znanje slovenskega knjižnega jezika se preverja pri strokovnem izpitu. Pri učiteljih, ki niso diplomirali na slovenskih univerzah, se znanje slovenskega knjižnega jezika preverja ob prvi namestitvi.

Izobrazbo za strokovne delavce in stopnjo izobrazbe določi minister, potem, ko si je pridobil mnenje pristojnega strokovnega sveta.

Ustrezne delovne izkušnje ter kriterije za vidne dosežke na strokovnem področju za pridobitev naziva predavatelj višje šole določi Strokovni svet Republike Slovenije za poklicno in strokovno izobraževanje.

Strokovna, administrativna, tehnična in druga dela opravljajo delavci, določeni s sistemizacijo delovnih mest, ki morajo:

* imeti izobrazbo, določeno s sistemizacijo delovnih mest,
* obvladati morajo slovenski jezik,
* v vrtcih oz. šolah na narodno mešanih območjih, ki se ustanovijo za dvojezično vzgojo in izobraževanje, pa tudi jezik narodne skupnosti.

Če si na določenem področju ni mogoče pridobiti s tem zakonom določene stopnje izobrazbe, minister lahko določi, da vzgojno-izobraževalno delo opravljajo strokovni delavci, ki nimajo ustrezne strokovne izobrazbe, izkazujejo pa pomembne dosežke v svojem poklicu.

**OSNOVNA ŠOLA:**

Strokovni delavci v javni osnovni šoli so:

* učitelj (izobrazbo 2. stopnje + pedagoško izobrazbo),
* šolski svetovalni delavec (izobrazbo 2. stopnje + pedagoško izobrazbo),
* knjižničar (izobrazbo 2. stopnje + pedagoško izobrazbo),
* laborant (najmanj srednjo/strokovno izobrazbo + pedagoško-andragoško izobrazbo),
* drugi strokovni delavci.

Učitelj, knjižničar in svetovalni delavec morajo imeti izobrazbo ustrezne smeri, pridobljeno po študijskih programih za pridobitev izobrazbe druge stopnje oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje in pedagoško izobrazbo.

Drugi učitelj v prvem razredu pa ima lahko tudi izobrazbo, pridobljeno s študijskim programom za pridobitev izobrazbe prve stopnje oz. raven izobrazbe, pridobljene po študijskih programih, ki v skladu z zakonom ustreza izobrazbi prve stopnje ustrezne smeri in pedagoško izobrazbo.

Učitelj v oddelkih podaljšanega bivanja je lahko, kdor izpolnjuje pogoje za učitelja ali svetovalnega delavca.

Laborant mora imeti najmanj srednjo oz. srednjo strokovno izobrazbo in pedagoško-andragoško izobrazbo.

Drugi strokovni delavci morajo imeti izobrazbo ustrezne smeri pridobljeno po študijskih programih za pridobitev izobrazbe druge stopnje oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, ustrezne smeri.

**GLASBENA ŠOLA:**

Strokovni delavci v javni glasbeni šoli so:

* Učitelj (izobrazbo 2. stopnje + pedagoško-andragoško izobrazbo),
* korepetitor (izobrazbo 2. stopnje + pedagoško-andragoško izobrazbo),
* knjižničar (izobrazbo 2. stopnje + pedagoško-andragoško izobrazbo).

Strokovni delavci morajo imeti pridobljeno izobrazbo ustrezne smeri po študijskih programih za pridobitev izobrazbe druge stopnje oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, in pedagoško-andragoško izobrazbo.

**POKLICNA IN STROKOVNA ŠOLA:**

Strokovni delavci v javni poklicni oz. strokovni šoli so:

* + učitelj splošno-izobraževalnih predmetov (izobrazbo 2. stopnje + pedagoško-andragoško izobrazbo),
  + učitelj strokovno-teoretičnih predmetov (izobrazbo 1. stopnje + pedagoško-andragoško izobrazbo),
  + učitelj praktičnega pouka in veščin (srednjo strokovno izobrazbo + 3 leta delovnih izkušenj + pedagoško- andragoško izobrazbo/mojstrski izpit),
  + mojstri (mojstrski izpit),
  + svetovalni delavec (izobrazbo 2. stopnje + pedagoško-andragoško izobrazbo),
  + knjižničar (izobrazbo 2. stopnje + pedagoško-andragoško izobrazbo),
  + laborant (srednjo poklicno/strokovno izobraževanje + pedagoško-andragoško izobrazbo),
  + organizator interesnih dejavnosti (izobrazbo najmanj 1. stopnje + pedagoško-andragoško izobrazbo),
  + drugi strokovni delavci.

Učitelj splošno-izobraževalnih predmetov mora imeti izobrazbo ustrezne smeri, pridobljeno po študijskih programih za pridobitev izobrazbe druge stopnje oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, in pedagoško-andragoško izobrazbo.

Učitelj strokovno-teoretičnih predmetov mora imeti izobrazbo ustrezne smeri, pridobljeno najmanj po študijskih programih za pridobitev izobrazbe prve stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi prve stopnje, in pedagoško-andragoško izobrazbo.

Učitelj praktičnega pouka in veščin mora imeti najmanj srednjo strokovno izobrazbo ustrezne smeri, najmanj 3 leta ustreznih delovnih izkušenj in pedagoško-andragoško izobrazbo ali opravljen mojstrski izpit.

Mojster mora imeti opravljen mojstrski izpit v skladu z zakonom.

Svetovalni delavec in knjižničar morata imeti izobrazbo ustrezne smeri, pridobljeno po študijskih programih za pridobitev izobrazbe druge stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, in pedagoško-andragoško izobrazbo.

Drugi strokovni delavci morajo imeti ustrezno izobrazbo, in sicer:

* + *organizator izobraževanja odraslih* izobrazbo ustrezne smeri, pridobljeno po študijskih programih za pridobitev izobrazbe druge stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, ustrezne smeri, in pedagoško-andragoško izobrazbo,
  + *organizator interesnih dejavnosti* mora imeti izobrazbo ustrezne smeri, pridobljeno po študijskih programih za pridobitev izobrazbe najmanj prve, in pedagoško-andragoško izobrazbo,
  + *organizator delovne prakse in organizator praktičnega izobraževanja v delovnem procesu oz. organizator praktičnega pouka v delovnem procesu* najmanj višjo strokovno izobrazbo ustrezne smeri in pedagoško-andragoško izobrazbo,
  + *vodja posestva* najmanj višjo strokovno izobrazbo ustrezne smeri in pedagoško-andragoško izobrazbo,
  + *vodja centrale učnega podjetja in strokovni delavec v centrali* izobrazbo ustrezne smeri, pridobljeno po študijskih programih za pridobitev izobrazbe najmanj prve stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi prve stopnje, in pedagoško-andragoško izobrazbo,
  + *laborant in organizator praktičnega pouka* najmanj srednjo ali srednjo strokovno izobrazbo ustrezne smeri in pedagoško-andragoško izobrazbo.

**GIMNAZIJA:**

Strokovni delavci v javnih gimnazijah so:

* + učitelji splošno-izobraževalnih predmetov (izobrazbo 2. stopnje + pedagoško-andragoško izobrazbo),
  + učitelji strokovno-teoretičnih predmetov (izobrazbo 2. stopnje + pedagoško-andragoško izobrazbo),
  + tuji učitelji (izobrazbo 2. stopnje + pedagoško-andragoško izobrazbo),
  + svetovalni delavci (izobrazbo 2. stopnje + pedagoško-andragoško izobrazbo),
  + knjižničarji (izobrazbo 2. stopnje + pedagoško-andragoško izobrazbo),
  + korepetitorji,
  + organizatorji obveznih izbirnih vsebin (izobrazbo 2. stopnje + pedagoško-andragoško izobrazbo),
  + drugi strokovni delavci.

Učitelji splošnoizobraževalnih in strokovnoteoretičnih predmetov in tuji učitelji ter korepetitorji morajo imeti izobrazbo ustrezne smeri, pridobljeno po študijskih programih za pridobitev izobrazbe druge stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, in pedagoško-andragoško izobrazbo.

Svetovalni delavec in knjižničar morata imeti izobrazbo ustrezne smeri pridobljeno po študijskih programih za pridobitev izobrazbe druge stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, in pedagoško-andragoško izobrazbo.

Drugi strokovni delavci morajo imeti ustrezno izobrazbo, in sicer:

* *organizator izobraževanja odraslih* izobrazbo ustrezne smeri pridobljeno po študijskih programih za pridobitev izobrazbe druge stopnje oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje in pedagoško-andragoško izobrazbo,
* *organizator obveznih izbirnih vsebin* mora imeti izobrazbo ustrezne smeri, pridobljeno po študijskih programih za pridobitev izobrazbe druge stopnje oz. izobrazbo strokovnoteoretičnih predmetov v gimnazijah,
* *laborant* najmanj srednjo ali srednjo strokovno izobrazbo ustrezne smeri in pedagoško-andragoško izobrazbo.

**DOM ZA UČENCE IN DIJAŠKI DOM:**

Strokovni delavci v javnem domu za učence in dijaškem domu so:

* vzgojitelj,
* svetovalni delavec,
* knjižničar in
* drugi strokovni delavci.

Vzgojitelj mora imeti izobrazbo ustrezne smeri, pridobljeno po študijskih programih za pridobitev izobrazbe najmanj prve stopnje, oziroma raven izobrazbe, pridobljeno po študijskih programih, ki v skladu z zakonom ustreza izobrazbi prve stopnje, in pedagoško-andragoško izobrazbo.

Svetovalni delavec in knjižničar morata imeti izobrazbo ustrezne smeri, pridobljeno po študijskih programih za pridobitev izobrazbe druge stopnje, oziroma raven izobrazbe, pridobljeno po študijskih programih, ki v skladu z zakonom ustreza izobrazbi druge stopnje, in pedagoško-andragoško izobrazbo.

**ŠOLE IN ZAVODI ZA OTROKE S PP:**

Strokovni delavci v šolah in zavodih za izvajanje programov vzgoje in izobraževanja za otroke in mladostnike s PP so:

* + Učitelji (izobrazbo 2. stopnje + specialno-pedagoško izobrazbo),
  + Vzgojitelji (izobrazbo 2. stopnje + specialno-pedagoško izobrazbo),
  + svetovalni delavci (izobrazbo 2. stopnje + pedagoško-andragoško/specialno-pedagoško izobrazbo),
  + knjižničarji (izobrazbo 2. stopnje + pedagoško-andragoško/specialno-pedagoško izobrazbo),
  + drugi strokovni delavci.

Učitelj, laborant in drugi strokovni delavci v prilagojenih izobraževalnih programih morajo imeti izobrazbo, predpisano za učitelje, laborante in druge strokovne delavce šol, in specialno-pedagoško izobrazbo.

Vzgojitelj mora imeti izobrazbo ustrezne smeri, pridobljeno po študijskih programih za pridobitev izobrazbe druge stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, in specialno pedagoško izobrazbo.

Učitelj predmetov ali področij v posebnih programih vzgoje in izobraževanja za otroke in mladostnike s PP mora imeti izobrazbo ustrezne smeri pridobljeno po študijskih programih za pridobitev izobrazbe druge stopnje oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje in specialno pedagoško izobrazbo.

Učitelj praktičnega izobraževanja v posebnem programu vzgoje in izobraževanja za otroke in mladostnike s PP mora imeti najmanj srednjo ali srednjo strokovno izobrazbo ustrezne smeri in specialno pedagoško izobrazbo.

Svetovalni delavec in knjižničar morata imeti izobrazbo ustrezne smeri, pridobljeno po študijskih programih za pridobitev izobrazbe druge stopnje, oz. raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, in pedagoško-andragoško ali specialno pedagoško izobrazbo.

Delavci, ki opravljajo zdravstvene in socialno-varstvene storitve, morajo imeti izobrazbo, predpisano z zakoni, ki urejajo ta področja.

**PEDAGOŠKA, PEDAGOŠKO-ANDROGOŠKA in SPECIALNO PEDAGOŠKA IZOBRAZBA:**

Pedagoško, pedagoško-andragoško oz. specialno pedagoško izobrazbo si pridobi, kdor opravi vse obveznosti:

* + v študijskem programu za pridobitev izobrazbe druge stopnje oz. v študijskem programu, ki v skladu z zakonom ustreza izobrazbi druge stopnje, po katerem se pridobi strokovni naslov magister profesor oz. profesor,
  + po študijskem programu, ki vključuje ustrezne strokovne vsebine.

Vključenost ustreznih pedagoško-andragoških znanj v študijskih programih ugotavlja Strokovni svet Republike Slovenije za splošno izobraževanje.

Kdor ni končal izobraževanja po visokošolskem študijskem programu za pridobitev izobrazbe, ki vključuje tudi pedagoško, pedagoško-andragoško oz. specialno pedagoško izobrazbo, si jo mora pridobiti po ustreznem javnoveljavnem študijskem programu za izpopolnjevanje.

Kdor ni končal izobraževanja po izobraževalnem programu poklicnega oz. strokovnega izobraževanja, ki vključuje tudi pedagoško, pedagoško-andragoško oz. specialno pedagoško izobrazbo, si jo mora pridobiti po izobraževalnem programu, ki ga sprejme minister na predlog Strokovnega sveta Republike Slovenije za splošno izobraževanje.

**GOSTUJOČI TUJI UČITELJ:**

Gostujoči tuji učitelj, ki v poklicnem in strokovnem izobraževanju, v gimnazijah ter v glasbenih šolah za določen čas opravlja dele programa ali sodeluje pri izvajanju osnovnošolskega programa, mora izpolnjevati pogoje, kakršni se zahtevajo za to delo v državi, iz katere prihaja.

**STROKOVNI IZPIT:**

Strokovni delavci opravljajo strokovni izpit v skladu s tem zakonom. Strokovni izpit je sestavni del pripravništva in se opravlja pred iztekom pripravniške dobe.

Strokovni delavci, ki so opravili pripravništvo in strokovni izpit po drugih predpisih, lahko opravljajo strokovni izpit po tem zakonu po preteku šestih mesecev dela v vrtcu oziroma šoli.

Strokovnim delavcem, ki imajo naziv visokošolskega učitelja, ni treba opravljati strokovnega izpita v skladu s tem zakonom. Podrobnejše določbe o strokovnem izpitu predpiše minister.

Strokovni delavci v vrtcih, šolah in zavodih, ki izvajajo programe za predšolske otroke, izobraževalne programe in posebni program vzgoje in izobraževanja za otroke in mladostnike s posebnimi potrebami, ki opravljajo zdravstveno oziroma socialno-varstveno dejavnost, opravljajo strokovni izpit v skladu z zakonom in drugimi predpisi, ki urejajo ta področja.

Pogoje, predpisane za strokovne delavce javnih vrtcev in šol, morajo izpolnjevati tudi strokovni delavci v zasebnih vrtcih in šolah, ki izvajajo javno veljavne programe.

Določba prejšnjega odstavka ne velja za vrtce in šole, ki izvajajo programe za predšolske otroke oziroma izobraževalne programe po posebnih pedagoških načelih.

**EVIDENCA STROKOVNEGA IZPITA:**

Evidenca o opravljenih strokovnih izpitih, ki jo vodi ministrstvo, pristojno za šolstvo, vsebuje:

* ime in priimek kandidata,
* datum, kraj in občino rojstva,
* podatke o izobrazbi,
* podatke o opravljenem strokovnem izpitu.

Dokumentacija, potrebna za opravljanje strokovnega izpita, se kandidatu po opravljenem izpitu vrne.

**19 IZOBRAŽEVANJE IN NAPREDOVANJE STROKOVNIH DELAVCEV IN RAVNATELJEV**

1. VZGOJITELJ,  
2. UČITELJ,  
3. ORGANIZATOR IZOBRAŽEVANJA,   
4. SVETOVALNI DELAVEC,  
5. KNJIŽNIČAR, lahko napredujejo v naziv mentor, svetovalec, svetnik  
6. RAVNATELJ,  
7. POMOČNIK RAVNATELJA,  
8. DIREKTOR,  
9. PREDAVATELJ VIŠJIH ŠOL

Strokovni delavci v vrtcih in šolah se strokovno izobražujejo in usposabljajo.

Pogoje, način in postopek strokovnega izobraževanja in usposabljanja ter napredovanja v nazive določi minister.

Naziv predavatelj višje šole podeli predavateljski zbor ustrezne višje strokovne šole po poprejšnjem soglasju Strokovnega sveta RS za poklicno in strokovno izobraževanje. Če predavateljski zbor še ni konstituiran ali je treba imenovati predavatelje za izobraževalni program, ki ga šola na novo uvaja, naziv podeli Strokovni svet RS za poklicno in strokovno izobraževanje. Postopek za pridobitev naziva določi minister.

V nazive po tem zakonu napredujejo tudi strokovni delavci, zaposleni v javnih zavodih, ki opravljajo vzgojno-izobraževalno delo oziroma svetovalno ali razvojno delo v zvezi z vzgojo in izobraževanjem.

Delavci, ki izvajajo prilagojene programe za predšolske otroke in posebne programe vzgoje in izobraževanja za otroke in mladostnike s posebnimi potrebami v socialno-varstvenih zavodih ob zaposlitvi na področju vzgoje in izobraževanja pridobijo strokovni naziv po postopku in pod pogoji, ki jih določi minister.

**RAVNATELJSKI IZPIT:**

Program za izobraževanje in usposabljanje za ravnateljski izpit in vsebino ravnateljskega izpita določi minister na predlog Strokovnega sveta Republike Slovenije za splošno izobraževanje.

Za ravnateljski izpit se lahko prizna tudi opravljen podiplomski študijski program, za katerega Strokovni svet Republike Slovenije za splošno izobraževanje ugotovi, da zagotavlja znanja, določena za ravnateljski izpit.

Javni zavod, ki je pooblaščen za izvajanje programa, 1x letno objavi razpis za vpis in določi roke za opravljanje ravnateljskega izpita.

**20 GOSPODARJENJE Z NEPREMIČNINAMI**

**PREMOŽENJSKI SKLADI:**

Za gospodarjenje z nepremičninami, ki so javna lastnina in se uporabljajo za opravljanje vzgoje in izobraževanja, lahko lokalna skupnost oziroma država ustanovi premoženjski sklad.

Premoženje sklada iz prejšnjega odstavka je sestavni del premoženjske bilance lokalne skupnosti oziroma države.

Sklad pridobiva sredstva:

* iz državnega proračuna,
* od najemnin iz sklenjenih pogodb,
* od daril, zapuščin, donacij in iz
* drugih virov.

Sredstva iz državnega proračuna se skladu zagotavljajo na podlagi letnega načrta.

**ŠOLSKI SKLADI:**

Šola ustanovi šolski sklad, iz katerega se financirajo dejavnosti, ki niso sestavina izobraževalnega programa, oziroma se ne financirajo iz javnih sredstev, nakup nadstandardne opreme, zviševanje standarda pouka in podobno. Sredstva iz šolskega sklada se lahko namenijo tudi za udeležbo otrok, učencev in dijakov iz socialno manj vzpodbudnih okolij na dejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se na ta način zagotavljajo enake možnosti. Upravičenci do kritja stroškov udeležbe na posameznih dejavnostih iz prejšnjega stavka so lahko tisti otroci, učenci oziroma dijaki, ki jim je priznana pravica do subvencije za malico v najvišjem deležu od cene malice ali pravica do znižanja plačila za programe vrtcev do največ tretjega dohodkovnega razreda po zakonu, ki ureja uveljavljanje pravic iz javnih sredstev. Če sredstva, namenjena iz šolskega sklada, ne zadoščajo za kritje udeležbe vseh možnih upravičencev, upravni odbor iz tretjega odstavka tega člena sredstva dodeli vsem upravičencem v enakem deležu. Izjemoma upravni odbor sredstva dodeli le enemu ali samo nekaterim možnim upravičencem, če oceni, da posebne okoliščine, ki niso bile predmet odločanja o pravici do subvencije za malico, to opravičujejo. Taka odločitev mora biti sprejeta soglasno.

Sklad iz prejšnjega odstavka pridobiva sredstva iz prispevkov staršev, donacij, zapuščin in iz drugih virov. Ne glede na ureditev v zakonu, ki ureja dohodnino, je upravičenec do največ 0,3 % donacije posameznega rezidenta iz namenitve dela dohodnine za posamezno leto lahko tudi šolski sklad oziroma sklad vrtca, ki sredstva iz sklada namenja tudi otrokom, učencem in dijakom iz socialno manj vzpodbudnih okolij, kot jih določa prejšnji odstavek. Šolski sklad oziroma sklad vrtca je uvrščen na seznam upravičencev do donacij iz naslova dohodnine v skladu z zakonom, ki ureja dohodnino. Ministrstvo, pristojno za šolstvo, ministrstvu, pristojnem za finance, enkrat letno zagotovi podatke o skladih, potrebne za namen priprave seznama upravičencev do donacij.

Sklad upravlja upravni odbor, ki ima predsednika in šest članov, od katerih so najmanj trije predstavniki šole. Svet staršev imenuje upravni odbor. Predstavnike šole predlaga svet šole.

Za delovanje sklada upravni odbor sprejme pravila. Sklad lahko ustanovi tudi vrtec.

**21 KAZENSKE DOLOČBE**

Nadzor nad izvrševanjem določb tega zakona izvaja inšpektor, pristojen za šolstvo, razen določb, ki se nanašajo na zaposlitev strokovnih delavcev, ki ga izvaja inšpektor, pristojen za delo.

Z globo od 500 do 4.500 eurov se kaznuje za prekršek pravna oseba, ki opravlja dejavnost vzgoje in izobraževanja, čeprav ne izpolnjuje pogojev za opravljanje te dejavnosti oziroma ni vpisana v razvid po tem zakonu.

Z globo od 500 do 4.500 eurov se kaznuje za prekršek pravna oseba, ki zaposli za nedoločen čas strokovnega delavca, ki ne izpolnjuje izobrazbenih pogojev.

Z globo 1.000 evrov se kaznuje za prekršek pravna oseba če vzgojno-izobraževalni zavod ne izobesi zastave na predpisan način. Z globo 500 evrov se kaznuje tudi odgovorna oseba pravne osebe, ki stori navedeni prekršek.

Z globo od 500 do 4.500 eurov se kaznuje za prekršek pravna oseba:

* če opravlja dejavnost v nasprotju s tem zakonom;
* če ne izvrši odločbe državnega organa;
* če pridobiva oziroma uporablja sredstva v nasprotju s tem zakonom.

Z globo od 150 do 4.100 evrov se kaznuje za prekršek tudi odgovorna oseba pravne osebe, ki stori prekršek iz prvega, drugega in četrtega odstavka tega člena.

Z globo 150 do 1.000 evrov se kaznuje ravnatelj oziroma direktor, ki ne odpravi pomanjkljivosti pri izvrševanju svojih pristojnosti, ugotovljenih z inšpekcijsko odločbo.

Z globo od 2.000 do 4.000 evrov se kaznuje za prekršek odgovorna oseba posameznik (zasebni učitelj oziroma vzgojitelj), ki opravlja dejavnost vzgoje in izobraževanja, čeprav ne izpolnjuje pogojev za opravljanje te dejavnosti oziroma ni vpisan v razvid po tem zakonu ali če izvaja dejavnost v nasprotju s tem zakonom.

Prekrška iz drugega odstavka in tretje alinee četrtega odstavka tega člena zastarata po preteku treh let od dneva, ko sta bila storjena.

**22 PREHODNE IN KONČNE DOLOČBE**

**FINANCIRANJE:**

Dokler ne bodo sprejeti izobraževalni programi po tem zakonu in zakonih za posamezna področja vzgoje in izobraževanja, se iz javnih sredstev zagotavljajo sredstva za izvajanje vzgojno-izobraževalnih programov, ki se izvajajo v javnih šolah in šolah s koncesijo, in sicer:

1. V osnovnem izobraževanju:

* program življenja in dela osnovne šole, vključno z uresničevanjem posebnih pravic pripadnikov italijanske in madžarske narodne skupnosti v skladu z zakonom,
* program vzgoje in izobraževanja otrok in mladostnikov z motnjami v razvoju v skladu z zakonom,
* program osnovnega glasbenega izobraževanja,
* dopolnilno izobraževanje otrok naših delavcev na začasnem delu v tujini in
* program osnovne šole za odrasle.

2. V srednjem izobraževanju:

* programi srednjega izobraževanja, vključno z uresničevanjem posebnih pravic pripadnikov italijanske in madžarske narodnosti v skladu z zakonom,
* program vzgoje in izobraževanja mladostnikov z motnjami v razvoju v skladu z zakonom,
* okvirni vzgojni program v dijaških domovih in
* matura.

Iz državnega proračuna se v dosedanjem obsegu zagotavljajo sredstva tudi:

a) za dejavnosti, potrebne za razvoj in učinkovito opravljanje vzgoje in izobraževanja, in sicer:

* raziskovalno in razvojno-proučevalno delo ter eksperimentalno dejavnost,
* stalno strokovno izobraževanje in izpopolnjevanje strokovnih delavcev,
* mednarodno sodelovanje,
* delovanje šolskih knjižnic,
* informacijsko-dokumentacijsko dejavnost in
* tekmovanja učencev, vajencev in dijakov v znanju;

b) in sredstva za:

* štipendiranje za pedagoške poklice,
* mladinsko periodiko in strokovno literaturo,
* pripravo učbenikov in učne tehnologije,
* subvencioniranje učbenikov z nizko naklado,
* nacionalno nagrado Republike Slovenije na področju šolstva,
* program šolske televizije in radia,
* izgradnjo in vzdrževanje prostora ter nabavo in vzdrževanje opreme,
* organizacijo in proučevanje izobraževanja odraslih,
* dogovorjeni program za izobraževanje odraslih,
* nezgodno in invalidsko zavarovanje dijakov,
* regresiranje prevozov učencev, vajencev in dijakov in
* subvencioniranje dejavnosti učencev, vajencev in dijakov v stanovskih organizacijah.

**FINANCIRANJE ZASEBNIH ŠOL:**

Zasebni šoli pripada tri leta po uveljavitvi tega zakona za posameznega učenca oziroma dijaka 100 % sredstev, ki jih država oziroma lokalna skupnost zagotavlja za plače in materialne stroške na učenca oziroma dijaka. Zasebne šole, ki jim je bila dodeljena koncesija pred uveljavitvijo tega zakona, se financirajo v skladu s koncesijsko pogodbo.

**USKLADITEV ORGANIZACIJE VRTCEV:**

Ustanovitelji vrtca uskladi organizacijo vrtca s tem zakonom najkasneje do začetka šolskega leta, v katerem se bo začel izvajati program 9-letne osnovne šole v vseh osnovnih šolah v državi.

**USKLADITEV AKTOV:**

Ustanovitelji vrtcev, ki jih je treba preoblikovati v skladu s tem zakonom, in ustanovitelji šol uskladijo akte o ustanovitvi z določbami tega zakona najkasneje v enem letu po njegovi uveljavitvi.

S sprejemom aktov o ustanovitvi iz prejšnjega odstavka prenehajo veljati ustanovitveni akti oziroma splošni pogoji poslovanja javnih vrtcev oziroma šol.

Vrtci oziroma šole se vpišejo v razvid po tem zakonu najkasneje v enem letu po njegovi uveljavitvi.

**USKLADITEV PROGRAMOV VZGOJE IN IZOBRAŽEVANJA:**

Ustanovitelji zasebnih šol uskladijo programe vzgoje in izobraževanja s tem zakonom najkasneje v štirih letih po uveljavitvi tega zakona.

Če ustanovitelj zasebne šole, ki ima sklenjeno koncesijsko pogodbo, ne izpolni obveznosti iz prvega odstavka tega člena, se koncesijska pogodba razdre po samem zakonu.

Ne glede na določbo prejšnjega odstavka ostanejo v primerih iz 138. člena tega zakona v veljavi določbe koncesijske pogodbe, ki urejajo financiranje zasebnih šol iz javnih sredstev.

Ne glede na določbo 18. člena tega zakona objavi ministrstvo javno veljavne programe, ki se bodo začeli izvajati v šolskem letu 1996/97, najkasneje do začetka šolskega leta.

**23 VSEBINA ZAKONA O ŠOLSKI PREHRANI**

Ta zakon ureja organizacijo šolske prehrane za učenke in učence ter dijakinje in dijake pravico učencev in dijakov do subvencije za šolsko prehrano ter nadzor nad izvajanjem tega zakona.

Ta zakon se uporablja za osnovne in srednje šole ter za osnovne in srednje šole v okviru zavodov za vzgojo in izobraževanje otrok in mladostnikov s posebnimi potrebami v RS, ki izvajajo javno veljavne vzgojno-izobraževalne programe. Ta zakon se ne uporablja za udeležence v programih izobraževanja odraslih.

Cilji tega zakona so, da se:

* ob upoštevanju načel trajnostne potrošnje zagotavlja kakovostna šolska prehrana, s katero se vpliva na optimalni razvoj učencev in dijakov, na razvijanje zavesti o zdravi prehrani in kulturi prehranjevanja, na vzgajanje in izobraževanje za odgovoren odnos do sebe, svojega zdravja in okolja ter omogoči učencem in dijakom dostopnost do zdrave šolske prehrane;
* učencem in dijakom iz socialno manj vzpodbudnih okolij zagotavljajo enake možnosti pri doseganju ciljev iz prejšnje alineje.

**24 ORGANIZACIJA ŠOLSKE PREHRANE**

Šolsko prehrano organizirajo šole tako, da izvedejo nabavo živil, pripravo, razdeljevanje obrokov, vodijo potrebne evidence, izvajajo vzgojno-izobraževalne dejavnosti, povezane s prehrano in drugo.

Šola lahko nabavo, pripravo ter razdeljevanje obrokov s pogodbo prenese na drug vzgojno-izobraževalni zavod. Vzgojno-izobraževalni zavod, ki prevzame izvajanje navedenega dela dejavnosti šolske prehrane, je to dolžan izvajati pod pogoji in na način, določen s tem zakonom.

Izjemoma lahko šola nabavo, pripravo in razdeljevanje obrokov s pogodbo prenese na zunanjega izvajalca po določbah zakona, ki ureja javno naročanje. Pred uvedbo postopka za izbiro zunanjega izvajalca mora šola pridobiti soglasje sveta šole.

Zunanji izvajalci iz tretjega odstavka tega člena so lahko osebe javnega prava, ki ne opravljajo vzgojno-izobraževalne dejavnosti, ali osebe zasebnega prava.

Ravnatelj oziroma direktor lahko imenuje skupino za prehrano, ki daje mnenja in predloge glede šolske prehrane.

**PRIJAVA NA ŠOLSKO PREHRANO:**

Prijavo na šolsko prehrano šoli oddajo starši, skrbniki in druge osebe, pri katerih so posamezni učenci oz. dijaki v oskrbi. Prijava se praviloma odda v mesecu juniju za prihodnje šolsko leto. Odda se lahko tudi kadarkoli med šolskim letom. Prijava na šolsko prehrano se vloži na obrazcu, ki ga predpiše minister, in se hrani do konca šolskega leta, za katero je bila oddana. Prijava se lahko kadarkoli prekliče, velja z naslednjim dnem po njegovem prejemu.

**ODJAVA POSAMEZNIH OBROKOV:**

Posamezni obrok šolske prehrane se lahko odjavi. Starši lahko v prijavi na šolsko prehrano podajo izjavo, da obveznost odjave posameznega obroka prenašajo na dijaka. Posamezni obrok za učenca oz. dijaka, ki je odsoten od pouka zaradi sodelovanja pri športnih, kulturnih in drugih tekmovanjih ter srečanjih, na katerih sodeluje v imenu šole, odjavi šola.

Posamezni obrok je pravočasno odjavljen, če se ga odjavi vsaj en delovni dan prej, in sicer do ure, ki jo določi šola. Šola lahko v pravilih šolske prehrane opredeli kot pravočasno tudi odjavo za isti dan, in sicer do ure, ki jo določi.

**OBVEZNOSTI UČENCEV/DIJAKOV IN STARŠEV:**

S prijavo na šolsko prehrano nastopi dolžnost učenca ali dijaka oz.staršev, da bo:

* + spoštoval pravila šolske prehrane,
  + pravočasno odjavil posamezni obrok skladno s pravili šolske prehrane,
  + šoli plačal prevzete in nepravočasno odjavljene obroke.

**PRAVILA ŠOLSKE PREHRANE:**

Šola s pravili šolske prehrane določi natančnejše postopke, ki zagotavljajo:

* + evidentiranje,
  + nadzor nad koriščenjem obrokov,
  + določi čas in način odjave posameznega obroka,
  + ravnanje z neprevzetimi obroki,
  + načine seznanitve učencev oz. dijakov in staršev.

Če na šoli deluje skupina za prehrano, se s pravili šolske prehrane določi njeno sestavo, število članov in mandat.

Predlog pravil šolske prehrane pripravi ravnatelj in ga obravnavajo svet staršev, učiteljski zbor ter učenci oz. dijaki. Pravila sprejme svet šole. Pravila šolske prehrane so lahko sestavni del obstoječih šolskih pravil.

**25 SUBVENCIONIRANJE ŠOLSKE PREHRANE IN POSTOPEK DODELJEVANJA SUBVENCIJE**

Iz državnega proračuna se zagotavljajo sredstva za subvencioniranje ene malice dnevno na učenca in dijaka iz socialno manj vzpodbudnega okolja.

Iz državnega proračuna se zagotavljajo tudi sredstva za subvencioniranje enega kosila dnevno na učenca iz socialno manj vzpodbudnega okolja.

**UPRAVIČENCI DO SUBVENCIJE ZA MALICO OZ. KOSILO:**

Upravičenci do subvencije za malico so tisti učenci in dijaki, do subvencije za kosilo pa tisti učenci, ki jim je po zakonu, ki ureja uveljavljanje pravic iz javnih sredstev, ta pravica priznana.

Učenci imajo pravico do subvencije za malico oz. kosilo za vsak dan prisotnosti pri pouku in drugih dejavnostih obveznega programa v skladu s šolskim koledarjem.

Dijaki imajo pravico do subvencije za malico za vsak dan prisotnosti pri pouku, strokovnih ekskurzijah, športnih in kulturnih dnevih ter obveznem delu obveznih izbirnih vsebin, ki jih izvaja šola, v skladu s šolskim koledarjem.

Učenec oz. dijak, ki se zaradi bolezni oz. izrednih okoliščin ne more pravočasno odjaviti oz. prevzeti obroka, pravico do subvencije za malico oz. kosilo za prvi dan odsotnosti.

**26 NADZOR**

**NOTRANJI NADZOR:**

Ravnatelj je dolžan preverjati izpolnjevanje dogovorjenih dolžnosti zunanjega izvajalca oz. drugega vzgojno-izobraževalnega zavoda.

Na ugotovljene kršitve mora ravnatelj zunanjega izvajalca oz. drug vzgojno-izobraževalni zavod pisno opozoriti in zahtevati odpravo kršitev.

Če se kršitve kljub opozorilu ne odpravijo v roku, ki je določen s pogodbo oz. dogovorom, lahko šola pogodbo oz. dogovor razdre.

**ZUNANJI NADZOR:**

Inšpektorat Republike Slovenije za šolstvo in šport izvaja nadzor nad šolami glede organizacije in opravljanja dejavnosti šolske prehrane, v okviru svojih pristojnosti pa nadzor izvajajo tudi drugi inšpekcijski organi ministrstev:

* proračunska inšpekcija glede poslovanja in namenske porabe sredstev po tem zakonu,
* informacijski pooblaščenec glede izvajanja določb tega zakona, ki se nanašajo na varovanje osebnih podatkov.

**27 DELOVNA RAZMERJA**

Z zakonom ali kolektivno pogodbo na ravni dejavnosti se lahko določi, da sklene pogodbo o zaposlitvi kot pripravnik, kdor prvič začne opravljati delo, ustrezno vrsti in ravni svoje strokovne izobrazbe, ter z namenom, da se usposobi za samostojno opravljanje dela v delovnem razmerju.

**POGODBA O ZAPOSLITVI:**

Za izvajanje vzgojno-izobraževalne dejavnosti lahko šola oz. vrtec sklene pogodbo o delu pod pogoji določenimi z zakonom, ki ureja obligacijska razmerja, če so bile izkoriščene vse možnosti za sklenitev pogodbe o zaposlitvi in je treba zagotoviti nemoteno izvajanje vzgojno-izobraževalne dejavnosti.

Pogodba o delu se lahko sklene le z delavcem, ki ima za opravljanje nalog, ki so predmet pogodbe, ustrezno stopnjo strokovne izobrazbe v skladu s tem zakonom in drugimi predpisi.

Pogodba o delu se lahko sklene največ v obsegu 1/3 s tem zakonom določene tedenske učne obveznosti in največ za obdobje 10 mesecev v šolskem letu.

S pogodbo o zaposlitvi se sklene delovno razmerje.

Pravice in obveznosti na podlagi opravljanja dela v delovnem razmerju in vključitev v socialno zavarovanje na podlagi delovnega razmerja, se začnejo uresničevati z dnem nastopa dela, dogovorjenim v pogodbi o zaposlitvi. Delodajalec je dolžan delavca prijaviti v obvezno pokojninsko, invalidsko, zdravstveno in zavarovanje za primer brezposelnosti v skladu s posebnimi predpisi in mu izročiti fotokopijo prijave v 15 dneh od nastopa dela.

Če datum nastopa dela ni določen, se kot datum nastopa dela šteje datum sklenitve pogodbe o zaposlitvi.

Pravice in obveznosti na podlagi opravljanja dela v delovnem razmerju in vključitev v socialno zavarovanje na podlagi delovnega razmerja se začnejo uresničevati z datumom nastopa dela tudi v primeru, če delavec tega dne iz opravičenih razlogov ne začne delati.

Opravičeni razlogi po tem zakonu, zaradi katerih delavec ne začne delati, so primeri, ko je delavec opravičeno odsoten z dela po zakonu ali kolektivni pogodbi, lahko pa jih s pogodbo o zaposlitvi določita tudi stranki sami.

Pogodba o zaposlitvi mora vsebovati:

* podatke o pogodbenih strankah z navedbo njunega prebivališča oziroma sedeža,
* datum nastopa dela,
* naziv delovnega mesta s kratkim opisom dela,
* kraj opravljanja dela,
* čas trajanje delovnega razmerja in določilo o načinu izrabe letnega dopusta, če je sklenjena pogodba za določen čas,
* določilo ali gre za pogodbo o zaposlitvi s polnim ali krajšim delovnim časom,
* določilo o dnevnem ali tedenskem delovnem času in razporeditvi delovnega časa,
* določilo o znesku osnovne plače delavca v eurih,
* določilo o drugih sestavinah plače delavca, plačilnem obdobju, plačilnem dnevu in o načinu izplačevanja plače,
* določilo o letnem dopustu oz. načinu določanja letnega dopusta,
* dolžino odpovednih rokov,
* navedbo kolektivnih pogodb, ki zavezujejo delodajalca oz. splošnih aktov delodajalca, ki določajo pogoje dela delavca.

**PRAVICE:**

Če delavec meni, da delodajalec ne izpolnjuje obveznosti iz delovnega razmerja ali krši katero od njegovih pravic iz delovnega razmerja, ima pravico pisno zahtevati, da delodajalec kršitev odpravi oziroma da svoje obveznosti izpolni.

Če delodajalec v roku osmih delovnih dni po vročeni pisni zahtevi delavca ne izpolni svoje obveznosti iz delovnega razmerja oziroma ne odpravi kršitve, lahko delavec v roku 30 dni od poteka roka za izpolnitev obveznosti oziroma odpravo kršitev s strani delodajalca, zahteva sodno varstvo pred pristojnim delovnim sodiščem.

Ugotovitev nezakonitosti odpovedi pogodbe o zaposlitvi, drugih načinov prenehanja veljavnosti pogodbe o zaposlitvi ali odločitev o disciplinski odgovornosti delavca lahko delavec zahteva v roku 30 dni od dneva vročitve oziroma od dneva, ko je zvedel za kršitev pravice, pred pristojnim delovnim sodiščem.

Ne glede na rok iz drugega odstavka tega člena, lahko delavec denarne terjatve iz delovnega razmerja uveljavlja neposredno pred pristojnim delovnim sodiščem.

Neizbrani kandidat, ki meni, da je bila pri izbiri kršena zakonska prepoved diskriminacije, lahko v roku 30 dni po prejemu obvestila delodajalca zahteva sodno varstvo pred pristojnim delovnim sodiščem.

**28 OBVEZNOSTI IN ODGOVORNOSTI IZ DELOVNEGA RAZMERJA**

**OPRAVLJANJE PRIPRAVNIŠTVA:**

Z zakonom ali kolektivno pogodbo na ravni dejavnosti se lahko določi, da sklene pogodbo o zaposlitvi kot pripravnik, kdor prvič začne opravljati delo, ustrezno vrsti in ravni svoje strokovne izobrazbe, ter z namenom, da se usposobi za samostojno opravljanje dela v delovnem razmerju.

**TRAJANJE PRIPRAVNIŠTVA:**

Pripravništvo lahko traja največ eno leto, če zakon ne določa drugače.

Pripravništvo se lahko sorazmerno podaljša, če pripravnik dela s krajšim delovnim časom od polnega, vendar največ za šest mesecev.

Trajanje pripravništva se podaljša za čas opravičene odsotnosti z dela, ki traja dlje kot 20 delovnih dni, razen za čas letnega dopusta.

Trajanje pripravništva se lahko na predlog mentorja skrajša, vendar le do polovice prvotno določenega trajanja.

**IZVAJANJE PRIPRAVNIŠTVA:**

V času trajanja pripravništva mora delodajalec pripravniku po programu zagotavljati usposabljanje za samostojno opravljanje dela.

Z zakonom, drugim predpisom ali kolektivno pogodbo na ravni dejavnosti se določi trajanje, potek pripravništva, program, mentorstvo in način spremljanja in ocenjevanja pripravništva.

Ob koncu pripravništva mora pripravnik opraviti izpit, ki je sestavni in zaključni del pripravništva in se opravlja pred iztekom pripravniške dobe.

**OMEJITEV ODPOVEDI PRIPRAVNIKU S STRANI DELODAJALCA:**

V času trajanja pripravništva delodajalec pripravniku ne sme odpovedati pogodbe o zaposlitvi, razen če so podani razlogi za izredno odpoved ali v primeru uvedbe postopka za prenehanje delodajalca ali prisilne poravnave.

**VOLONTERSKO PRIPRAVNIŠTVO:**

Če se pripravništvo v skladu s posebnim zakonom lahko opravlja, ne da bi delavec in delodajalec sklenila pogodbo o zaposlitvi (volontersko pripravništvo), se za pripravnika uporabljajo določbe tega zakona o trajanju in izvajanju pripravništva, omejenosti delovnega časa, odmorih in počitkih, povračilu stroškov v zvezi z delom, odškodninski odgovornosti ter zagotavljanju varnosti in zdravja pri delu v skladu s posebnim zakonom.

Pogodba o volonterskem opravljanju pripravništva mora biti sklenjena v pisni obliki.

**POSKUSNO DELO:**

V pogodbi o zaposlitvi se delavec in delodajalec lahko dogovorita o poskusnem delu.

Poskusno delo traja največ šest mesecev. Poskusno delo se lahko podaljša v primeru začasne odsotnosti z dela.

V času trajanja poskusnega dela lahko delavec redno odpove pogodbo o zaposlitvi.

Če delodajalec v času trajanja ali ob poteku poskusnega dela ugotovi, da delavec poskusnega dela ni uspešno opravil, lahko delavcu redno odpove pogodbo o zaposlitvi.

Delavec in delodajalec se lahko dogovorita o ustreznem denarnem povračilu namesto dela ali celotnega odpovednega roka v skladu s 96. členom tega zakona.

V času trajanja poskusnega dela lahko delodajalec delavcu odpove pogodbo o zaposlitvi tudi, če so podani razlogi za izredno odpoved ali zaradi postopka za prenehanje delodajalca ali prisilne poravnave.

Delavec je v primeru odpovedi pogodbe o zaposlitvi zaradi neuspešno opravljenega poskusnega dela upravičen do odpravnine, določene za primer redne odpovedi pogodbe o zaposlitvi iz poslovnih razlogov.

**29 UVELJAVLJANJE IN VARSTVO PRAVIC IZ DELOVNEGA RAZMERJA**

Če delavec meni, da delodajalec ne izpolnjuje obveznosti iz delovnega razmerja ali krši katero od njegovih pravic iz delovnega razmerja, ima pravico pisno zahtevati, da delodajalec kršitev odpravi oziroma da svoje obveznosti izpolni.

Če delodajalec v roku osmih delovnih dni po vročeni pisni zahtevi delavca ne izpolni svoje obveznosti iz delovnega razmerja oziroma ne odpravi kršitve, lahko delavec v roku 30 dni od poteka roka za izpolnitev obveznosti oziroma odpravo kršitev s strani delodajalca, zahteva sodno varstvo pred pristojnim delovnim sodiščem.

Ugotovitev nezakonitosti odpovedi pogodbe o zaposlitvi, drugih načinov prenehanja veljavnosti pogodbe o zaposlitvi ali odločitev o disciplinski odgovornosti delavca lahko delavec zahteva v roku 30 dni od dneva vročitve oziroma od dneva, ko je izvedel za kršitev pravice, pred pristojnim delovnim sodiščem.

Ne glede na rok iz drugega odstavka tega člena, lahko delavec denarne terjatve iz delovnega razmerja uveljavlja neposredno pred pristojnim delovnim sodiščem.

Neizbrani kandidat, ki meni, da je bila pri izbiri kršena zakonska prepoved diskriminacije, lahko v roku 30 dni po prejemu obvestila delodajalca zahteva sodno varstvo pred pristojnim delovnim sodiščem.

**ALTERNATIVNO REŠEVANJE SPOROV:**

Delavec in delodajalec se lahko v roku iz drugega odstavka prejšnjega člena dogovorita tudi za reševanje spora z mediacijo. Če mediacija ni uspešno zaključena najkasneje v roku 90 dni od sklenitve dogovora o mediaciji, lahko delavec v nadaljnjem roku 30 dni od neuspešno zaključene mediacije uveljavlja sodno varstvo pred delovnim sodiščem.

S kolektivno pogodbo se lahko določi arbitražo za reševanje individualnih delovnih sporov. V tem primeru mora kolektivna pogodba določati sestavo, postopek in druga vprašanja, pomembna za delo arbitraže.

Če je s kolektivno pogodbo, ki zavezuje delodajalca in delavca, predvidena arbitraža za reševanje individualnih delovnih sporov, se lahko delavec in delodajalec najkasneje v roku 30 dni od poteka roka za izpolnitev obveznosti oziroma odpravo kršitev s strani delodajalca sporazumeta o reševanju spora pred arbitražo.

Če arbitraža ne odloči v roku, določenem s kolektivno pogodbo, najkasneje pa v roku 90 dni, lahko delavec v nadaljnjem roku 30 dni zahteva sodno varstvo pred delovnim sodiščem.

**ZASTARANJE TERJATEV:**

Terjatve iz delovnega razmerja zastarajo v roku petih let.

**30 PLAČA**

**DOLOČANJE OSNOVNE PLAČE:**

Osnovna plača javnega uslužbenca je določena s plačnim razredom, v katerega je uvrščeno delovno mesto oziroma naziv, na katerega je javni uslužbenec razporejen oziroma, ki ga je pridobil z napredovanjem.

Osnovna plača funkcionarja je določena s plačnim razredom, v katerega je uvrščena posamezna funkcija oziroma s plačnim razredom, ki ga je funkcionar pridobil z napredovanjem, če funkcionar lahko napreduje v skladu z zakonom.

V aktih o sistemizaciji delovnih mest in nazivov pri uporabnikih proračuna je pri določanju in obračunu plač obvezna uporaba plačnih razredov po tem zakonu.

Plača je sestavljena iz:

* osnovne plače,
* dela plače za delovno uspešnost (če je to dogovorjeno s kolektivno pogodbo ali pogodbo o zaposlitvi),
* dodatkov (delo v oddelku Romov, mentorstvo pripravniku, delo v več kot dveh zavodih, za delo pomočnika ravnatelja, za delo vodje enote, psihofizične obremenitve in odgovornosti, težji delovni pogoji, za delovno dobo, manj ugoden delovni čas, izmensko delo, deljen delovnik, nočno delo, nadure, dežurstvo).

**UVRŠČANJE V PLAČILNE RAZREDE:**

Uvrstitev delovnih mest in nazivov v plačne razrede se opravi upoštevaje uvrstitev orientacijskih delovnih mest in nazivov. Uvrstitev ovrednotenih orientacijskih delovnih mest in nazivov v plačne razrede se določi s kolektivno pogodbo za javni sektor.

Delovna mesta oziroma nazivi v plačnih skupinah D, E, F, G, H, J in K ter v plačnih podskupinah C1, C2, C3, C5 in C6 se uvrščajo v plačne razrede s kolektivno pogodbo dejavnosti, v plačni skupini C4 z uredbo in v plačni skupini I z uredbo ali s kolektivnimi pogodbami.

Ne glede na določbo drugega odstavka tega člena se delovna mesta oziroma nazivi v plačni podskupini C1, razen v državnem tožilstvu in državnem pravobranilstvu, uvrščajo v plačne razrede z aktom državnega organa, upoštevaje uvrstitev primerljivih delovnih mest in nazivov plačne skupine C v kolektivni pogodbi dejavnosti.

Delovna mesta oziroma nazivi se v sistemizacijah uvrščajo v plačne razrede v skladu z uvrstitvijo v kolektivni pogodbi za javni sektor in kolektivno pogodbo, ki velja za uporabnika proračuna. Če je v sistemizaciji predvideno delovno mesto oziroma naziv, ki ga ureja kolektivna pogodba za drugo dejavnost, se v sistemizaciji upošteva uvrstitev v plačni razred iz te kolektivne pogodbe.

Delovna mesta javnih uslužbencev v javnem zavodu RTV Slovenija se uvrščajo v plačne razrede s kolektivno pogodbo, ki jo skleneta v imenu delodajalca generalni direktor javnega zavoda in v imenu delojemalcev reprezentativni sindikati v javnem zavodu.

Ne glede na določbe tega člena se delovna mesta in nazivi v obveščevalnih in varnostnih službah, ki niso uvrščeni v plačne razrede s kolektivno pogodbo dejavnosti, uvrščajo v plačne razrede s splošnim aktom organa, h kateremu da soglasje vlada. Akt se ne objavi.

**NAPREDOVANJE V VIŠJI PLAČILNI RAZRED:**

Javni uslužbenec lahko na podlagi tega zakona na delovnem mestu oziroma v nazivu napreduje v višji plačni razred. O tem napredovanju odloča pristojni organ oziroma predstojnik.

Javni uslužbenci na delovnih mestih, kjer je mogoče tudi napredovanje v višji naziv, lahko v posameznem nazivu napredujejo največ za pet plačnih razredov, javni uslužbenci, kjer ni mogoče napredovati v naziv, lahko na delovnem mestu napredujejo največ za deset plačnih razredov. Če z napredovanjem na delovnih mestih, kjer je mogoče napredovanje v naziv, skupaj v vseh nazivih ni mogoče napredovanje za deset plačnih razredov, je v najvišjem nazivu mogoče napredovati za toliko plačnih razredov, da je doseženo napredovanje v nazivih skupno za deset plačnih razredov.

Javni uslužbenec lahko na podlagi tega zakona napreduje vsaka tri leta za en ali dva plačna razreda, če izpolnjuje predpisane pogoje. Za napredovalno obdobje se upošteva čas, ko je javni uslužbenec delal na delovnih mestih, za katere je predpisana enaka stopnja strokovne izobrazbe. Pristojni organ oziroma predstojnik najmanj enkrat letno preveri izpolnjevanje pogojev za napredovanje.

V primeru, da ima javni uslužbenec osnovno plačo določeno v skladu s prvim odstavkom 14. člena tega zakona, napreduje v skladu z določbami tega zakona.

Funkcionarji ne morejo napredovati v višji plačni razred, razen sodnikov, državnih tožilcev in državnih pravobranilcev, ki v skladu z zakoni, ki urejajo njihov položaj, lahko napredujejo v višji plačni razred v razponu plačnih razredov, določenih v prilogi 3 tega zakona.

Javni uslužbenci, ki so z uredbo ali aktom državnega organa razvrščeni na delovna mesta v plačni skupini B, ne napredujejo v višji plačni razred, se pa ocenjujejo.

Ne glede na določbo drugega odstavka tega člena lahko javni uslužbenci na vodstvenih delovnih mestih, ki so uvrščena v plačne razrede s kolektivnimi pogodbami, uredbami oziroma splošnimi akti, napredujejo za največ deset plačnih razredov.

O napredovanju odloča pristojni organ oz. predstojnik. Javni uslužbenci na delovnih mestih, kjer je mogoče tudi napredovanje v višji naziv, lahko v posameznem nazivu napredujejo največ za 5 plačnih razredov. Javni uslužbenci, kjer ni mogoče napredovati v naziv, lahko na delovnem mestu napredujejo največ za 10 plačnih razredov. Javni uslužbenec lahko napreduje vsaka 3 leta za 1 ali 2 plačna razreda, če izpolnjuje predpisane pogoje.

**POGOJI ZA NAPREDOVANJE:**

Pogoj za napredovanje javnih uslužbencev v višji plačni razred je delovna uspešnost, izkazana v napredovalnem obdobju in se ugotavlja mesečno.

Delovna uspešnost se ocenjuje glede na:

* rezultate dela,
* samostojnost, ustvarjalnost in natančnost pri opravljanju dela,
* zanesljivost pri opravljanju dela,
* kvaliteto sodelovanja in organizacijo dela.

Kriterije in merila za ugotavljanje delovne uspešnosti sprejema Svet zavoda.

**DODATKI K PLAČI:**

Javnim uslužbencem pripadajo:

* položajni dodatek,
* dodatek za delovno dobo,
* dodatek za mentorstvo,
* dodatek za specializacijo, magisterij ali doktorat, če to ni pogoj za zasedbo delovnega mesta,
* dodatek za dvojezičnost,
* dodatki za manj ugodne delovne pogoje, ki niso upoštevani v vrednotenju delovnega mesta, naziva,
* dodatki za nevarnost in posebne obremenitve, ki niso upoštevane v vrednotenju delovnega mesta, naziva,
* dodatki za delo v manj ugodnem delovnem času.

**DELOVNA USPEŠNOST:**

Javni uslužbenci so lahko upravičeni do:

* redne delovne uspešnosti,
* delovne uspešnosti iz naslova povečanega obsega dela in
* delovne uspešnosti iz naslova prodaje blaga in storitev na trgu.

Skupen obseg sredstev za plačilo redne delovne uspešnosti znaša najmanj 2 % in ne več kot 5 % letnih sredstev za osnovne plače. Skupen obseg sredstev za redno delovno uspešnost za plačilo ravnateljev, direktorjev in tajnikov se oblikuje in izkazuje ločeno.

Skupen obseg sredstev za vsako leto se za javne uslužbence določi s kolektivno pogodbo za javni sektor.

Del plače za redno delovno uspešnost pripada javnemu uslužbencu, ki je v obdobju, za katerega se izplačuje, pri opravljanju svojih rednih delovnih nalog dosegel nadpovprečne delovne rezultate. Ta del plače lahko letno znaša največ dve osnovni mesečni plači javnega uslužbenca, pri čemer se kot osnova upošteva višina osnovne plače javnega uslužbenca v mesecu decembru preteklega leta. Del plače za delovno uspešnost se izplača najmanj dvakrat letno, razen če ni s kolektivno pogodbo ali z aktom, izdanim na podlagi zakona, urejeno drugače.

Del plače za redno delovno uspešnost se javnemu uslužbencu določi na podlagi meril in kriterijev, dogovorjenih s kolektivno pogodbo za javni sektor.

Višino dela plače za redno delovno uspešnost ravnateljev, direktorjev in tajnikov določi organ, pristojen za njihovo imenovanje, na podlagi meril, ki jih določi pristojni minister.

**NADOMESTILO PLAČE:**

Delavcu pripada nadomestilo plače za čas odsotnosti z dela v naslednjih primerih:

* zaradi bolezni in poškodbe, ki ni povezana z delom;
* poklicne bolezni in nesreče pri delu;
* letnega dopusta in druge odsotnosti z dela;
* za praznik in dela prost dan po posebnem republiškem zakonu;
* odsotnosti z dela zaradi strokovnega izpopolnjevanja oz. izobraževanja;
* v drugih primerih, določenih z zakonom, kolektivno pogodbo ali splošnim aktom zavoda oz. delodajalca;
* v primeru odklonitve dela na delovnem mestu, če niso zagotovljeni varni delovni pogoji, pa to pomeni nevarnost za življenje in zdravje delavca ali otrok;
* v času stavke, če arbitražni svet ugotovi, da je bila stavka organizirana v skladu z zakonom in stavkovnimi pravili dejavnosti ter da je šlo za bistveno kršitev kolektivne pogodbe s strani delodajalca in so bile poprej izčrpane vse pogajalske možnosti.

V vseh navedenih primerih (razen zaradi bolezni in poškodbe, ki ni povezana z delom) pripada delavcu nadomestilo v višini 100 % osnove.

V primeru razen zaradi bolezni in poškodbe, ki ni povezana z delom pripada delavcu za čas, ko gre nadomestilo v breme zavoda oz. delodajalca nadomestilo v višini 80 % od osnove.

Osnova za izračun nadomestila je plača delavca, ki bi jo prejel za redni delovni čas v tekočem mesecu, če bi delal.

**ODSOTNOST Z DELA Z NADOMESTILOM PLAČE:**

Delavec je lahko odsoten z dela največ 7 delovnih dni s pravico do nadomestila plače v posameznem koledarskem letu, in sicer:

* 7 dni zaradi nege ožjega družinskega člana (zakonec, otroci, posvojenci in pastorki) v primerih, ko nima pravice do nadomestila plače za odsotnost zaradi nege družinskega člana po predpisih o zdravstvenem zavarovanju, in sicer na podlagi zdravniškega potrdila,
* 5 dni zaradi aktivnega sodelovanja pri kulturnih, športnih in podobnih prireditvah na državni ali mednarodni ravni in v primeru elementarnih nesreč,
* 3 dni zaradi sklenitve zakonske zveze, rojstva otroka, smrti ožjega družinskega člana in staršev, selitve v drugo stanovanje,
* 2 dni za poroko otroka,
* 1 dan zaradi smrti bližnjih sorodnikov (stari starši, brat, polbrat, sestra, polsestra, vnuk, vnukinja, tašča in tast), zaradi vpoklica k vojaškim vajam, ki trajajo nad 5 dni.

**ODSOTNOST Z DELA BREZ NADOMESTILA PLAČE:**

Delavec je lahko odsoten brez nadomestila plače do 30 delovnih dni v posameznem koledarskem letu pod pogojem, da odsotnost ne bo bistveno motila delovnega procesa.

Delavcu se odobri odsotnost zaradi:

* zasebnega potovanja,
* nege družinskega člana, ki ni medicinsko indicirana,
* zdravljenja na lastne stroške,
* strokovnega izpopolnjevanja, kadar delavec nima pravice do odsotnosti z nadomestilom osebnega dohodka,
* sodelovanja na kulturnih in športnih prireditvah,
* sodelovanja na kongresih, konferencah političnih strank in drugih organizacij,
* drug neodložljiv osebni opravek.

V primeru odsotnosti delavca z dela brez pravice do nadomestila osebnega dohodka, delavcu pravice in obveznosti iz delovnega razmerja mirujejo.

Delavcu, ki je na izobraževanju v lastnem interesu zavod lahko sofinancira šolnino oz. mu omogoča izobraževanje v skladu s svojimi možnostmi.

**DRUGI OSEBNI PREJEMKI:**

Regres za letni dopust:

Delavcem se izplača regres do konca junija tekočega leta v višini kot je določena s kolektivno pogodbo za negospodarske dejavnosti. Vsakemu delavcu, ki ima pravico do letnega dopusta, pripada regres za letni dopust tudi, če letnega dopusta ne izkoristi.

Regres za letni dopust izplača organizacija oz. delodajalec, pri kateri je delavec pridobil pravico do dopusta, razen če ni z novo organizacijo oz. delodajalcem drugače dogovorjeno.

Jubilejne nagrade:

Delavcu pripada jubilejna nagrada v višini:

* za 10 let delovne dobe 50 %
* za 20 let delovne dobe 75 %
* za 30 let delovne dobe 100 %

povprečne mesečne plače v gospodarstvu Republike Slovenije dosežene za pretekle 3 mesece pred izplačilom.

Odpravnina ob upokojitvi:

Delavcu ob upokojitvi pripada odpravnina v višini 3 povprečnih mesečnih plač na zaposlenega v Republiki Sloveniji oz. 3 njegovih zadnjih plač, če je to zanj ugodneje.

Če je zavod oz. delodajalec delavcu dokupil delovno dobo, je delavec upravičen do razlike odpravnine, v primeru, da so bila sredstva za dokup manjša od odpravnine.

Solidarnostne pomoči:

Delavcu oz. njegovi družini pripada solidarnostna pomoč v višini neto osnove določene na podlagi zakona o začasni določitvi osnove za določanje plač in drugih prejemkov iz delovnega razmerja, in sicer v naslednjih primerih:

* smrt delavca ali ožjega družinskega člana;
* težja invalidnost;
* daljša bolezen;
* elementarne nesreče ali požari.

**POVRAČILO STROŠKOV V ZVEZI Z DELOM:**

Prehrana med delom:

Delavcem se zagotovi prehrana med delom ali povračilo stroškov za prehrano med delom.

Regres za prehrano med delom mesečno znaša 10 % povprečne plače na zaposlenega v gospodarstvu RS za pretekle tri mesece.

Če je ekonomska cena zagotovljene prehrane nižja od zneska pripadajočega regresa za prehrano, so delavci upravičeni do plačila razlike.

Višina regresa je enaka za vse delavce.

Delavec ni upravičen do regresa za prehrano v času bolniške odsotnosti, dopusta, ko je na službenem potovanju in mu je zagotovljena dnevnica ali nadomestilo za druge opravičene odsotnosti.

Povračilo stroškov za službena potovanja:

Za službena potovanja doma in v tujini se povrnejo stroški po predloženih računih na osnovi potnega naloga.

Delavec je upravičen za potovanja po domovini do naslednje višine dnevnic:

* CELA DNEVNICA za vsakih 24 ur službenega potovanja in za službeno potovanje, ki je trajalo manj kot 24 in več kot 12 ur,
* POLOVIČNA DNEVNICA za službeno potovanje, ki je trajalo več kot 8 in manj kot 12 ur,
* ZNIŽANA DNEVNICA za službeno potovanje, ki je trajalo več kot 6 in manj kot 8 ur, če se je potovanje pričelo 2 uri pred začetkom delovnega časa ali končalo 2 uri po koncu delovnega časa.

Cela dnevnica za službeno potovanje v državi, brez stroškov za prenočišče, znaša 5 % povprečne plače v gospodarstvu Republike Slovenije, izplačane v zadnjem trimesečju. Polovična dnevnica znaša 50%, znižana 35% cele dnevnice. Regres za prehrano in dnevnica se med seboj izključujeta.

Stroški za prenočitev se delavcem priznajo v polnem znesku po priloženem računu, razen hotela de luxe kategorije. Stroški za prenočišče se delavcu povrnejo tudi brez predloženega računa, in sicer v višini zneska, ki predstavlja 30 % vrednosti dnevnice.

Za službena potovanja v tujino pripadajo delavcem dnevnice, kot jih določa odredba o izdatkih za službena potovanja in selitve v tujino oz. drugi veljavni predpis.

Terenski dodatek:

Terenski dodatek predstavlja povračilo stroškov delavcem za:

* prehrano,
* prenočevanje v času bivanja,
* dela na terenu, če je terensko delo organizirano izven sedeža podjetja in bivališča delavca.

Če traja delo na terenu dalj kot 3 dni (npr. šola v naravi) pripada delavcem terenski dodatek, če sta na terenu organizirana hrana in prenočišče (sicer ima pravico do povračila stroškov po potnem nalogu).

Znesek terenskega dodatka znaša 25 % cele dnevnice. Terenski dodatek in dnevnica se izključujeta.  
Plačilo za povečan obseg dela in terenski dodatek se ne izključujeta.

Kilometrina:

Nadomestilo stroškov za uporabo lastnega avtomobila za službene potrebe znaša 30 % cene super bencina za prevoženi kilometer.

Prevoz na delo in z dela:

Delavcu se nadomestijo stroški prevoza na delo in z dela v višini stroškov javnega prevoznega sredstva.

Do povračila so upravičeni vsi delavci, katerih bivališče je oddaljeno od delovnega mesta 1 km po najkrajši poti.

Če prevoz z javnim sredstvom ni možen, se delavcu prizna znižana kilometrina v višini 15 % cene super bencina.

Delavcu se priznajo stroški za prevoz na delo in z dela za vsak dan prisotnosti na delu.

Ločeno življenje:

Nadomestilo za ločeno življenje znaša mesečno 40 % povprečne plače izplačane na delavca v gospodarstvu Republike Slovenije za pretekle tri mesece.

Nadomestilo za ločeno življenje se izplačuje delavcu, ki je začasno razporejen na delo in strokovno izpopolnjevanje izven kraja stalnega bivališča njegove ožje družine.

Delavec ni upravičen do povračila za ločeno življenje, če odkloni primerno družinsko stanovanje ali če se je vselil v družinsko stanovanje, družine pa ni preselil.

**31 DELOVNI ČAS**

Delovni čas je efektivni delovni čas, čas dnevnega odmora med delom in čas upravičenih odsotnosti z dela v skladu z zakonom in kolektivno pogodbo.

Polni delovni čas je 40 ur tedensko. V polni delovni čas se šteje tudi čas, ko delavec sodeluje v organih upravljanja zavoda kot predstavnik zaposlenih oziroma v strokovnih organih zavoda.

Pred začetkom šolskega leta ravnatelj na podlagi predloga letnega delovnega načrta zavoda določi letni razpored delovnega časa za vse zaposlene in o tem pisno obvesti njih in sindikat, na v zavodu običajen način.

Zavod mora voditi evidenco delovnega časa v skladu s predpisi.

Delovni čas učitelja je neenakomerno razporejen. Če je neenakomerno razporejen ali začasno prerazporejen delovni čas ostalih strokovnih delavcev, se smiselno uporabljajo določbe te kolektivne pogodbe o razporeditvi delovnega časa učiteljev.

Pri neenakomerni razporeditvi delovnega časa se upošteva polni delovni čas kot povprečna delovna obveznost v 12 mesecih tekočega šolskega leta, to je od 1. septembra v tekočem koledarskem letu do 31. avgusta v naslednjem koledarskem letu.

Ravnatelj mora z individualnim letnim delovnim načrtom delo učitelja organizirati tako, da je ob izteku referenčnega obdobja povprečni polni delovni čas izravnan.

Polni delovni čas učitelja ne sme biti razporejen na manj kot štiri dni v tednu oziroma več kot pet zaporednih dni v tednu, razen če dela ni mogoče organizirati drugače zaradi nemotene izvedbe vzgojno-izobraževalnega dela in je tako določeno v letnem delovnem načrtu zavoda.

Če vzgojno-izobraževalnega dela ni mogoče organizirati drugače in je zato učitelju, ki ima neenakomerno razporejen delovni čas oziroma začasno prerazporejen delovni čas, v posameznem referenčnem obdobju izjemoma odrejeno delo preko povprečne delovne obveznosti v tem obdobju, se mu ta presežek izplača kot delo preko polnega delovnega časa.

Ravnatelj po koncu referenčnega obdobja obvesti učitelja o izrabi delovnega časa, upoštevaje letno razporeditev in začasne prerazporeditve delovnega časa, in o obsegu ur nadurnega dela.

Pri neenakomerni razporeditvi ali začasni prerazporeditvi delovnega časa učitelja tedenske učne obveznosti, določene z zakonom, ki ureja organizacijo in financiranje vzgoje in izobraževanja, ni dopustno neenakomerno razporediti.

V primeru začasne prerazporeditve delovnega časa, ki odstopa od individualnega letnega delovnega načrta učitelja iz 44.b člena te kolektivne pogodbe, mora ravnatelj o tem pisno obvestiti učitelja najmanj en dan pred prerazporeditvijo delovnega časa.

Pred začetkom šolskega leta ravnatelj na podlagi predloga letnega delovnega načrta zavoda za novo šolsko leto sprejme individualni letni delovni načrt za vsakega učitelja, v katerem opredeli obseg in razporeditve del in nalog v skladu s pogodbo o zaposlitvi.

Delovna obveznost učitelja obsega tedensko učno obveznost, določeno z zakonom, pripravo na pouk, popravljanje in ocenjevanje izdelkov ter drugo delo, potrebno za uresničitev izobraževalnega programa.

Učitelju, ki ima sklenjeno pogodbo o zaposlitvi za polni delovni čas, se za izvedbo učne obveznosti, priprav na pouk, popravljanja in ocenjevanja izdelkov (kakor izhaja iz Priloge 1, ki je sestavni del te kolektivne pogodbe) prizna v tednih trajanja pouka 33 ur na teden.

Drugo delo, potrebno za uresničitev izobraževalnega programa, obsega dela in naloge, ki so skupne vsem učiteljem in lahko trajajo najmanj 150 do največ 180 ur v šolskem letu. Učitelj izvaja tudi druga dela in naloge, potrebne za uresničitev izobraževalnega programa, ki se do zapolnitve polne delovne obveznosti učitelja določijo v individualnem letnem delovnem načrtu, kamor sodijo tudi naloge razrednika.

Z zakonom določena tedenska učna obveznost predstavlja največji tedenski dovoljeni obseg ur učne obveznosti, ki skupaj s pripravo na pouk, popravljanjem in ocenjevanjem izdelkov ter drugim delom predstavlja polno tedensko delovno obveznost učitelja.

V primerih in pod pogoji, ki jih določa zakon, ki ureja organizacijo in financiranje vzgoje in izobraževanja, ter v primeru, ko učitelj nadomešča krajšo začasno odsotnost učitelja in se nadomeščanje izvaja kot ura pouka, je dopustno učitelju določiti ure dodatne tedenske učne obveznosti.

Učna obveznost dnevno ne sme presegati 7 ur pouka.

Dodatna tedenska učna obveznost ni delo preko polnega delovnega časa. Učitelj je za ure dodatne tedenske učne obveznosti upravičen do dodatnega plačila v skladu s predpisi, ki urejajo sistem plač javnih uslužbencev.

Učitelj pisno obvesti ravnatelja, da bo del delovne obveznosti, ki obsega pripravo na pouk, popravljanje in ocenjevanje izdelkov ali izjemoma tudi druga dela in naloge, za katera je tako določeno v individualnem letnem delovnem načrtu, v tednih trajanja pouka, opravljal izven zavoda. Pisno obvestilo velja do preklica.

Ob upoštevanju organizacije dela v zavodu, učitelj opravlja delo izven zavoda po lastnem časovnem razporedu v obsegu največ 10 ur tedensko v okviru ur iz tretjega odstavka 44.b člena. Učitelj, ki opravlja delo izven zavoda, mora priti v prostore zavoda ali se udeležiti sestankov, konferenc ali drugih vnaprej določenih aktivnosti tudi ob dnevih, ko bi sicer opravljal delo izven zavoda oziroma če gre za nujne ali neodložljive zadeve.

Učitelj, ki opravlja delo izven zavoda, je dolžan upoštevati pogoje za varno opravljanje dela.

Za čas opravljanja dela izven zavoda učitelju ne pripadajo dodatki za delo v manj ugodnem delovnem času, razen če ravnatelj pisno odredi, da se mora določeno delo opraviti kot nočno delo, delo v nedeljo ali na dan, ki je z zakonom določen kot dela prost dan.

Delo, ki ga učitelj opravlja izven zavoda, ni delo na domu v skladu z zakonom, ki ureja delovna razmerja, in to kolektivno pogodbo.

**32 LETNI DOPUST**

Dolžina letnega dopusta je odvisna od delovne dobe, zahtevnosti delovnega mesta, delovnih pogojev, psihičnih obremenitev, socialnih in zdravstvenih razmer ter starosti.

Delavcu pripada glede na delovno dobo naslednje število dni letnega dopusta:

* do 3 leta delovne dobe 19 dni
* nad 3 do 7 let delovne dobe 20 dni
* nad 7 do 10 let delovne dobe 21 dni
* nad 10 do 15 let delovne dobe 22 dni
* nad 15 do 20 let delovne dobe 23 dni
* nad 20 do 25 let delovne dobe 24 dni
* nad 25 let delovne dobe 25 dni

Glede na najvišjo stopnjo izobrazbe, ki se zahteva za delovno mesto:

* delavcem VIII. in IX. skupine zahtevnosti – 6 dni letnega dopusta
* delavcem VII. -in VII./2 skupine zahtevnosti – 5. dni letnega dopusta,
* delavcem VI. in VI./2 skupine zahtevnosti – 4 dni letnega dopusta,
* delavcem V. skupine zahtevnosti – 3 dni letnega dopusta
* delavcem na vseh ostalih delovnih mestih – 2 dni letnega dopusta.

Delavcu se letni dopust glede na zahtevnost dela poveča:

* za vodenje zavoda – 5 dni,
* za vodenje enote vrtca, podružnične šole oziroma opravljanja funkcije pomočnika ravnatelja – 4 dni,
* za vzgojno-izobraževalno in drugo delo z otroki oziroma učenci s posebnimi potrebami v zavodih za vzgojo in izobraževanje otrok, mladoletnikov in mlajših polnoletnih oseb s posebnimi potrebami in šolah s prilagojenim programom ter razvojnih oddelkih vrtcev:

a) z lažjo motnjo v duševnem razvoju, z motnjami vida sluha in govora ter z motnjami v telesnem in gibalnem razvoju – 3 dni

b) z motnjami vedenja in osebnosti in z zmerno motnjo v duševnem razvoju – 5 dni

c) s težjo motnjo v duševnem razvoju ter z več motnjami – 10 dni

* za delo v hrupu, vročini, prahu in vlagi, oziroma pod vplivom vremenskih razmer – 3 dni
* za delo v nočnem času – 3 dni

Učiteljem, vzgojiteljem, varuhom, svetovalnim delavcem in drugim strokovnim delavcem, ki jih določa zakon, se letni dopust poveča za 1 dan.

Delavcu se glede na socialne in zdravstvene razmere letni dopust poveča:

* za vsakega otroka do 7 leta starosti 2 dni,
* za vsakega otroka nad 7 let do 15 let starosti za 1 dan,
* invalidu II. in III. kategorije za 1 dan,
* delavcu, ki neguje in varuje težje telesno ali zmerno, težje, težko duševno prizadeto osebo za 5 dni,
* delovnemu invalidu in delavcu z najmanj 60 % telesno okvaro za 5 dni,
* delavcu, ki dopolni 50 let starosti, se letni dopust poveča za 5 dni.

Kriterij delovne dobe oziroma določene starosti se upošteva delavcu pri določanju dolžine letnega dopusta, če je izpolnjen pogoj v koledarskem letu, za katerega se določa dolžina letnega dopusta.

Kot dnevi letnega dopusta se štejejo delovni dnevi. V dneve letnega dopusta se ne vštevajo sobote.

Delavec ima pravico dva dni letnega dopusta izrabiti na tista dneva, ki ju sam določi, pri čemer mora o tem obvestiti zavod tri delovne dni pred izrabo. Delavec teh dveh dni ne more koristiti v istem tednu.

**33 NADALJNJE IZOBRAŽEVANJE IN USPOSABLJANJE STROKOVNIH DELAVCEV**

**VSEBINA:**

Ta pravilnik določa izbor in sofinanciranje programov nadaljnjega izobraževanja in usposabljanja, pogoje, način in postopek nadaljnjega izobraževanja in usposabljanja strokovnih delavcev in ravnateljev v vzgoji in izobraževanju, ponudbo in financiranje programov nadaljnjega izobraževanja in usposabljanja ter vsebino, obliko in način vodenja dokumentacije o nadaljnjem izobraževanju in usposabljanju strokovnih delavcev.

**CILJ:**

Cilj nadaljnjega izobraževanja in usposabljanja strokovnih delavcev je zagotavljanje strokovne usposobljenosti za poučevanje določenega predmeta ali predmetnega področja oziroma opravljanje določenega strokovnega dela, spodbujanje profesionalnega in strokovnega razvoja ter krepitev splošnih in specializiranih kompetenc vsakega strokovnega delavca ter razvoja celotnega sistema vzgoje in izobraževanja in s tem povečanja njegove kvalitete in učinkovitosti.

**VRSTE PROGRAMOV NADALJNJEGA IZOBRAŽEVANJA IN USPOSABLJANJA:**

Nadaljnje izobraževanje in usposabljanje strokovnih delavcev se v skladu s tem pravilnikom izvaja po:

* programih za izpopolnjevanje izobrazbe, ki nadgrajujejo, poglabljajo in razširjajo izobrazbo pridobljeno s študijskim programom za pridobitev izobrazbe ali z izobraževalnim programom ter so z zakonom ali podzakonskimi predpisi določeni kot izobrazbeni pogoj za opravljanje vzgojno-izobraževalnega dela posameznega strokovnega delavca,
* programih kariernega razvoja, ki omogočajo kontinuiran profesionalni razvoj strokovnih delavcev, usposabljanje za izvajanje novih javnoveljavnih programov vzgoje in izobraževanja in doseganje ciljev novih učnih načrtov oziroma katalogov znanj in izpitnih katalogov, nenehno posodabljanje disciplinarnega, strokovnega in profesionalnega znanja, seznanjanje z učinkovitimi vzgojno-izobraževalnimi praksami in uspešnimi pristopi za profesionalno obvladovanje vzgojno-izobraževalnega procesa ter povečanje njegove učinkovitosti.

**PROGRAMI ZA IZPOPOLNJEVANJE IZOBRAZBE:**

Programi za izpopolnjevanje izobrazbe so:

* javnoveljavni študijski programi za izpopolnjevanje v skladu z zakonom, ki ureja visoko šolstvo,
* programi za izpopolnjevanje, v skladu z zakonom, ki ureja organizacijo in financiranje vzgoje in izobraževanja,
* program za izobraževanje in usposabljanje za ravnateljski izpit, v skladu z zakonom, ki ureja organizacijo in financiranje vzgoje in izobraževanja.

**PROGRAMI KARIERNEGA RAZVOJA:**

Programi kariernega razvoja so:

* programi profesionalnega usposabljanja,
* tematske konference,
* izredni programi in
* projektni programi.

Programi profesionalnega usposabljanja so krajše oblike programov kariernega razvoja, ki so namenjene strokovnemu in disciplinarnemu razvoju posameznega strokovnega delavca oziroma strokovnega aktiva, in so izbrani na javnem razpisu.

Tematske konference so krajše oblike programov kariernega razvoja, ki so namenjene vzgojiteljskemu, učiteljskemu, predavateljskemu oziroma andragoškemu zboru posameznega vzgojno-izobraževalnega zavoda. V dogovoru s šolo oziroma vrtcem, ki organizira tematsko konferenco, se vanjo lahko vključijo tudi strokovni delavci drugih vrtcev oziroma šol.

Izredni programi so, zaradi nepredvidljivih okoliščin, zaradi katerih nastane potreba po posameznem programu, organizirani kot hiter, konkreten in operativen odziv na nenadno ali nepredvidljivo problematiko vzgoje in izobraževanja. Vsebino in organizacijo izrednega programa s sklepom določi minister.

Projektni programi so programi kariernega razvoja, namenjeni implementaciji novih pedagoških praks in se izvajajo v skladu s predpisi, ki urejajo porabo sredstev evropske kohezijske politike.

**KATALOG PROGRAMOV NADALJNJEGA IZOBRAŽEVANJA IN USPOSABLJANJA:**

Katalog programov nadaljnjega izobraževanja in usposabljanja je informacija ministrstva, pristojnega za izobraževanje, o ponudbi programov nadaljnjega izobraževanja in usposabljanja ter o njihovih osnovnih organizacijskih in vsebinskih značilnostih, namenjena strokovnim delavcem in organom vzgojno-izobraževalnih zavodov.

Katalog se objavi na spletni strani ministrstva praviloma najkasneje do konca tekočega šolskega leta za naslednje šolsko leto, po izteku tega roka pa se lahko dopolni s podatki o programih iz tretjega, četrtega in petega odstavka 5. člena tega pravilnika.

V katalogu se za vsak program navede:

* ime in sedež izvajalca,
* ime programa,
* predvideno število udeležencev, vključenih v izvedbo programa,
* število točk, pridobljenih s programom,
* koordinator programa,
* ciljno skupino,
* cilje programa,
* vsebine in predavatelje,
* obseg in strukturo programa,
* pogoje za udeležbo,
* obveznosti udeležencev,
* rok prijave in kraj izvedbe,
* ceno programa in višino kotizacije za posameznega udeleženca,
* vrednosti evalvacije izvajalca.

**JAVNI RAZPIS:**

Z javnim razpisom za izbor programov profesionalnega usposabljanja ministrstvo izbere programe profesionalnega usposabljanja za objavo v katalogu ter določi pogoje za njihovo sofinanciranje.

Javni razpis se objavi v Uradnem listu Republike Slovenije in na spletni strani ministrstva, in sicer do konca junija tekočega šolskega leta za programe, ki se bodo izvajali v naslednjem šolskem letu.

**OSNOVNI POGOJI:**

Osnovni pogoji za kandidiranje na javnem razpisu so zlasti:

* da ima prijavitelj v aktu o ustanovitvi določeno dejavnost izobraževanja,
* da so prijavljeni programi usklajeni s cilji vzgoje in izobraževanja v skladu z zakonom, ki ureja organizacijo in financiranje vzgoje in izobraževanja in s tem pravilnikom,
* da so prijavljeni programi pripravljeni v skladu z določili javnega razpisa.

Osnovni pogoji za sofinanciranje izbranih programov profesionalnega usposabljanja so določeni na podlagi:

* prednostnih tem, ki jih na predlog ministrstva, oblikovan v sodelovanju z razvojnimi in svetovalnimi zavodi, Strokovni svet Republike Slovenije za splošno izobraževanje za posamezno šolsko leto določi največ sedem, od tega vsaj dve za področje poklicnega in strokovnega izobraževanja ter vsaj eno za področje izobraževanja odraslih in
* evalvacije izvajalcev programov na podlagi povprečne ocene iz evalvacij programov v koledarskem letu pred objavo razpisa.

**IZBIRA PROGRAMOV:**

Minister s sklepom izbere programe profesionalnega usposabljanja, ki se objavijo v katalogu programov nadaljnjega izobraževanja in usposabljanja in izmed njih tiste, ki so sofinancirani.

Sklep o izbiri vsebuje zlasti:

* programe profesionalnega usposabljanja in njihove izvajalce,
* ceno posameznega programa,
* delež sofinanciranja posameznega programa.

Programe, ki glede na določene pogoje in merila javnega razpisa niso izbrani, minister s sklepom zavrne.

**TOČKOVANJE PROGRAMOV:**

Z nadaljnjim izobraževanjem in usposabljanjem lahko strokovni delavci pridobijo točke, ki se upoštevajo v sistemu napredovanja strokovnih delavcev v nazive.

Pravico do točk pridobi za posamezen program strokovni delavec, ki:

* opravi vse obveznosti, določene s programom za izpopolnjevanje izobrazbe, s katerim pridobi poklicno kvalifikacijo na področju vzgoje in izobraževanja, ki ni pogoj za opravljanje dela na delovnem mestu, ki ga zaseda, ali
* opravi vse obveznosti, določene s programom kariernega razvoja.

**TOČKOVANJE PROGRAMOV KARIERNEGA RAZVOJA:**

Programi kariernega razvoja se točkujejo glede na število ur:

|  |  |
| --- | --- |
| ŠStevilo ur | ŠStevilo točk |
| 8–15 ur | 0,0,5 točke |
| 16–23 ur | 1 1 točka |
| 24–29 ur | 1,1,5 točke |
| 30–46 ur | 2 2 točki |
| 47–63 ur | 2,2,5 točke |
| 64–79 ur | 3 3 točke |
| 80 in več ur | 3,3,5 točke |

**TOČKOVANJE PROGRAMOV ZA IZPOPOLNJEVANJA IZOBRAZBE:**

Programi za izpopolnjevanje izobrazbe so ovrednoteni s štirimi točkami za posamezni program.

**SOFINANCIRANJE PROGRAMOV ZA IZPOPOLNJEVANJE IZOBRAZBE:**

Programi za izpopolnjevanje izobrazbe so sofinancirani v skladu z določili pravilnika, ki ureja dodeljevanje študijskih pomoči strokovnim delavcem na področju vzgoje in izobraževanja.

**SOFINANCIRANJE PROGRAMOV PROFESIONALNEGA USPOSABLJANJA:**

Delež sofinanciranja je odvisen od vrednosti evalvacije izvajalca, vendar ni nižji od 50 odstotkov cene programa.

Program ni sofinanciran, če je izvajalec z evalvacijo v skladu z drugo alinejo drugega odstavka 8. člena tega pravilnika dosegel povprečno oceno, ki je nižja od srednje vrednosti na lestvici vrednotenja programov v evalvacijskem vprašalniku. Opredeljeno povprečno vrednost na lestvici vrednotenja programov, mora izvajalec doseči pri vseh kategorijah evalvacije v koledarskem letu pred objavo razpisa.

**SESTAVINE POGODBE:**

Za sofinanciranje programov se sklene pogodba med ministrstvom in izvajalcem programa. Pogodba mora vsebovati zlasti:

* naziv in naslov pogodbenih strank,
* predmet pogodbe oziroma namen, za katerega so sredstva dodeljena,
* rok za izvedbo predmeta pogodbe,
* višino dodeljenih sredstev,
* navedbo dokazil, ki jih mora predložiti izvajalec za izplačilo dodeljenih sredstev,
* skrbnika pogodbe za vsako pogodbeno stranko,
* način nadzora nad izvajanjem programa in namensko porabo sredstev,
* pravne posledice kršitve pogodbe s strani izvajalca,
* pristojno sodišče za reševanje sporov,
* protikorupcijska klavzula,
* podpis in žig pogodbenih strank,
* datum sklenitve pogodbe.

**EVALVACIJSKI VPRAŠALNIK:**

Evalvacijski vprašalnik, s katerim se vrednotita program in izvajalec programa nadaljnjega izobraževanja in usposabljanja, ministrstvo objavi v katalogu.

**POTRDILA:**

Vrste potrdil, ki se izdajo v skladu s tem pravilnikom so:

* potrdilo o udeležbi v programu kariernega razvoja,
* potrdilo o opravljenem programu kariernega razvoja,
* potrdilo o izvajanju programa, ki se izda predavatelju programa.

Potrdila iz druge alineje prejšnjega odstavka tega člena vsebujejo tudi podatek o pridobljenem številu točk za napredovanje strokovnega delavca v naziv.

Za izvedeni program izda izvajalec programa ustrezno potrdilo iz druge alineje prvega odstavka tega člena najkasneje v 45-ih dneh po tem, ko je udeleženec oddal evalvacijski vprašalnik. Udeležencu, ki ne odda izpolnjenega evalvacijskega vprašalnika, se potrdilo ne izda.

Potrdilo iz prve oziroma tretje alineje prvega odstavka tega člena izda izvajalec programa kariernega razvoja udeležencu oziroma predavatelju na njegovo željo.

## 3 ŠOLSKA INŠPEKCIJA

**1 SPLOŠNE DOLOČBE**

**VSEBINA ZAKONA:**

Ta zakon ureja organizacijo, področja nadzora in pristojnosti šolske inšpekcije z namenom, da se zagotovi spoštovanje zakonitosti in s tem zaščita pravic predšolskih otrok, učencev, vajencev, dijakov, študentov in udeležencev izobraževanja odraslih ter strokovnih delavcev.

**OBSEG ŠOLSKE INŠPEKCIJE:**

Šolska inšpekcija obsega nadzor nad izvajanjem zakonov, drugih predpisov in aktov, ki urejajo organizacijo in opravljanje dejavnosti vzgoje in izobraževanja, ki jo opravljajo vrtci, osnovne šole, glasbene šole, nižje in srednje poklicne šole, srednje tehniške in strokovne šole, gimnazije, višje strokovne šole, zavodi za izobraževanje in usposabljanje otrok in mladostnikov s posebnimi potrebami, organizacije za izobraževanje odraslih in zasebniki, ki izobražujejo po javno veljavnih programih.

Šolska inšpekcija obsega tudi nadzor nad izvrševanjem zakonov, drugih predpisov in aktov, ki urejajo domove za učence in dijaške domove.

Za domove za učence in dijaške domove se smiselno uporabljajo določbe tega zakona, ki veljajo za šole in vrtce.

**2 ORGANIZACIJA**

**INŠPEKTORAT REPUBLIKE SLOVENIJE ZA ŠOLSTVO IN ŠPORT:**

Šolsko inšpekcijo opravlja Inšpektorat Republike Slovenije za šolstvo in šport.

Inšpektorat vodi glavni inšpektor za šolstvo in šport.

Za glavnega inšpektorja je lahko imenovan, kdor ima najmanj visoko izobrazbo in deset let pedagoških delovnih izkušenj v vzgoji in izobraževanju.

Glavni inšpektor v soglasju z ministrom, pristojnim za šolstvo in šport, določi letni program dela inšpektorata in organizira njegovo izvedbo.

Inšpektorat pri svojem delu sodeluje z drugimi inšpekcijami.

**INŠPEKTORJI:**

Nadzor v mejah pristojnosti inšpektorata opravljajo inšpektorji.

Inšpektor je lahko, kdor ima najmanj visoko izobrazbo in sedem let delovnih izkušenj na pedagoškem, svetovalnem, razvojno-raziskovalnem ali upravnem področju vzgoje in izobraževanja ter opravljen strokovni izpit za inšpektorja.

**IZVEDENCI:**

Če je za ugotovitev ali presojo kakšnega dejstva pri nadzoru, ki je pomembno za rešitev stvari, potrebno posebno strokovno znanje, s katerim inšpektor ne razpolaga, se opravi dokaz z izvedencem.

Izvedenca določi glavni inšpektor z liste izvedencev. Izvedenec pripravi pisno mnenje in ga posreduje pristojnemu inšpektorju.

Listo izvedencev določi minister.

Posamezna izvedenska dela v inšpekcijskih zadevah opravljajo tudi Zavod Republike Slovenije za šolstvo, Center Republike Slovenije za poklicno izobraževanje, Andragoški center Republike Slovenije in Državni izpitni center ter drugi za to usposobljeni javni zavodi.

**IZVEDENCI ZA PEDAGOŠKO PODROČJE:**

Dokaz z izvedencem za pedagoško področje se mora opraviti, če iz okoliščin primera izhajajo dejstva, iz katerih je mogoče sklepati:

* da so kršene pravice otrok in udeležencev izobraževanja, da dosežejo z zakoni in drugimi predpisi določene standarde znanj, ki jim omogočajo napredovanja, oziroma vključitev v izobraževanje na naslednji ravni,
* da je kršena pravica strokovnega delavca, da je pri svojem delu avtonomen ali,
* da strokovni delavec pri izvajanju vzgojno-izobraževalnega dela ne zagotavlja objektivnosti, kritičnosti in pluralnosti.

V primerih iz druge in tretje alinee prejšnjega odstavka mora glavni inšpektor določiti dva izvedenca za pedagoško področje, ki ločeno pripravita pisno mnenje.

Izvedenci za pedagoško področje morajo imeti najmanj visoko izobrazbo in deset let delovnih izkušenj na pedagoškem, svetovalnem ali razvojno raziskovalnem področju in morajo imeti v skladu s predpisi o napredovanju v nazive naziv svetnika oziroma morajo biti izvoljeni v naziv predavatelja višje strokovne šole oziroma v naziv visokošolskega učitelja.

Liste izvedencev za pedagoško področje določi pristojni strokovni svet. Liste izvedencev se oblikujejo po posameznih strokovnih področjih in vsebujejo po več izvedencev za posamezno področje.

**POROČILO GLAVNEGA INŠPEKTORJA:**

Glavni inšpektor mora najmanj enkrat letno poročati ministru o delu inšpektorata. Poročilo mora vsebovati:

* podatke o številu opravljenih inšpekcijskih nadzorov po posameznih vrtcih in šolah,
* podatke o ugotovljenih kršitvah in izrečenih ukrepih ter o uresničevanju izrečenih ukrepov in
* splošno oceno stanja z vidika spoštovanja zakonitosti in zaščite pravic otrok in udeležencev izobraževanja ter strokovnih delavcev v vrtcih in šolah.

**TAJNOST:**

Inšpektor mora varovati poslovno, uradno ali drugo tajnost, s katero se seznani pri opravljanju inšpekcijskega nadzorstva. Dolžnost varovanja uradne ali druge tajnosti traja tudi po prenehanju delovnega razmerja inšpektorja.

Inšpektor je dolžan varovati tajnost vira prijave, sporočila oziroma pritožbe.

Če inšpektor prekrši določilo o varovanju tajnosti iz prvega odstavka tega člena se to šteje za hujšo kršitev delovne obveznosti in dolžnosti, zaradi katere glavni inšpektor predlaga razrešitev inšpektorja.

Določbe o varovanju tajnosti veljajo tudi za izvedence. Če izvedenec prekrši dolžnost varovanja tajnosti iz prvega odstavka tega člena, ga pristojni strokovni svet na predlog inšpektorata izloči z liste izvedencev. Dolžnost varovanja uradne ali druge tajnosti traja tudi po njegovi izločitvi z liste izvedencev. Glavni inšpektor lahko v utemeljenem primeru oziroma na zahtevo pristojnih organov s soglasjem ministra razreši inšpektorja varovanja poslovne, uradne ali druge tajnosti.

**3 NADZOR**

**VRSTE NADZORA:**

Nadzor opravljajo inšpektorji kot redni, izredni in ponovni nadzor.

Redni nadzor se izvaja na podlagi letnega programa dela inšpektorata. V vrtcih in šolah mora biti opravljen redni nadzor praviloma vsako peto leto.

Izredni nadzor se opravi na podlagi pobude otroka in udeleženca izobraževanja, starša, skrbnika, rejnika, sveta staršev, skupnosti dijakov, predstavnika reprezentativnega sindikata v vrtcu ali šoli ali zaposlenih v vrtcu ali šoli.

Inšpektor je dolžan pobudnika obvestiti o dejanjih, ki jih je opravil v zvezi s pobudo in o izvršenih ukrepih, če ta tako zahteva.

Ponovni nadzor se izvede po preteku roka, določenega za odpravo kršitev ter izvršitev naloženih ukrepov in nalog.

Redni nadzor se napove, izredni in ponovni nadzor se lahko opravi tudi nenapovedano. Inšpektor se ob prihodu najavi ravnatelju oziroma direktorju ali tistemu, ki ju nadomešča.

**PODROČJA NADZORA:**

Nadzor v vrtcih in šolah se nanaša predvsem na:

* + izvajanje dejavnosti skladno z aktom o ustanovitvi vrtca oziroma šole, vpisom v sodni register in vpisom v razvid izvajalcev vzgojno-izobraževalnih programov,
  + izpolnjevanje pogojev za opravljanje vzgojno-izobraževalne dejavnosti,
  + izpolnjevanje standardov in normativov za izvajanje vzgojno-izobraževalnih in študijskih programov,
  + dnevno, tedensko in letno organizacijo dela,
  + ustreznost načrtovanja dela vrtca oziroma šole,
  + letno in sprotno načrtovanje vzgojno-izobraževalnega dela strokovnih delavcev vrtca oziroma šole,
  + dnevno, tedensko in letno obremenitev otrok in udeležencev izobraževanja,
  + izvajanje vpisa in izpisa otrok in udeležencev izobraževanja,
  + preverjanje in ocenjevanje znanja ter napredovanje otrok in udeležencev izobraževanja,
  + uresničevanje pravic in dolžnosti otrok in udeležencev izobraževanja,
  + uresničevanje pravic in obveznosti strokovnih delavcev, ki skladno z določili zakonov, drugih predpisov ali splošnih aktov sodijo v pristojnost šolske inšpekcije,
  + sodelovanje staršev z vrtcem oziroma šolo in njihovo pravočasno informiranost o uspehu in napredovanju,
  + določanje prispevkov staršev in študentov višjih strokovnih šol ter njihovo namensko porabo,
  + organiziranost otrok in udeležencev izobraževanja,
  + vodenje pedagoške dokumentacije in evidenc ter izdajanje javnih listin,
  + postopek imenovanja in razrešitve ravnatelja (direktorja, pomočnika ravnatelja),
  + oblikovanje in vsebino dela strokovnih organov vrtca oziroma šole,
  + izvajanje ravnateljevih nalog, ki mu jih nalagajo zakoni in drugi predpisi s področja vzgoje in izobraževanja,
  + opravljanje vzgojno-izobraževalne dejavnosti v skladu s koncesijsko pogodbo,
  + uresničevanje pravic otrok in udeležencev izobraževanja s posebnimi potrebami,
  + uporabo učbenikov.

V zasebnih vrtcih in šolah, ki izvajajo javno veljavne programe, se nadzor nanaša na organizacijo, financiranje in izvajanje javno veljavnih programov.

**UGOTOVITEV DEJANSKEGA STANJA:**

Inšpektor ima pravico in dolžnost pregledati prostore, pedagoško in drugo z zakoni in drugimi akti predpisano dokumentacijo, se seznaniti s potekom vzgojno-izobraževalne in druge dejavnosti, zaslišati stranke in druge udeležence v upravnem postopku, pregledati listine, s katerimi lahko ugotovi istovetnost oseb ter opraviti druga dejanja, ki so v skladu z namenom inšpekcijskega nadzorstva.

V primeru, ko inšpektor opravi razgovor z mladoletno osebo, je o tem dolžan predhodno obvestiti starše, skrbnike oziroma rejnike, če pa je za ugotovitev dejstev potrebno mladoletno osebo zaslišati, jo inšpektor lahko zasliši le v navzočnosti staršev, skrbnika oziroma rejnika.

Inšpektor ne sme prisostvovati vzgojno-izobraževalnemu procesu brez dovoljenja ravnatelja.

Izvedenci za pedagoško področje lahko z dovoljenjem glavnega inšpektorja prisostvujejo vzgojno-izobraževalnemu procesu.

Inšpektor oziroma izvedenec, ki prisostvuje vzgojno-izobraževalnemu procesu, ne sme učitelju oziroma vzgojitelju dajati nasvetov ali priporočil ali kako drugače motiti vzgojno-izobraževalnega procesa.

**4 KRŠITVE IN UKREPI**

Inšpektor odredi ukrepe za odpravljanje kršitev zakona, drugih predpisov ali splošnih aktov ter določi rok za odpravo kršitev, če:

* + vrtec oziroma šola ne izvaja dejavnosti skladno z določili akta o ustanovitvi, vpisom v sodni register in vpisom v razvid izvajalcev,
  + vrtec oziroma šola ne izpolnjuje pogojev za izvajanje vzgojno-izobraževalne dejavnosti,
  + vrtec oziroma šola z dnevno, tedensko ali letno organizacijo dela krši zakon, druge predpise ali splošne akte,
  + vrtec oziroma šola ali strokovni delavci ne načrtujejo dela,
  + vrtec oziroma šola ne izvaja predpisanega kurikula,
  + vrtec oziroma šola ne vodi ali pomanjkljivo vodi predpisano pedagoško dokumentacijo in evidence,
  + šola izdaja javne listine v nasprotju z določili zakonov, drugih predpisov ali splošnih aktov,
  + izvedenec za pedagoško področje ugotovi strokovne pomanjkljivosti pri vzgojno-izobraževalnem delu strokovnega delavca,
  + vrtec oziroma šola ne upošteva predpisanih standardov in normativov za izvajanje vzgojno-izobraževalnega dela,
  + dnevna, tedenska ali letna obremenitev otrok in udeležencev izobraževanja ni v skladu z zakonom, drugimi predpisi ali splošnimi akti,
  + se vpis in izpis otrok in udeležencev izobraževanja ne izvaja v skladu z določili zakona, drugih predpisov ali splošnih aktov,
  + se v vrtcu oziroma šoli ne uresničujejo pravice in dolžnosti otrok in udeležencev izobraževanja ter strokovnih delavcev,
  + se v vrtcu oziroma šoli ne uresničujejo pravice in dolžnosti strokovnih delavcev,
  + strokovni delavci ne obveščajo pravočasno staršev otrok in udeležencev izobraževanja o uspehu in napredovanju,
  + šola ne omogoči predvidenih oblik organiziranja otrok in udeležencev izobraževanja v skladu z določili zakona, drugih predpisov ali splošnih aktov,
  + vrtec oziroma šola ne poskrbi za varnost otrok in udeležencev izobraževanja,
  + vrtec oziroma šola ne izvaja izletov, ekskurzij ali šole v naravi v skladu z načrtovanimi cilji in v skladu z določili zakonov, drugih predpisov ali splošnih aktov oziroma v skladu z možnostmi staršev,
  + ravnatelj ne uresničuje nalog, ki mu jih nalagajo zakoni in drugi predpisi s področja vzgoje in izobraževanja,
  + vrtec oziroma šola ne oblikuje strokovnih organov v skladu s predpisi,
  + vrtec oziroma šola ne izvaja vzgojno-izobraževalne dejavnosti v skladu s koncesijsko pogodbo.

**PRAVICE IN DOLŽNOSTI INŠPEKTORJA:**

Inšpektor ima pravico in dolžnost, da:

* + razveljavi oceno in odredi ponovno ocenjevanje, če pri nadzoru ugotovi kršitev zakonov, drugih predpisov in aktov, ki določajo preverjanje in ocenjevanje znanja,
  + prepove izvajanje vzgojno-izobraževalne vsebine, ki ni sestavina predpisanega kurikula,
  + prepove izvajanje vzgojno-izobraževalne dejavnosti na način, ki je v nasprotju s pravili in dognanji stroke,
  + prepove vrtcu oziroma šoli uporabo nepotrjenih učbenikov,
  + prepove zbiranje in porabo prispevkov staršev oziroma študentov višjih strokovnih šol za namene, ki niso v skladu z zakonom, drugimi predpisi ali splošnimi akti,
  + odredi vrtcu oziroma šoli vrnitev nezakonito zbranih prispevkov staršev.

**PREDLOGI INŠPEKTORJA PRISTOJNIM ORGANOM:**

Inšpektor ima pravico in dolžnost, da:

* + predlaga ravnatelju uvedbo disciplinskega postopka zoper delavca,
  + predlaga ravnatelju uvedbo postopka za prenehanje pogodbe o zaposlitvi,
  + predlaga ravnatelju razrešitev pomočnika ravnatelja, vodje enote oziroma podružnice,
  + predlaga svetu vrtca oziroma šole razrešitev ravnatelja oziroma direktorja, če ne izvaja nalog, ki so predvidene z zakoni, drugimi predpisi ali splošnimi akti,
  + predlaga svetu vrtca oziroma šole razrešitev ravnatelja oziroma direktorja, če ne uresniči odločb inšpektorja v odrejenih rokih,
  + predlaga pristojnemu organu razveljavitev aktov organov vrtca oziroma šole, ki so v nasprotju z zakoni, drugimi predpisi ali splošnimi akti,
  + predlaga pristojnemu ministrstvu izbris vrtca oziroma šole iz razvida izvajalcev javno veljavnih programov,
  + seznani ustanovitelja z ugotovljenimi kršitvami in s potrebnimi ukrepi za njihovo odpravo,
  + predlaga druge ukrepe in opravi dejanja, za katera je pooblaščen z zakonom, drugim predpisom ali splošnim aktom,
  + odstopi zadevo pristojnemu organu,
  + prijavi kaznivo dejanje.

**RAZVELJAVITEV OCENE:**

Inšpektor z odločbo razveljavi oceno in odredi ponovno določanje ocene na podlagi dokumentacije ali ponovno ocenjevanje znanja, če pri nadzoru ugotovi kršitev zakonov, drugih predpisov in aktov, ki določajo preverjanje znanja in ocenjevanje.

Če inšpektor ob koncu šolskega oziroma študijskega leta ugotovi kršitev zakonov, drugih predpisov in aktov, ki določajo preverjanje znanja in ocenjevanje, in je vplivala na oblikovanje zaključnih ocen otrok in udeležencev izobraževanja, jih razveljavi in odredi ponovno določanje ocen, če imajo le-te za posledico, da otroci in udeleženci izobraževanja ne napredujejo ali da ne dokončajo izobraževanja, v drugih primerih pa le, če otroci in udeleženci izobraževanja ali njihovi zakoniti zastopniki to izrecno zahtevajo ali v to privolijo. Privolitev si mora pridobiti šola.

Pri ponovnem določanju ocene na podlagi dokumentacije ali pri ponovnem ocenjevanju znanja lahko inšpektor določi v komisijo izvedenca za pedagoško področje. V primeru ponovnega ocenjevanja znanja lahko inšpektor določi kot zunanjega izpraševalca izvedenca za pedagoško področje.

**SUSPENZ:**

Če izhaja iz dejstev, ugotovljenih pri nadzoru, utemeljen sum, da je delavec, ravnatelj, direktor, pomočnik, vodja enote ali podružnice storil kršitev s tem:

* da je zasvojen z mamili oziroma alkoholom,
* da pridobiva predšolske otroke, učence in dijake za uživanje mamil, jim mamila prodaja ali daje,
* da izvaja fizično nasilje nad otrokom ali udeležencem izobraževanja ali,
* da napeljuje k spolni zlorabi ali spolno zlorablja otroka ali udeleženca izobraževanja, mu lahko inšpektor izreče suspenz in predlaga uvedbo disciplinskega postopka oziroma razrešitev funkcije ter predlaga uvedbo postopka zaradi prekrška ali prijavi kaznivo dejanje.

O suspenzu inšpektor lahko odloči ustno. Inšpektor mora izdati pisno odločbo v osmih dneh od izreka suspenza. Pritožba zoper odločbo ne zadrži izvršitve.

Suspenz sme trajati najdlje do dokončne odločitve o disciplinski odgovornosti, do prenehanja delovnega razmerja oziroma do prenehanja razlogov, ki so narekovali sprejem odločbe o suspenzu.

V času suspenza gredo delavcu, ravnatelju oziroma direktorju, pomočniku, vodji enote ali podružnice enake pravice kot delavcu, ki je v skladu z delovno zakonodajo odstranjen z dela.

**PONOVNI NADZOR IN IZPOLNJEVANJE UKREPOV:**

Če inšpektor ob ponovnem nadzoru ugotovi, da delavec, ravnatelj oziroma direktor, vodja enote ali podružnice ali druga odgovorna oseba ni izvršila odločbe, lahko za izvršitev odločbe določi nov rok, če so podani upravičeni razlogi, da odločba v določenem roku ni bila izvršena. O tem obvesti ustanovitelja.

Če v novem roku kršitve niso bile odpravljene oziroma, če glede na okoliščine ni mogoče pričakovati odprave ugotovljenih kršitev, inšpektor predlaga uvedbo disciplinskega postopka zoper delavca oziroma razrešitev ravnatelja oziroma direktorja, pomočnika, vodje enote ali podružnice ali druge odgovorne osebe.

**ZAČASNA PREPOVED OPRAVLJANJA DEJAVNOSTI:**

Če ustanovitelj v roku, ki ga določi inšpektor, ne zagotovi pogojev za odpravo kršitev, pa so kršitve take narave, da je ogroženo življenje ali zdravje otrok in udeležencev izobraževanja ter zaposlenih v vrtcu oziroma šoli, inšpektor z odločbo začasno prepove opravljanje dejavnosti.

**ZAPISNIK O OPRAVLJENEM NADZORU:**

O opravljenem inšpekcijskem nadzoru se sestavi zapisnik.

Zapisnik mora obsegati natančno in kratko potek in vsebino ob inšpekcijskem nadzorstvu opravljenega dejanja in danih izjav. Pri tem se mora zapisnik omejiti na predmet postopka. V zapisniku se navedejo listine, ki so bile v kakršenkoli namen uporabljene ob opravljanju nadzorstva.

Zapisnik se vroči ravnatelju oziroma direktorju, vodji enote ali podružnice oziroma drugi odgovorni osebi in delavcu, na katerega delo se nanašajo ugotovitve in morebitni ukrepi oziroma predlogi ukrepov oziroma ustanovitelju, če je ta odgovoren za odpravo kršitev.

**VROČITEV ODLOČBE:**

Odločba se vroči ravnatelju oziroma direktorju, vodji enote ali podružnice oziroma drugi odgovorni osebi v vrtcu ali šoli, v kateri so bile ugotovljene kršitve, ter delavcu, pri delu katerega so bile ugotovljene kršitve.

Če je za odpravo kršitev odgovoren ustanovitelj, se odločba vroči ravnatelju, direktorju oziroma drugi odgovorni osebi in ustanovitelju.

**PRAVICA DO PRITOŽBE NA ODLOČBO INŠPEKTORJA:**

Zoper odločbo, ki jo izda inšpektor, je možna pritožba v osmih dneh od dneva njene vročitve na ministrstvo, pristojno za šolstvo.